text:
User:B9 hummingbird hovering/Blog/Learning Sanskrit Weblog/Uddhava Gita

User:B9_hummingbird_hovering/Blog/Learning_Sanskrit_Weblog/Uddhava_Gita/Chapter_6 User:B9_hummingbird_hovering/Blog/Learning_Sanskrit_Weblog/Uddhava_Gita/Chapter_7 User:B9_hummingbird_hovering/Blog/Learning_Sanskrit_Weblog/Uddhava_Gita/Chapter_8 User:B9_hummingbird_hovering/Blog/Learning_Sanskrit_Weblog/Uddhava_Gita/Chapter_9 User:B9_hummingbird_hovering/Blog/Learning_Sanskrit_Weblog/Uddhava_Gita/Chapter_10

BhP_11.09.001/0 śrī-brāhmaṇa uvāca BhP_11.09.001/1 parigraho hi duḥkhāya yad yat priyatamaṃ nṛṇām BhP_11.09.001/3 anantaṃ sukham āpnoti tad vidvān yas tv akiñcanaḥ BhP_11.09.002/1 sāmiṣaṃ kuraraṃ jaghnur balino 'nye nirāmiṣāḥ BhP_11.09.002/3 tadāmiṣaṃ parityajya sa sukhaṃ samavindata BhP_11.09.003/1 na me mānāpamānau sto na cintā geha-putriṇām BhP_11.09.003/3 ātma-krīḍa ātma-ratir vicarāmīha bāla-vat BhP_11.09.004/1 dvāv eva cintayā muktau paramānanda āplutau BhP_11.09.004/3 yo vimugdho jaḍo bālo yo guṇebhyaḥ paraṃ gataḥ BhP_11.09.005/1 kvacit kumārī tv ātmānaṃ vṛṇānān gṛham āgatān BhP_11.09.005/3 svayaṃ tān arhayām āsa kvāpi yāteṣu bandhuṣu BhP_11.09.006/1 teṣām abhyavahārārthaṃ śālīn rahasi pārthiva BhP_11.09.006/3 avaghnantyāḥ prakoṣṭha-sthāś cakruḥ śaṅkhāḥ svanaṃ mahat BhP_11.09.007/1 sā taj jugupsitaṃ matvā mahatī vṛīḍitā tataḥ BhP_11.09.007/3 babhañjaikaikaśaḥ śaṅkhān dvau dvau pāṇyor aśeṣayat BhP_11.09.008/1 ubhayor apy abhūd ghoṣo hy avaghnantyāḥ sva-śaṅkhayoḥ BhP_11.09.008/3 tatrāpy ekaṃ nirabhidad ekasmān nābhavad dhvaniḥ BhP_11.09.009/1 anvaśikṣam imaṃ tasyā upadeśam arindama BhP_11.09.009/3 lokān anucarann etān loka-tattva-vivitsayā BhP_11.09.010/1 vāse bahūnāṃ kalaho bhaved vārtā dvayor api BhP_11.09.010/3 eka eva vaset tasmāt kumāryā iva kaṅkaṇaḥ BhP_11.09.011/1 mana ekatra saṃyuñjyāj jita-śvāso jitāsanaḥ BhP_11.09.011/3 vairāgyābhyāsa-yogena dhriyamāṇam atandritaḥ BhP_11.09.012/1 yasmin mano labdha-padaṃ yad etac chanaiḥ śanair muñcati karma-reṇūn BhP_11.09.012/3 sattvena vṛddhena rajas tamaś ca vidhūya nirvāṇam upaity anindhanam BhP_11.09.013/1 tadaivam ātmany avaruddha-citto na veda kiñcid bahir antaraṃ vā BhP_11.09.013/3 yatheṣu-kāro nṛpatiṃ vrajantam iṣau gatātmā na dadarśa pārśve BhP_11.09.014/1 eka-cāry aniketaḥ syād apramatto guhāśayaḥ BhP_11.09.014/3 alakṣyamāṇa ācārair munir eko 'lpa-bhāṣaṇaḥ BhP_11.09.015/1 gṛhārambho hi duḥkhāya viphalaś cādhruvātmanaḥ BhP_11.09.015/3 sarpaḥ para-kṛtaṃ veśma praviśya sukham edhate BhP_11.09.016/1 eko nārāyaṇo devaḥ pūrva-sṛṣṭaṃ sva-māyayā BhP_11.09.016/3 saṃhṛtya kāla-kalayā kalpānta idam īśvaraḥ BhP_11.09.016/5 eka evādvitīyo 'bhūd ātmādhāro 'khilāśrayaḥ BhP_11.09.017/1 kālenātmānubhāvena sāmyaṃ nītāsu śaktiṣu BhP_11.09.017/3 sattvādiṣv ādi-puruṣaḥ pradhāna-puruṣeśvaraḥ BhP_11.09.018/1 parāvarāṇāṃ parama āste kaivalya-saṃjñitaḥ BhP_11.09.018/3 kevalānubhavānanda- sandoho nirupādhikaḥ BhP_11.09.019/1 kevalātmānubhāvena sva-māyāṃ tri-guṇātmikām BhP_11.09.019/3 saṅkṣobhayan sṛjaty ādau tayā sūtram arindama BhP_11.09.020/1 tām āhus tri-guṇa-vyaktiṃ sṛjantīṃ viśvato-mukham BhP_11.09.020/3 yasmin protam idaṃ viśvaṃ yena saṃsarate pumān BhP_11.09.021/1 yathorṇanābhir hṛdayād ūrṇāṃ santatya vaktrataḥ BhP_11.09.021/3 tayā vihṛtya bhūyas tāṃ grasaty evaṃ maheśvaraḥ BhP_11.09.022/1 yatra yatra mano dehī dhārayet sakalaṃ dhiyā BhP_11.09.022/3 snehād dveṣād bhayād vāpi yāti tat-tat-svarūpatām BhP_11.09.023/1 kīṭaḥ peśaskṛtaṃ dhyāyan kuḍyāṃ tena praveśitaḥ BhP_11.09.023/3 yāti tat-sātmatāṃ rājan pūrva-rūpam asantyajan BhP_11.09.024/1 evaṃ gurubhya etebhya eṣā me śikṣitā matiḥ BhP_11.09.024/3 svātmopaśikṣitāṃ buddhiṃ śṛṇu me vadataḥ prabho BhP_11.09.025/1 deho gurur mama virakti-viveka-hetur BhP_11.09.025/2 bibhrat sma sattva-nidhanaṃ satatārty-udarkam BhP_11.09.025/3 tattvāny anena vimṛśāmi yathā tathāpi BhP_11.09.025/4 pārakyam ity avasito vicarāmy asaṅgaḥ BhP_11.09.026/1 jāyātmajārtha-paśu-bhṛtya-gṛhāpta-vargān BhP_11.09.026/2 puṣnāti yat-priya-cikīrṣayā vitanvan BhP_11.09.026/3 svānte sa-kṛcchram avaruddha-dhanaḥ sa dehaḥ BhP_11.09.026/4 sṛṣṭvāsya bījam avasīdati vṛkṣa-dharmaḥ BhP_11.09.027/1 jihvaikato 'mum apakarṣati karhi tarṣā BhP_11.09.027/2 śiśno 'nyatas tvag udaraṃ śravaṇaṃ kutaścit BhP_11.09.027/3 ghrāṇo 'nyataś capala-dṛk kva ca karma-śaktir BhP_11.09.027/4 bahvyaḥ sapatnya iva geha-patiṃ lunanti BhP_11.09.028/1 sṛṣṭvā purāṇi vividhāny ajayātma-śaktyā BhP_11.09.028/2 vṛkṣān sarīsṛpa-paśūn khaga-dandaśūkān BhP_11.09.028/3 tais tair atuṣṭa-hṛdayaḥ puruṣaṃ vidhāya BhP_11.09.028/4 brahmāvaloka-dhiṣaṇaṃ mudam āpa devaḥ BhP_11.09.029/1 labdhvā su-durlabham idaṃ bahu-sambhavānte BhP_11.09.029/2 mānuṣyam artha-dam anityam apīha dhīraḥ BhP_11.09.029/3 tūrṇaṃ yateta na pated anu-mṛtyu yāvan BhP_11.09.029/4 niḥśreyasāya viṣayaḥ khalu sarvataḥ syāt BhP_11.09.030/1 evaṃ sañjāta-vairāgyo vijñānāloka ātmani BhP_11.09.030/3 vicarāmi mahīm etāṃ mukta-saṅgo 'nahaṅkṛtaḥ BhP_11.09.031/1 na hy ekasmād guror jñānaṃ su-sthiraṃ syāt su-puṣkalam BhP_11.09.031/3 brahmaitad advitīyaṃ vai gīyate bahudharṣibhiḥ BhP_11.09.032/0 śrī-bhagavān uvāca BhP_11.09.032/1 ity uktvā sa yaduṃ vipras tam āmantrya gabhīra-dhīḥ BhP_11.09.032/3 vanditaḥ sv-arcito rājñā yayau prīto yathāgatam BhP_11.09.033/1 avadhūta-vacaḥ śrutvā pūrveṣāṃ naḥ sa pūrva-jaḥ BhP_11.09.033/3 sarva-saṅga-vinirmuktaḥ sama-citto babhūva ha BhP_11.10.001/0 śrī-bhagavān uvāca BhP_11.10.001/1 mayoditeṣv avahitaḥ sva-dharmeṣu mad-āśrayaḥ BhP_11.10.001/3 varṇāśrama-kulācāram akāmātmā samācaret BhP_11.10.002/1 anvīkṣeta viśuddhātmā dehināṃ viṣayātmanām BhP_11.10.002/3 guṇeṣu tattva-dhyānena sarvārambha-viparyayam BhP_11.10.003/1 suptasya viṣayāloko dhyāyato vā manorathaḥ BhP_11.10.003/3 nānātmakatvād viphalas tathā bhedātma-dhīr guṇaiḥ BhP_11.10.004/1 nivṛttaṃ karma seveta pravṛttaṃ mat-paras tyajet BhP_11.10.004/3 jijñāsāyāṃ sampravṛtto nādriyet karma-codanām BhP_11.10.005/1 yamān abhīkṣṇaṃ seveta niyamān mat-paraḥ kvacit BhP_11.10.005/3 mad-abhijñaṃ guruṃ śāntam upāsīta mad-ātmakam BhP_11.10.006/1 amāny amatsaro dakṣo nirmamo dṛḍha-sauhṛdaḥ BhP_11.10.006/3 asatvaro 'rtha-jijñāsur anasūyur amogha-vāk BhP_11.10.007/1 jāyāpatya-gṛha-kṣetra- svajana-draviṇādiṣu BhP_11.10.007/3 udāsīnaḥ samaṃ paśyan sarveṣv artham ivātmanaḥ BhP_11.10.008/1 vilakṣaṇaḥ sthūla-sūkṣmād dehād ātmekṣitā sva-dṛk BhP_11.10.008/3 yathāgnir dāruṇo dāhyād dāhako 'nyaḥ prakāśakaḥ BhP_11.10.009/1 nirodhotpatty-aṇu-bṛhan- nānātvaṃ tat-kṛtān guṇān BhP_11.10.009/3 antaḥ praviṣṭa ādhatta evaṃ deha-guṇān paraḥ BhP_11.10.010/1 yo 'sau guṇair viracito deho 'yaṃ puruṣasya hi BhP_11.10.010/3 saṃsāras tan-nibandho 'yaṃ puṃso vidyā cchid ātmanaḥ BhP_11.10.011/1 tasmāj jijñāsayātmānam ātma-sthaṃ kevalaṃ param BhP_11.10.011/3 saṅgamya nirased etad vastu-buddhiṃ yathā-kramam BhP_11.10.012/1 ācāryo 'raṇir ādyaḥ syād ante-vāsy uttarāraṇiḥ BhP_11.10.012/3 tat-sandhānaṃ pravacanaṃ vidyā-sandhiḥ sukhāvahaḥ BhP_11.10.013/1 vaiśāradī sāti-viśuddha-buddhir dhunoti māyāṃ guṇa-samprasūtām BhP_11.10.013/3 gunāṃś ca sandahya yad-ātmam etat svayaṃ ca śāṃyaty asamid yathāgniḥ BhP_11.10.014/1 athaiṣām karma-kartṝṇāṃ bhoktṝṇāṃ sukha-duḥkhayoḥ BhP_11.10.014/3 nānātvam atha nityatvaṃ loka-kālāgamātmanām BhP_11.10.015/1 manyase sarva-bhāvānāṃ saṃsthā hy autpattikī yathā BhP_11.10.015/3 tat-tad-ākṛti-bhedena jāyate bhidyate ca dhīḥ BhP_11.10.016/1 evam apy aṅga sarveṣāṃ dehināṃ deha-yogataḥ BhP_11.10.016/3 kālāvayavataḥ santi bhāvā janmādayo 'sakṛt BhP_11.10.017/1 tatrāpi karmaṇāṃ kartur asvātantryaṃ ca lakṣyate BhP_11.10.017/3 bhoktuś ca duḥkha-sukhayoḥ ko nv artho vivaśaṃ bhajet BhP_11.10.018/1 na dehināṃ sukhaṃ kiñcid vidyate viduṣām api BhP_11.10.018/3 tathā ca duḥkhaṃ mūḍhānāṃ vṛthāhaṅkaraṇaṃ param BhP_11.10.019/1 yadi prāptiṃ vighātaṃ ca jānanti sukha-duḥkhayoḥ BhP_11.10.019/3 te 'py addhā na vidur yogaṃ mṛtyur na prabhaved yathā BhP_11.10.020/1 ko 'nv arthaḥ sukhayaty enaṃ kāmo vā mṛtyur antike BhP_11.10.020/3 āghātaṃ nīyamānasya vadhyasyeva na tuṣṭi-daḥ BhP_11.10.021/1 śrutaṃ ca dṛṣṭa-vad duṣṭaṃ spardhāsūyātyaya-vyayaiḥ BhP_11.10.021/3 bahv-antarāya-kāmatvāt kṛṣi-vac cāpi niṣphalam BhP_11.10.022/1 antarāyair avihito yadi dharmaḥ sv-anuṣṭhitaḥ BhP_11.10.022/3 tenāpi nirjitaṃ sthānaṃ yathā gacchati tac chṛṇu BhP_11.10.023/1 iṣṭveha devatā yajñaiḥ svar-lokaṃ yāti yājñikaḥ BhP_11.10.023/3 bhuñjīta deva-vat tatra bhogān divyān nijārjitān BhP_11.10.024/1 sva-puṇyopacite śubhre vimāna upagīyate BhP_11.10.024/3 gandharvair viharan madhye devīnāṃ hṛdya-veṣa-dhṛk BhP_11.10.025/1 strībhiḥ kāmaga-yānena kiṅkinī-jāla-mālinā BhP_11.10.025/3 krīḍan na vedātma-pātaṃ surākrīḍeṣu nirvṛtaḥ BhP_11.10.026/1 tāvat sa modate svarge yāvat puṇyaṃ samāpyate BhP_11.10.026/3 kṣīṇa-punyaḥ pataty arvāg anicchan kāla-cālitaḥ BhP_11.10.027/1 yady adharma-rataḥ saṅgād asatāṃ vājitendriyaḥ BhP_11.10.027/3 kāmātmā kṛpaṇo lubdhaḥ straiṇo bhūta-vihiṃsakaḥ BhP_11.10.028/1 paśūn avidhinālabhya preta-bhūta-gaṇān yajan BhP_11.10.028/3 narakān avaśo jantur gatvā yāty ulbaṇaṃ tamaḥ BhP_11.10.029/1 karmāṇi duḥkhodarkāṇi kurvan dehena taiḥ punaḥ BhP_11.10.029/3 deham ābhajate tatra kiṃ sukhaṃ martya-dharmiṇaḥ BhP_11.10.030/1 lokānāṃ loka-pālānāṃ mad bhayaṃ kalpa-jīvinām BhP_11.10.030/3 brahmaṇo 'pi bhayaṃ matto dvi-parārdha-parāyuṣaḥ BhP_11.10.031/1 guṇāḥ sṛjanti karmāṇi guṇo 'nusṛjate guṇān BhP_11.10.031/3 jīvas tu guṇa-saṃyukto bhuṅkte karma-phalāny asau BhP_11.10.032/1 yāvat syād guṇa-vaiṣamyaṃ tāvan nānātvam ātmanaḥ BhP_11.10.032/3 nānātvam ātmano yāvat pāratantryaṃ tadaiva hi BhP_11.10.033/1 yāvad asyāsvatantratvaṃ tāvad īśvarato bhayam BhP_11.10.033/3 ya etat samupāsīraṃs te muhyanti śucārpitāḥ BhP_11.10.034/1 kāla ātmāgamo lokaḥ svabhāvo dharma eva ca BhP_11.10.034/3 iti māṃ bahudhā prāhur guṇa-vyatikare sati BhP_11.10.035/0 śrī-uddhava uvāca BhP_11.10.035/1 guṇeṣu vartamāno 'pi deha-jeṣv anapāvṛtaḥ BhP_11.10.035/3 guṇair na badhyate dehī badhyate vā kathaṃ vibho BhP_11.10.036/1 kathaṃ varteta viharet kair vā jñāyeta lakṣaṇaiḥ BhP_11.10.036/3 kiṃ bhuñjītota visṛjec chayītāsīta yāti vā BhP_11.10.037/1 etad acyuta me brūhi praśnaṃ praśna-vidāṃ vara BhP_11.10.037/3 nitya-baddho nitya-mukta eka eveti me bhramaḥ BhP_11.11.001/0 śrī-bhagavān uvāca BhP_11.11.001/1 baddho mukta iti vyākhyā guṇato me na vastutaḥ BhP_11.11.001/3 guṇasya māyā-mūlatvān na me mokṣo na bandhanam BhP_11.11.002/1 śoka-mohau sukhaṃ duḥkhaṃ dehāpattiś ca māyayā BhP_11.11.002/3 svapno yathātmanaḥ khyātiḥ saṃsṛtir na tu vāstavī BhP_11.11.003/1 vidyāvidye mama tanū viddhy uddhava śarīriṇām BhP_11.11.003/3 mokṣa-bandha-karī ādye māyayā me vinirmite BhP_11.11.004/1 ekasyaiva mamāṃśasya jīvasyaiva mahā-mate BhP_11.11.004/3 bandho 'syāvidyayānādir vidyayā ca tathetaraḥ BhP_11.11.005/1 atha baddhasya muktasya vailakṣaṇyaṃ vadāmi te BhP_11.11.005/3 viruddha-dharmiṇos tāta sthitayor eka-dharmiṇi BhP_11.11.006/1 suparṇāv etau sadṛśau sakhāyau yadṛcchayaitau kṛta-nīḍau ca vṛkṣe BhP_11.11.006/3 ekas tayoḥ khādati pippalānnam anyo niranno 'pi balena bhūyān BhP_11.11.007/1 ātmānam anyaṃ ca sa veda vidvān apippalādo na tu pippalādaḥ BhP_11.11.007/3 yo 'vidyayā yuk sa tu nitya-baddho vidyā-mayo yaḥ sa tu nitya-muktaḥ BhP_11.11.008/1 deha-stho 'pi na deha-stho vidvān svapnād yathotthitaḥ BhP_11.11.008/3 adeha-stho 'pi deha-sthaḥ kumatiḥ svapna-dṛg yathā BhP_11.11.009/1 indriyair indriyārtheṣu guṇair api guṇeṣu ca BhP_11.11.009/3 gṛhyamāṇeṣv ahaṃ kuryān na vidvān yas tv avikriyaḥ BhP_11.11.010/1 daivādhīne śarīre 'smin guṇa-bhāvyena karmaṇā BhP_11.11.010/3 vartamāno 'budhas tatra kartāsmīti nibadhyate BhP_11.11.011/1 evaṃ viraktaḥ śayana āsanāṭana-majjane BhP_11.11.011/3 darśana-sparśana-ghrāṇa- bhojana-śravaṇādiṣu BhP_11.11.011/5 na tathā badhyate vidvān tatra tatrādayan guṇān BhP_11.11.012/1 prakṛti-stho 'py asaṃsakto yathā khaṃ savitānilaḥ BhP_11.11.012/3 vaiśāradyekṣayāsaṅga- śitayā chinna-saṃśayaḥ BhP_11.11.012/5 pratibuddha iva svapnān nānātvād vinivartate BhP_11.11.014/1 yasya syur vīta-saṅkalpāḥ prāṇendriya-rnano-dhiyām BhP_11.11.014/3 vṛttayaḥ sa vinirmukto deha-stho 'pi hi tad-guṇaiḥ BhP_11.11.015/1 yasyātmā hiṃsyate hiṃsrair yena kiñcid yadṛcchayā BhP_11.11.015/3 arcyate vā kvacit tatra na vyatikriyate budhaḥ BhP_11.11.016/1 na stuvīta na nindeta kurvataḥ sādhv asādhu vā BhP_11.11.016/3 vadato guṇa-doṣābhyāṃ varjitaḥ sama-dṛṅ muniḥ BhP_11.11.017/1 na kuryān na vadet kiñcin na dhyāyet sādhv asādhu vā BhP_11.11.017/3 ātmārāmo 'nayā vṛttyā vicarej jaḍa-van muniḥ BhP_11.11.018/1 śabda-brahmaṇi niṣṇāto na niṣṇāyāt pare yadi BhP_11.11.018/3 śramas tasya śrama-phalo hy adhenum iva rakṣataḥ BhP_11.11.019/1 gāṃ dugdha-dohām asatīṃ ca bhāryāṃ dehaṃ parādhīnam asat-prajāṃ ca BhP_11.11.019/3 vittaṃ tv atīrthī-kṛtam aṅga vācaṃ hīnāṃ mayā rakṣati duḥkha-duḥkhī BhP_11.11.020/1 yasyāṃ na me pāvanam aṅga karma sthity-udbhava-prāṇa-nirodham asya BhP_11.11.020/3 līlāvatārepsita-janma vā syād vandhyāṃ giraṃ tāṃ bibhṛyān na dhīraḥ BhP_11.11.021/1 evaṃ jijñāsayāpohya nānātva-bhramam ātmani BhP_11.11.021/3 upārameta virajaṃ mano mayy arpya sarva-ge BhP_11.11.022/1 yady anīśo dhārayituṃ mano brahmaṇi niścalam BhP_11.11.022/3 mayi sarvāṇi karmāṇi nirapekṣaḥ samācara BhP_11.11.023/1 śraddhālur mat-kathāḥ śṛṇvan su-bhadrā loka-pāvanīḥ BhP_11.11.023/3 gāyann anusmaran karma janma cābhinayan muhuḥ BhP_11.11.024/1 mad-arthe dharma-kāmārthān ācaran mad-apāśrayaḥ BhP_11.11.024/3 labhate niścalāṃ bhaktiṃ mayy uddhava sanātane BhP_11.11.025/1 sat-saṅga-labdhayā bhaktyā mayi māṃ sa upāsitā BhP_11.11.025/3 sa vai me darśitaṃ sadbhir añjasā vindate padam BhP_11.11.026/0 śrī-uddhava uvāca BhP_11.11.026/1 sādhus tavottama-śloka mataḥ kīdṛg-vidhaḥ prabho BhP_11.11.026/3 bhaktis tvayy upayujyeta kīdṛśī sadbhir ādṛtā BhP_11.11.027/1 etan me puruṣādhyakṣa lokādhyakṣa jagat-prabho BhP_11.11.027/3 praṇatāyānuraktāya prapannāya ca kathyatām BhP_11.11.028/1 tvaṃ brahma paramaṃ vyoma puruṣaḥ prakṛteḥ paraḥ BhP_11.11.028/3 avatīrno 'si bhagavan svecchopātta-pṛthag-vapuḥ BhP_11.11.029/0 śrī-bhagavān uvāca BhP_11.11.029/1 kṛpālur akṛta-drohas titikṣuḥ sarva-dehinām BhP_11.11.029/3 satya-sāro 'navadyātmā samaḥ sarvopakārakaḥ BhP_11.11.030/1 kāmair ahata-dhīr dānto mṛduḥ śucir akiñcanaḥ BhP_11.11.030/3 anīho mita-bhuk śāntaḥ sthiro mac-charaṇo muniḥ BhP_11.11.031/1 apramatto gabhīrātmā dhṛtimāñ jita-ṣaḍ-guṇaḥ BhP_11.11.031/3 amānī māna-daḥ kalyo maitraḥ kāruṇikaḥ kaviḥ BhP_11.11.032/1 ājñāyaivaṃ guṇān doṣān mayādiṣṭān api svakān BhP_11.11.032/3 dharmān santyajya yaḥ sarvān māṃ bhajeta sa tu sattamaḥ BhP_11.11.033/1 jñātvājñātvātha ye vai māṃ yāvān yaś cāsmi yādṛśaḥ BhP_11.11.033/3 bhajanty ananya-bhāvena te me bhaktatamā matāḥ BhP_11.11.034/1 mal-liṅga-mad-bhakta-jana- darśana-sparśanārcanam BhP_11.11.034/3 paricaryā stutiḥ prahva- guṇa-karmānukīrtanam BhP_11.11.035/1 mat-kathā-śravaṇe śraddhā mad-anudhyānam uddhava BhP_11.11.035/3 sarva-lābhopaharaṇaṃ dāsyenātma-nivedanam BhP_11.11.036/1 maj-janma-karma-kathanaṃ mama parvānumodanam BhP_11.11.036/3 gīta-tāṇḍava-vāditra- goṣṭhībhir mad-gṛhotsavaḥ BhP_11.11.037/1 yātrā bali-vidhānaṃ ca sarva-vārṣika-parvasu BhP_11.11.037/3 vaidikī tāntrikī dīkṣā madīya-vrata-dhāraṇam BhP_11.11.038/1 mamārcā-sthāpane śraddhā svataḥ saṃhatya codyamaḥ BhP_11.11.038/3 udyānopavanākrīḍa- pura-mandira-karmaṇi BhP_11.11.039/1 sammārjanopalepābhyāṃ seka-maṇḍala-vartanaiḥ BhP_11.11.039/3 gṛha-śuśrūṣaṇaṃ mahyaṃ dāsa-vad yad amāyayā BhP_11.11.040/1 amānitvam adambhitvaṃ kṛtasyāparikīrtanam BhP_11.11.040/3 api dīpāvalokaṃ me nopayuñjyān niveditam BhP_11.11.041/1 yad yad iṣṭatamaṃ loke yac cāti-priyam ātmanaḥ BhP_11.11.041/3 tat tan nivedayen mahyaṃ tad ānantyāya kalpate BhP_11.11.042/1 sūryo 'gnir brāhmaṇā gāvo vaiṣṇavaḥ khaṃ maruj jalam BhP_11.11.042/3 bhūr ātmā sarva-bhūtāni bhadra pūjā-padāni me BhP_11.11.043/1 sūrye tu vidyayā trayyā haviṣāgnau yajeta mām BhP_11.11.043/3 ātithyena tu viprāgrye goṣv aṅga yavasādinā BhP_11.11.044/1 vaiṣṇave bandhu-sat-kṛtyā hṛdi khe dhyāna-niṣṭhayā BhP_11.11.044/3 vāyau mukhya-dhiyā toye dravyais toya-puraḥsaraiḥ BhP_11.11.045/1 sthaṇḍile mantra-hṛdayair bhogair ātmānam ātmani BhP_11.11.045/3 kṣetra-jñaṃ sarva-bhūteṣu samatvena yajeta mām BhP_11.11.046/1 dhiṣṇyeṣv ity eṣu mad-rūpaṃ śaṅkha-cakra-gadāmbujaiḥ BhP_11.11.046/3 yuktaṃ catur-bhujaṃ śāntaṃ dhyāyann arcet samāhitaḥ BhP_11.11.047/1 iṣṭā-pūrtena mām evaṃ yo yajeta samāhitaḥ BhP_11.11.047/3 labhate mayi sad-bhaktiṃ mat-smṛtiḥ sādhu-sevayā BhP_11.11.048/1 prāyeṇa bhakti-yogena sat-saṅgena vinoddhava BhP_11.11.048/3 nopāyo vidyate samyak prāyaṇaṃ hi satām aham BhP_11.11.049/1 athaitat paramaṃ guhyaṃ śṛṇvato yadu-nandana BhP_11.11.049/3 su-gopyam api vakṣyāmi tvaṃ me bhṛtyaḥ suhṛt sakhā BhP_11.12.001/0 śrī-bhagavān uvāca BhP_11.12.001/1 na rodhayati māṃ yogo na sāṅkhyaṃ dharma eva ca BhP_11.12.001/3 na svādhyāyas tapas tyāgo neṣṭā-pūrtaṃ na dakṣiṇā BhP_11.12.002/1 vratāni yajñaś chandāṃsi tīrthāni niyamā yamāḥ BhP_11.12.002/3 yathāvarundhe sat-saṅgaḥ sarva-saṅgāpaho hi mām BhP_11.12.003/1 sat-saṅgena hi daiteyā yātudhānā mṛgāḥ khagāḥ BhP_11.12.003/3 gandharvāpsaraso nāgāḥ siddhāś cāraṇa-guhyakāḥ BhP_11.12.004/1 vidyādharā manuṣyeṣu vaiśyāḥ śūdrāḥ striyo 'ntya-jāḥ BhP_11.12.004/3 rajas-tamaḥ-prakṛtayas tasmiṃs tasmin yuge yuge BhP_11.12.005/1 bahavo mat-padaṃ prāptās tvāṣṭra-kāyādhavādayaḥ BhP_11.12.005/3 vṛṣaparvā balir bāṇo mayaś cātha vibhīṣaṇaḥ BhP_11.12.006/1 sugrīvo hanumān ṛkṣo gajo gṛdhro vaṇikpathaḥ BhP_11.12.006/3 vyādhaḥ kubjā vraje gopyo yajña-patnyas tathāpare BhP_11.12.007/1 te nādhīta-śruti-gaṇā nopāsita-mahattamāḥ BhP_11.12.007/3 avratātapta-tapasaḥ mat-saṅgān mām upāgatāḥ BhP_11.12.008/1 kevalena hi bhāvena gopyo gāvo nagā mṛgāḥ BhP_11.12.008/3 ye 'nye mūḍha-dhiyo nāgāḥ siddhā mām īyur añjasā BhP_11.12.009/1 yaṃ na yogena sāṅkhyena dāna-vrata-tapo-'dhvaraiḥ BhP_11.12.009/3 vyākhyā-svādhyāya-sannyāsaiḥ prāpnuyād yatnavān api BhP_11.12.010/1 rāmeṇa sārdhaṃ mathurāṃ praṇīte śvāphalkinā mayy anurakta-cittāḥ BhP_11.12.010/3 vigāḍha-bhāvena na me viyoga- tīvrādhayo 'nyaṃ dadṛśuḥ sukhāya BhP_11.12.011/1 tās tāḥ kṣapāḥ preṣṭhatamena nītā mayaiva vṛndāvana-gocareṇa BhP_11.12.011/3 kṣaṇārdha-vat tāḥ punar aṅga tāsāṃ hīnā mayā kalpa-samā babhūvuḥ BhP_11.12.012/1 tā nāvidan mayy anuṣaṅga-baddha- dhiyaḥ svam ātmānam adas tathedam BhP_11.12.012/3 yathā samādhau munayo 'bdhi-toye nadyaḥ praviṣṭā iva nāma-rūpe BhP_11.12.013/1 mat-kāmā ramaṇaṃ jāram asvarūpa-vido 'balāḥ BhP_11.12.013/3 brahma māṃ paramaṃ prāpuḥ saṅgāc chata-sahasraśaḥ BhP_11.12.014/1 tasmāt tvam uddhavotsṛjya codanāṃ praticodanām BhP_11.12.014/3 pravṛttiṃ ca nivṛttiṃ ca śrotavyaṃ śrutam eva ca BhP_11.12.015/1 mām ekam eva śaraṇam ātmānaṃ sarva-dehinām BhP_11.12.015/3 yāhi sarvātma-bhāvena mayā syā hy akuto-bhayaḥ BhP_11.12.016/0 śrī-uddhava uvāca BhP_11.12.016/1 saṃśayaḥ śṛṇvato vācaṃ tava yogeśvareśvara BhP_11.12.016/3 na nivartata ātma-stho yena bhrāmyati me manaḥ BhP_11.12.017/0 śrī-bhagavān uvāca BhP_11.12.017/1 sa eṣa jīvo vivara-prasūtiḥ prāṇena ghoṣeṇa guhāṃ praviṣṭaḥ BhP_11.12.017/3 mano-mayaṃ sūkṣmam upetya rūpaṃ mātrā svaro varṇa iti sthaviṣṭhaḥ BhP_11.12.018/1 yathānalaḥ khe 'nila-bandhur uṣmā balena dāruṇy adhimathyamānaḥ BhP_11.12.018/3 aṇuḥ prajāto haviṣā samedhate tathaiva me vyaktir iyaṃ hi vāṇī BhP_11.12.019/1 evaṃ gadiḥ karma gatir visargo ghrāṇo raso dṛk sparśaḥ śrutiś ca BhP_11.12.019/3 saṅkalpa-vijñānam athābhimānaḥ sūtraṃ rajaḥ-sattva-tamo-vikāraḥ BhP_11.12.020/1 ayaṃ hi jīvas tri-vṛd abja-yonir avyakta eko vayasā sa ādyaḥ BhP_11.12.020/3 viśliṣṭa-śaktir bahudheva bhāti bījāni yoniṃ pratipadya yadvat BhP_11.12.021/1 yasminn idaṃ protam aśeṣam otaṃ paṭo yathā tantu-vitāna-saṃsthaḥ BhP_11.12.021/3 ya eṣa saṃsāra-taruḥ purāṇaḥ karmātmakaḥ puṣpa-phale prasūte BhP_11.12.022/1 dve asya bīje śata-mūlas tri-nālaḥ pañca-skandhaḥ pañca-rasa-prasūtiḥ BhP_11.12.022/3 daśaika-śākho dvi-suparṇa-nīḍas tri-valkalo dvi-phalo 'rkaṃ praviṣṭaḥ BhP_11.12.023/1 adanti caikaṃ phalam asya gṛdhrā grāme-carā ekam araṇya-vāsāḥ BhP_11.12.023/3 haṃsā ya ekaṃ bahu-rūpam ijyair māyā-mayaṃ veda sa veda vedam BhP_11.12.024/1 evaṃ gurūpāsanayaika-bhaktyā vidyā-kuṭhāreṇa śitena dhīraḥ BhP_11.12.024/3 vivṛścya jīvāśayam apramattaḥ sampadya cātmānam atha tyajāstram BhP_11.13.001/0 śrī-bhagavān uvāca BhP_11.13.001/1 sattvaṃ rajas tama iti guṇā buddher na cātmanaḥ BhP_11.13.001/3 sattvenānyatamau hanyāt sattvaṃ sattvena caiva hi BhP_11.13.002/1 sattvād dharmo bhaved vṛddhāt puṃso mad-bhakti-lakṣaṇaḥ BhP_11.13.002/3 sāttvikopāsayā sattvaṃ tato dharmaḥ pravartate BhP_11.13.003/1 dharmo rajas tamo hanyāt sattva-vṛddhir anuttamaḥ BhP_11.13.003/3 āśu naśyati tan-mūlo hy adharma ubhaye hate BhP_11.13.004/1 āgamo 'paḥ prajā deśaḥ kālaḥ karma ca janma ca BhP_11.13.004/3 dhyānaṃ mantro 'tha saṃskāro daśaite guṇa-hetavaḥ BhP_11.13.005/1 tat tat sāttvikam evaiṣāṃ yad yad vṛddhāḥ pracakṣate BhP_11.13.005/3 nindanti tāmasaṃ tat tad rājasaṃ tad-upekṣitam BhP_11.13.006/1 sāttvikāny eva seveta pumān sattva-vivṛddhaye BhP_11.13.006/3 tato dharmas tato jñānaṃ yāvat smṛtir apohanam BhP_11.13.007/1 veṇu-saṅgharṣa-jo vahnir dagdhvā śāmyati tad-vanam BhP_11.13.007/3 evaṃ guṇa-vyatyaya-jo dehaḥ śāmyati tat-kriyaḥ BhP_11.13.008/0 śrī-uddhava uvāca BhP_11.13.008/1 vidanti martyāḥ prāyeṇa viṣayān padam āpadām BhP_11.13.008/3 tathāpi bhuñjate kṛṣṇa tat kathaṃ śva-kharāja-vat BhP_11.13.009/0 śrī-bhagavān uvāca BhP_11.13.009/1 aham ity anyathā-buddhiḥ pramattasya yathā hṛdi BhP_11.13.009/3 utsarpati rajo ghoraṃ tato vaikārikaṃ manaḥ BhP_11.13.010/1 rajo-yuktasya manasaḥ saṅkalpaḥ sa-vikalpakaḥ BhP_11.13.010/3 tataḥ kāmo guṇa-dhyānād duḥsahaḥ syād dhi durmateḥ BhP_11.13.011/1 karoti kāma-vaśa-gaḥ karmāṇy avijitendriyaḥ BhP_11.13.011/3 duḥkhodarkāṇi sampaśyan rajo-vega-vimohitaḥ BhP_11.13.012/1 rajas-tamobhyāṃ yad api vidvān vikṣipta-dhīḥ punaḥ BhP_11.13.012/3 atandrito mano yuñjan doṣa-dṛṣṭir na sajjate BhP_11.13.013/1 apramatto 'nuyuñjīta mano mayy arpayañ chanaiḥ BhP_11.13.013/3 anirviṇṇo yathā-kālaṃ jita-śvāso jitāsanaḥ BhP_11.13.014/1 etāvān yoga ādiṣṭo mac-chiṣyaiḥ sanakādibhiḥ BhP_11.13.014/3 sarvato mana ākṛṣya mayy addhāveśyate yathā BhP_11.13.015/0 śrī-uddhava uvāca BhP_11.13.015/1 yadā tvaṃ sanakādibhyo yena rūpeṇa keśava BhP_11.13.015/3 yogam ādiṣṭavān etad rūpam icchāmi veditum BhP_11.13.016/0 śrī-bhagavān uvāca BhP_11.13.016/1 putrā hiraṇyagarbhasya mānasāḥ sanakādayaḥ BhP_11.13.016/3 papracchuḥ pitaraṃ sūkṣmāṃ yogasyaikāntikīm gatim BhP_11.13.017/0 sanakādaya ūcuḥ BhP_11.13.017/1 guṇeṣv āviśate ceto guṇāś cetasi ca prabho BhP_11.13.017/3 katham anyonya-santyāgo mumukṣor atititīrṣoḥ BhP_11.13.018/0 śrī-bhagavān uvāca BhP_11.13.018/1 evaṃ pṛṣṭo mahā-devaḥ svayambhūr bhūta-bhāvanaḥ BhP_11.13.018/3 dhyāyamānaḥ praśna-bījaṃ nābhyapadyata karma-dhīḥ BhP_11.13.019/1 sa mām acintayad devaḥ praśna-pāra-titīrṣayā BhP_11.13.019/3 tasyāhaṃ haṃsa-rūpeṇa sakāśam agamaṃ tadā BhP_11.13.020/1 dṛṣṭvā mām ta upavrajya kṛtva pādābhivandanam BhP_11.13.020/3 brahmāṇam agrataḥ kṛtvā papracchuḥ ko bhavān iti BhP_11.13.021/1 ity ahaṃ munibhiḥ pṛṣṭas tattva-jijñāsubhis tadā BhP_11.13.021/3 yad avocam ahaṃ tebhyas tad uddhava nibodha me BhP_11.13.022/1 vastuno yady anānātva ātmanaḥ praśna īdṛśaḥ BhP_11.13.022/3 kathaṃ ghaṭeta vo viprā vaktur vā me ka āśrayaḥ BhP_11.13.023/1 pañcātmakeṣu bhūteṣu samāneṣu ca vastutaḥ BhP_11.13.023/3 ko bhavān iti vaḥ praśno vācārambho hy anarthakaḥ BhP_11.13.024/1 manasā vacasā dṛṣṭyā gṛhyate 'nyair apīndriyaiḥ BhP_11.13.024/3 aham eva na matto 'nyad iti budhyadhvam añjasā BhP_11.13.025/1 guṇeṣv āviśate ceto guṇāś cetasi ca prajāḥ BhP_11.13.025/3 jīvasya deha ubhayaṃ guṇāś ceto mad-ātmanaḥ BhP_11.13.026/1 guṇeṣu cāviśac cittam abhīkṣṇaṃ guṇa-sevayā BhP_11.13.026/3 guṇāś ca citta-prabhavā mad-rūpa ubhayaṃ tyajet BhP_11.13.027/1 jāgrat svapnaḥ suṣuptaṃ ca guṇato buddhi-vṛttayaḥ BhP_11.13.027/3 tāsāṃ vilakṣaṇo jīvaḥ sākṣitvena viniścitaḥ BhP_11.13.028/1 yarhi saṃsṛti-bandho 'yam ātmano guṇa-vṛtti-daḥ BhP_11.13.028/3 mayi turye sthito jahyāt tyāgas tad guṇa-cetasām BhP_11.13.029/1 ahaṅkāra-kṛtaṃ bandham ātmano 'rtha-viparyayam BhP_11.13.029/3 vidvān nirvidya saṃsāra- cintāṃ turye sthitas tyajet BhP_11.13.030/1 yāvan nānārtha-dhīḥ puṃso na nivarteta yuktibhiḥ BhP_11.13.030/3 jāgarty api svapann ajñaḥ svapne jāgaraṇaṃ yathā BhP_11.13.031/1 asattvād ātmano 'nyeṣāṃ bhāvānāṃ tat-kṛtā bhidā BhP_11.13.031/3 gatayo hetavaś cāsya mṛṣā svapna-dṛśo yathā BhP_11.13.032/1 yo jāgare bahir anukṣaṇa-dharmiṇo 'rthān BhP_11.13.032/2 bhuṅkte samasta-karaṇair hṛdi tat-sadṛkṣān BhP_11.13.032/3 svapne suṣupta upasaṃharate sa ekaḥ BhP_11.13.032/4 smṛty-anvayāt tri-guṇa-vṛtti-dṛg indriyeśaḥ BhP_11.13.033/1 evaṃ vimṛśya guṇato manasas try-avasthā BhP_11.13.033/2 man-māyayā mayi kṛtā iti niścitārthāḥ BhP_11.13.033/3 sañchidya hārdam anumāna-sad-ukti-tīkṣṇa BhP_11.13.033/4 jñānāsinā bhajata mākhila-saṃśayādhim BhP_11.13.034/1 īkṣeta vibhramam idaṃ manaso vilāsaṃ BhP_11.13.034/2 dṛṣṭaṃ vinaṣṭam ati-lolam alāta-cakram BhP_11.13.034/3 vijñānam ekam urudheva vibhāti māyā BhP_11.13.034/4 svapnas tridhā guṇa-visarga-kṛto vikalpaḥ BhP_11.13.035/1 dṛṣṭim tataḥ pratinivartya nivṛtta-tṛṣṇas BhP_11.13.035/2 tūṣṇīṃ bhaven nija-sukhānubhavo nirīhaḥ BhP_11.13.035/3 sandṛśyate kva ca yadīdam avastu-buddhyā BhP_11.13.035/4 tyaktaṃ bhramāya na bhavet smṛtir ā-nipātāt BhP_11.13.036/1 dehaṃ ca naśvaram avasthitam utthitaṃ vā BhP_11.13.036/2 siddho na paśyati yato 'dhyagamat svarūpam BhP_11.13.036/3 daivād apetam atha daiva-vaśād upetaṃ BhP_11.13.036/4 vāso yathā parikṛtaṃ madirā-madāndhaḥ BhP_11.13.037/1 deho 'pi daiva-vaśa-gaḥ khalu karma yāvat BhP_11.13.037/2 svārambhakaṃ pratisamīkṣata eva sāsuḥ BhP_11.13.037/3 taṃ sa-prapañcam adhirūḍha-samādhi-yogaḥ BhP_11.13.037/4 svāpnaṃ punar na bhajate pratibuddha-vastuḥ BhP_11.13.038/1 mayaitad uktaṃ vo viprā guhyaṃ yat sāṅkhya-yogayoḥ BhP_11.13.038/3 jānīta māgataṃ yajñaṃ yuṣmad-dharma-vivakṣayā BhP_11.13.039/1 ahaṃ yogasya sāṅkhyasya satyasyartasya tejasaḥ BhP_11.13.039/3 parāyaṇaṃ dvija-śreṣṭhāḥ śriyaḥ kīrter damasya ca BhP_11.13.040/1 māṃ bhajanti guṇāḥ sarve nirguṇaṃ nirapekṣakam BhP_11.13.040/3 suhṛdaṃ priyam ātmānaṃ sāmyāsaṅgādayo 'guṇāḥ BhP_11.13.041/1 iti me chinna-sandehā munayaḥ sanakādayaḥ BhP_11.13.041/3 sabhājayitvā parayā bhaktyāgṛṇata saṃstavaiḥ BhP_11.13.042/1 tair ahaṃ pūjitaḥ saṃyak saṃstutaḥ paramarṣibhiḥ BhP_11.13.042/3 pratyeyāya svakaṃ dhāma paśyataḥ parameṣṭhinaḥ BhP_11.14.001/0 śrī-uddhava uvāca BhP_11.14.001/1 vadanti kṛṣṇa śreyāṃsi bahūni brahma-vādinaḥ BhP_11.14.001/3 teṣāṃ vikalpa-prādhānyam utāho eka-mukhyatā BhP_11.14.002/1 bhavatodāhṛtaḥ svāmin bhakti-yogo 'napekṣitaḥ BhP_11.14.002/3 nirasya sarvataḥ saṅgaṃ yena tvayy āviśen manaḥ BhP_11.14.003/0 śrī-bhagavān uvāca BhP_11.14.003/1 kālena naṣṭā pralaye vāṇīyaṃ veda-saṃjñitā BhP_11.14.003/3 mayādau brahmaṇe proktā dharmo yasyāṃ mad-ātmakaḥ BhP_11.14.004/1 tena proktā sva-putrāya manave pūrva-jāya sā BhP_11.14.004/3 tato bhṛgv-ādayo 'gṛhṇan sapta brahma-maharṣayaḥ BhP_11.14.005/1 tebhyaḥ pitṛbhyas tat-putrā deva-dānava-guhyakāḥ BhP_11.14.005/3 manuṣyāḥ siddha-gandharvāḥ sa-vidyādhara-cāraṇāḥ BhP_11.14.006/1 kindevāḥ kinnarā nāgā rakṣaḥ-kimpuruṣādayaḥ BhP_11.14.006/3 bahvyas teṣāṃ prakṛtayo rajaḥ-sattva-tamo-bhuvaḥ BhP_11.14.007/1 yābhir bhūtāni bhidyante bhūtānāṃ patayas tathā BhP_11.14.007/3 yathā-prakṛti sarveṣāṃ citrā vācaḥ sravanti hi BhP_11.14.008/1 evaṃ prakṛti-vaicitryād bhidyante matayo nṛṇām BhP_11.14.008/3 pāramparyeṇa keṣāñcit pāṣaṇḍa-matayo 'pare BhP_11.14.009/1 man-māyā-mohita-dhiyaḥ puruṣāḥ puruṣarṣabha BhP_11.14.009/3 śreyo vadanty anekāntaṃ yathā-karma yathā-ruci BhP_11.14.010/1 dharmam eke yaśaś cānye kāmaṃ satyaṃ damaṃ śamam BhP_11.14.010/3 anye vadanti svārthaṃ vā aiśvaryaṃ tyāga-bhojanam BhP_11.14.010/5 kecid yajñaṃ tapo dānaṃ vratāni niyamān yamān BhP_11.14.011/1 ādy-anta-vanta evaiṣāṃ lokāḥ karma-vinirmitāḥ BhP_11.14.011/3 duḥkhodarkās tamo-niṣṭhāḥ kṣudrā mandāḥ śucārpitāḥ BhP_11.14.012/1 mayy arpitātmanaḥ sabhya nirapekṣasya sarvataḥ BhP_11.14.012/3 mayātmanā sukhaṃ yat tat kutaḥ syād viṣayātmanām BhP_11.14.013/1 akiñcanasya dāntasya śāntasya sama-cetasaḥ BhP_11.14.013/3 mayā santuṣṭa-manasaḥ sarvāḥ sukha-mayā diśaḥ BhP_11.14.014/1 na pārameṣṭhyaṃ na mahendra-dhiṣṇyaṃ BhP_11.14.014/2 na sārvabhaumaṃ na rasādhipatyam BhP_11.14.014/3 na yoga-siddhīr apunar-bhavaṃ vā BhP_11.14.014/4 mayy arpitātmecchati mad vinānyat BhP_11.14.015/1 na tathā me priyatama ātma-yonir na śaṅkaraḥ BhP_11.14.015/3 na ca saṅkarṣaṇo na śrīr naivātmā ca yathā bhavān BhP_11.14.016/1 nirapekṣaṃ muniṃ śāntaṃ nirvairaṃ sama-darśanam BhP_11.14.016/3 anuvrajāmy ahaṃ nityaṃ pūyeyety aṅghri-reṇubhiḥ BhP_11.14.017/1 niṣkiñcanā mayy anurakta-cetasaḥ śāntā mahānto 'khila-jīva-vatsalāḥ BhP_11.14.017/3 kāmair anālabdha-dhiyo juṣanti te yan nairapekṣyaṃ na viduḥ sukhaṃ mama BhP_11.14.018/1 bādhyamāno 'pi mad-bhakto viṣayair ajitendriyaḥ BhP_11.14.018/3 prāyaḥ pragalbhayā bhaktyā viṣayair nābhibhūyate BhP_11.14.019/1 yathāgniḥ su-samṛddhārciḥ karoty edhāṃsi bhasmasāt BhP_11.14.019/3 tathā mad-viṣayā bhaktir uddhavaināṃsi kṛtsnaśaḥ BhP_11.14.020/1 na sādhayati māṃ yogo na sāṅkhyaṃ dharma uddhava BhP_11.14.020/3 na svādhyāyas tapas tyāgo yathā bhaktir mamorjitā BhP_11.14.021/1 bhaktyāham ekayā grāhyaḥ śraddhayātmā priyaḥ satām BhP_11.14.021/3 bhaktiḥ punāti man-niṣṭhā śva-pākān api sambhavāt BhP_11.14.022/1 dharmaḥ satya-dayopeto vidyā vā tapasānvitā BhP_11.14.022/3 mad-bhaktyāpetam ātmānaṃ na samyak prapunāti hi BhP_11.14.023/1 kathaṃ vinā roma-harṣaṃ dravatā cetasā vinā BhP_11.14.023/3 vinānandāśru-kalayā śudhyed bhaktyā vināśayaḥ BhP_11.14.024/1 vāg gadgadā dravate yasya cittaṃ rudaty abhīkṣṇaṃ hasati kvacic ca BhP_11.14.024/3 vilajja udgāyati nṛtyate ca mad-bhakti-yukto bhuvanaṃ punāti BhP_11.14.025/1 yathāgninā hema malaṃ jahāti dhmātaṃ punaḥ svaṃ bhajate ca rūpam BhP_11.14.025/3 ātmā ca karmānuśayaṃ vidhūya mad-bhakti-yogena bhajaty atho mām BhP_11.14.026/1 yathā yathātmā parimṛjyate 'sau mat-puṇya-gāthā-śravaṇābhidhānaiḥ BhP_11.14.026/3 tathā tathā paśyati vastu sūkṣmaṃ cakṣur yathaivāñjana-samprayuktam BhP_11.14.027/1 viṣayān dhyāyataś cittaṃ viṣayeṣu viṣajjate BhP_11.14.027/3 mām anusmarataś cittaṃ mayy eva pravilīyate BhP_11.14.028/1 tasmād asad-abhidhyānaṃ yathā svapna-manoratham BhP_11.14.028/3 hitvā mayi samādhatsva mano mad-bhāva-bhāvitam BhP_11.14.029/1 strīṇāṃ strī-saṅgināṃ saṅgaṃ tyaktvā dūrata ātmavān BhP_11.14.029/3 kṣeme vivikta āsīnaś cintayen mām atandritaḥ BhP_11.14.030/1 na tathāsya bhavet kleśo bandhaś cānya-prasaṅgataḥ BhP_11.14.030/3 yoṣit-saṅgād yathā puṃso yathā tat-saṅgi-saṅgataḥ BhP_11.14.031/0 śrī-uddhava uvāca BhP_11.14.031/1 yathā tvām aravindākṣa yādṛśaṃ vā yad-ātmakam BhP_11.14.031/3 dhyāyen mumukṣur etan me dhyānaṃ tvaṃ vaktum arhasi BhP_11.14.032/0 śrī-bhagavān uvāca BhP_11.14.032/1 sama āsana āsīnaḥ sama-kāyo yathā-sukham BhP_11.14.032/3 hastāv utsaṅga ādhāya sva-nāsāgra-kṛtekṣaṇaḥ BhP_11.14.033/1 prāṇasya śodhayen mārgaṃ pūra-kumbhaka-recakaiḥ BhP_11.14.033/3 viparyayeṇāpi śanair abhyasen nirjitendriyaḥ BhP_11.14.034/1 hṛdy avicchinam oṃkāraṃ ghaṇṭā-nādaṃ bisorṇa-vat BhP_11.14.034/3 prāṇenodīrya tatrātha punaḥ saṃveśayet svaram BhP_11.14.035/1 evaṃ praṇava-saṃyuktaṃ prāṇam eva samabhyaset BhP_11.14.035/3 daśa-kṛtvas tri-ṣavaṇaṃ māsād arvāg jitānilaḥ BhP_11.14.036/1 hṛt-puṇḍarīkam antaḥ-stham ūrdhva-nālam adho-mukham BhP_11.14.036/3 dhyātvordhva-mukham unnidram aṣṭa-patraṃ sa-karṇikam BhP_11.14.037/1 karṇikāyāṃ nyaset sūrya- somāgnīn uttarottaram BhP_11.14.037/3 vahni-madhye smared rūpaṃ mamaitad dhyāna-maṅgalam BhP_11.14.038/1 samaṃ praśāntaṃ su-mukhaṃ dīrgha-cāru-catur-bhujam BhP_11.14.038/3 su-cāru-sundara-grīvaṃ su-kapolaṃ śuci-smitam BhP_11.14.039/1 samāna-karṇa-vinyasta- sphuran-makara-kuṇḍalam BhP_11.14.039/3 hemāmbaraṃ ghana-śyāmaṃ śrīvatsa-śrī-niketanam BhP_11.14.040/1 śaṅkha-cakra-gadā-padma- vanamālā-vibhūṣitam BhP_11.14.040/3 nūpurair vilasat-pādaṃ kaustubha-prabhayā yutam BhP_11.14.041/1 dyumat-kirīṭa-kaṭaka- kaṭi-sūtrāṅgadāyutam BhP_11.14.041/3 sarvāṅga-sundaraṃ hṛdyaṃ prasāda-sumukhekṣanam BhP_11.14.042/1 su-kumāram abhidhyāyet sarvāṅgeṣu mano dadhat BhP_11.14.042/3 indriyāṇīndriyārthebhyo manasākṛṣya tan manaḥ BhP_11.14.042/5 buddhyā sārathinā dhīraḥ praṇayen mayi sarvataḥ BhP_11.14.043/1 tat sarva-vyāpakaṃ cittam ākṛṣyaikatra dhārayet BhP_11.14.043/3 nānyāni cintayed bhūyaḥ su-smitaṃ bhāvayen mukham BhP_11.14.044/1 tatra labdha-padaṃ cittam ākṛṣya vyomni dhārayet BhP_11.14.044/3 tac ca tyaktvā mad-āroho na kiñcid api cintayet BhP_11.14.045/1 evaṃ samāhita-matir mām evātmānam ātmani BhP_11.14.045/3 vicaṣṭe mayi sarvātman jyotir jyotiṣi saṃyutam BhP_11.14.046/1 dhyānenetthaṃ su-tīvreṇa yuñjato yogino manaḥ BhP_11.14.046/3 saṃyāsyaty āśu nirvāṇaṃ dravya jñāna-kriyā-bhramaḥ BhP_11.15.001/0 śrī-bhagavān uvāca BhP_11.15.001/1 jitendriyasya yuktasya jita-śvāsasya yoginaḥ BhP_11.15.001/3 mayi dhārayataś ceta upatiṣṭhanti siddhayaḥ BhP_11.15.002/0 śrī-uddhava uvāca BhP_11.15.002/1 kayā dhāraṇayā kā svit kathaṃ vā siddhir acyuta BhP_11.15.002/3 kati vā siddhayo brūhi yogināṃ siddhi-do bhavān BhP_11.15.003/0 śrī-bhagavān uvāca BhP_11.15.003/1 siddhayo 'ṣṭādaśa proktā dhāraṇā yoga-pāra-gaiḥ BhP_11.15.003/3 tāsām aṣṭau mat-pradhānā daśaiva guṇa-hetavaḥ BhP_11.15.004/1 aṇimā mahimā mūrter laghimā prāptir indriyaiḥ BhP_11.15.004/3 prākāmyaṃ śruta-dṛṣṭeṣu śakti-preraṇam īśitā BhP_11.15.005/1 guṇeṣv asaṅgo vaśitā yat-kāmas tad avasyati BhP_11.15.005/3 etā me siddhayaḥ saumya aṣṭāv autpattikā matāḥ BhP_11.15.006/1 anūrmimattvaṃ dehe 'smin dūra-śravaṇa-darśanam BhP_11.15.006/3 mano-javaḥ kāma-rūpaṃ para-kāya-praveśanam BhP_11.15.007/1 svacchanda-mṛtyur devānāṃ saha-krīḍānudarśanam BhP_11.15.007/3 yathā-saṅkalpa-saṃsiddhir ājñāpratihatā gatiḥ BhP_11.15.008/1 tri-kāla-jñatvam advandvaṃ para-cittādy-abhijñatā BhP_11.15.008/3 agny-arkāmbu-viṣādīnāṃ pratiṣṭambho 'parājayaḥ BhP_11.15.009/1 etāś coddeśataḥ proktā yoga-dhāraṇa-siddhayaḥ BhP_11.15.009/3 yayā dhāraṇayā yā syād yathā vā syān nibodha me BhP_11.15.010/1 bhūta-sūkṣmātmani mayi tan-mātraṃ dhārayen manaḥ BhP_11.15.010/3 aṇimānam avāpnoti tan-mātropāsako mama BhP_11.15.011/1 mahat-tattvātmani mayi yathā-saṃsthaṃ mano dadhat BhP_11.15.011/3 mahimānam avāpnoti bhūtānāṃ ca pṛthak pṛthak BhP_11.15.012/1 paramāṇu-maye cittaṃ bhūtānāṃ mayi rañjayan BhP_11.15.012/3 kāla-sūkṣmārthatāṃ yogī laghimānam avāpnuyāt BhP_11.15.013/1 dhārayan mayy ahaṃ-tattve mano vaikārike 'khilam BhP_11.15.013/3 sarvendriyāṇām ātmatvaṃ prāptiṃ prāpnoti man-manāḥ BhP_11.15.014/1 mahaty ātmani yaḥ sūtre dhārayen mayi mānasam BhP_11.15.014/3 prākāmyaṃ pārameṣṭhyaṃ me vindate 'vyakta-janmanaḥ BhP_11.15.015/1 viṣṇau try-adhīśvare cittaṃ dhārayet kāla-vigrahe BhP_11.15.015/3 sa īśitvam avāpnoti kṣetrajña-kṣetra-codanām BhP_11.15.016/1 nārāyaṇe turīyākhye bhagavac-chabda-śabdite BhP_11.15.016/3 mano mayy ādadhad yogī mad-dharmā vaśitām iyāt BhP_11.15.017/1 nirguṇe brahmaṇi mayi dhārayan viśadaṃ manaḥ BhP_11.15.017/3 paramānandam āpnoti yatra kāmo 'vasīyate BhP_11.15.018/1 śvetadvīpa-patau cittaṃ śuddhe dharma-maye mayi BhP_11.15.018/3 dhārayañ chvetatāṃ yāti ṣaḍ-ūrmi-rahito naraḥ BhP_11.15.019/1 mayy ākāśātmani prāṇe manasā ghoṣam udvahan BhP_11.15.019/3 tatropalabdhā bhūtānāṃ haṃso vācaḥ śṛṇoty asau BhP_11.15.020/1 cakṣus tvaṣṭari saṃyojya tvaṣṭāram api cakṣuṣi BhP_11.15.020/3 māṃ tatra manasā dhyāyan viśvaṃ paśyati dūrataḥ BhP_11.15.021/1 mano mayi su-saṃyojya dehaṃ tad-anuvāyunā BhP_11.15.021/3 mad-dhāraṇānubhāvena tatrātmā yatra vai manaḥ BhP_11.15.022/1 yadā mana upādāya yad yad rūpaṃ bubhūṣati BhP_11.15.022/3 tat tad bhaven mano-rūpaṃ mad-yoga-balam āśrayaḥ BhP_11.15.023/1 para-kāyaṃ viśan siddha ātmānaṃ tatra bhāvayet BhP_11.15.023/3 piṇḍaṃ hitvā viśet prāṇo vāyu-bhūtaḥ ṣaḍaṅghri-vat BhP_11.15.024/1 pārṣṇyāpīḍya gudaṃ prāṇaṃ hṛd-uraḥ-kaṇṭha-mūrdhasu BhP_11.15.024/3 āropya brahma-randhreṇa brahma nītvotsṛjet tanum BhP_11.15.025/1 vihariṣyan surākrīḍe mat-sthaṃ sattvaṃ vibhāvayet BhP_11.15.025/3 vimānenopatiṣṭhanti sattva-vṛttīḥ sura-striyaḥ BhP_11.15.026/1 yathā saṅkalpayed buddhyā yadā vā mat-paraḥ pumān BhP_11.15.026/3 mayi satye mano yuñjaṃs tathā tat samupāśnute BhP_11.15.027/1 yo vai mad-bhāvam āpanna īśitur vaśituḥ pumān BhP_11.15.027/3 kutaścin na vihanyeta tasya cājñā yathā mama BhP_11.15.028/1 mad-bhaktyā śuddha-sattvasya yogino dhāraṇā-vidaḥ BhP_11.15.028/3 tasya trai-kālikī buddhir janma-mṛtyūpabṛṃhitā BhP_11.15.029/1 agny-ādibhir na hanyeta muner yoga-mayaṃ vapuḥ BhP_11.15.029/3 mad-yoga-śānta-cittasya yādasām udakaṃ yathā BhP_11.15.030/1 mad-vibhūtīr abhidhyāyan śrīvatsāstra-vibhūṣitāḥ BhP_11.15.030/3 dhvajātapatra-vyajanaiḥ sa bhaved aparājitaḥ BhP_11.15.031/1 upāsakasya mām evaṃ yoga-dhāraṇayā muneḥ BhP_11.15.031/3 siddhayaḥ pūrva-kathitā upatiṣṭhanty aśeṣataḥ BhP_11.15.032/1 jitendriyasya dāntasya jita-śvāsātmano muneḥ BhP_11.15.032/3 mad-dhāraṇāṃ dhārayataḥ kā sā siddhiḥ su-durlabhā BhP_11.15.033/1 antarāyān vadanty etā yuñjato yogam uttamam BhP_11.15.033/3 mayā sampadyamānasya kāla-kṣapaṇa-hetavaḥ BhP_11.15.034/1 janmauṣadhi-tapo-mantrair yāvatīr iha siddhayaḥ BhP_11.15.034/3 yogenāpnoti tāḥ sarvā nānyair yoga-gatiṃ vrajet BhP_11.15.035/1 sarvāsām api siddhīnāṃ hetuḥ patir ahaṃ prabhuḥ BhP_11.15.035/3 ahaṃ yogasya sāṅkhyasya dharmasya brahma-vādinām BhP_11.15.036/1 aham ātmāntaro bāhyo 'nāvṛtaḥ sarva-dehinām BhP_11.15.036/3 yathā bhūtāni bhūteṣu bahir antaḥ svayaṃ tathā BhP_11.16.001/0 śrī-uddhava uvāca BhP_11.16.001/1 tvaṃ brahma paramaṃ sākṣād anādy-antam apāvṛtam BhP_11.16.001/3 sarveṣām api bhāvānāṃ trāṇa-sthity-apyayodbhavaḥ BhP_11.16.002/1 uccāvaceṣu bhūteṣu durjñeyam akṛtātmabhiḥ BhP_11.16.002/3 upāsate tvāṃ bhagavan yāthā-tathyena brāhmaṇāḥ BhP_11.16.003/1 yeṣu yeṣu ca bhūteṣu bhaktyā tvāṃ paramarṣayaḥ BhP_11.16.003/3 upāsīnāḥ prapadyante saṃsiddhiṃ tad vadasva me BhP_11.16.004/1 gūḍhaś carasi bhūtātmā bhūtānāṃ bhūta-bhāvana BhP_11.16.004/3 na tvāṃ paśyanti bhūtāni paśyantaṃ mohitāni te BhP_11.16.005/1 yāḥ kāś ca bhūmau divi vai rasāyāṃ vibhūtayo dikṣu mahā-vibhūte BhP_11.16.005/3 tā mahyam ākhyāhy anubhāvitās te namāmi te tīrtha-padāṅghri-padmam BhP_11.16.006/0 śrī-bhagavān uvāca BhP_11.16.006/1 evam etad ahaṃ pṛṣṭaḥ praśnaṃ praśna-vidāṃ vara BhP_11.16.006/3 yuyutsunā vinaśane sapatnair arjunena vai BhP_11.16.007/1 jñātvā jñāti-vadhaṃ garhyam adharmaṃ rājya-hetukam BhP_11.16.007/3 tato nivṛtto hantāhaṃ hato 'yam iti laukikaḥ BhP_11.16.008/1 sa tadā puruṣa-vyāghro yuktyā me pratibodhitaḥ BhP_11.16.008/3 abhyabhāṣata mām evaṃ yathā tvaṃ raṇa-mūrdhani BhP_11.16.009/1 aham ātmoddhavāmīṣāṃ bhūtānāṃ suhṛd īśvaraḥ BhP_11.16.009/3 ahaṃ sarvāṇi bhūtāni teṣāṃ sthity-udbhavāpyayaḥ BhP_11.16.010/1 ahaṃ gatir gatimatāṃ kālaḥ kalayatām aham BhP_11.16.010/3 gunāṇāṃ cāpy ahaṃ sāmyaṃ guṇiny autpattiko guṇaḥ BhP_11.16.011/1 guṇinām apy ahaṃ sūtraṃ mahatāṃ ca mahān aham BhP_11.16.011/3 sūkṣmāṇām apy ahaṃ jīvo durjayānām ahaṃ manaḥ BhP_11.16.012/1 hiraṇyagarbho vedānāṃ mantrāṇāṃ praṇavas tri-vṛt BhP_11.16.012/3 akṣarāṇām a-kāro 'smi padāni cchandusām aham BhP_11.16.013/1 indro 'haṃ sarva-devānāṃ vasūnām asmi havya-vāṭ BhP_11.16.013/3 ādityānām ahaṃ viṣṇū rudrāṇāṃ nīla-lohitaḥ BhP_11.16.014/1 brahmarṣīṇāṃ bhṛgur ahaṃ rājarṣīṇām ahaṃ manuḥ BhP_11.16.014/3 devarṣīṇāṃ nārado 'haṃ havirdhāny asmi dhenuṣu BhP_11.16.015/1 siddheśvarāṇāṃ kapilaḥ suparṇo 'haṃ patatriṇām BhP_11.16.015/3 prajāpatīnāṃ dakṣo 'haṃ pitṝṇām aham aryamā BhP_11.16.016/1 māṃ viddhy uddhava daityānāṃ prahlādam asureśvaram BhP_11.16.016/3 somaṃ nakṣatrauṣadhīnāṃ dhaneśaṃ yakṣa-rakṣasām BhP_11.16.017/1 airāvataṃ gajendrāṇāṃ yādasāṃ varuṇaṃ prabhum BhP_11.16.017/3 tapatāṃ dyumatāṃ sūryaṃ manuṣyāṇāṃ ca bhū-patim BhP_11.16.018/1 uccaiḥśravās turaṅgāṇāṃ dhātūnām asmi kāñcanam BhP_11.16.018/3 yamaḥ saṃyamatāṃ cāham sarpāṇām asmi vāsukiḥ BhP_11.16.019/1 nāgendrāṇām ananto 'haṃ mṛgendraḥ śṛṅgi-daṃṣṭriṇām BhP_11.16.019/3 āśramāṇām ahaṃ turyo varṇānāṃ prathamo 'nagha BhP_11.16.020/1 tīrthānāṃ srotasāṃ gaṅgā samudraḥ sarasām aham BhP_11.16.020/3 āyudhānāṃ dhanur ahaṃ tripura-ghno dhanuṣmatām BhP_11.16.021/1 dhiṣṇyānām asmy ahaṃ merur gahanānāṃ himālayaḥ BhP_11.16.021/3 vanaspatīnām aśvattha oṣadhīnām ahaṃ yavaḥ BhP_11.16.022/1 purodhasāṃ vasiṣṭho 'haṃ brahmiṣṭhānāṃ bṛhaspatiḥ BhP_11.16.022/3 skando 'haṃ sarva-senānyām agraṇyāṃ bhagavān ajaḥ BhP_11.16.023/1 yajñānāṃ brahma-yajño 'haṃ vratānām avihiṃsanam BhP_11.16.023/3 vāyv-agny-arkāmbu-vāg-ātmā śucīnām apy ahaṃ śuciḥ BhP_11.16.024/1 yogānām ātma-saṃrodho mantro 'smi vijigīṣatām BhP_11.16.024/3 ānvīkṣikī kauśalānāṃ vikalpaḥ khyāti-vādinām BhP_11.16.025/1 strīṇāṃ tu śatarūpāhaṃ puṃsāṃ svāyambhuvo manuḥ BhP_11.16.025/3 nārāyaṇo munīnāṃ ca kumāro brahmacāriṇām BhP_11.16.026/1 dharmāṇām asmi sannyāsaḥ kṣemāṇām abahir-matiḥ BhP_11.16.026/3 guhyānāṃ su-nṛtaṃ maunaṃ mithunānām ajas tv aham BhP_11.16.027/1 saṃvatsaro 'smy animiṣām ṛtūnāṃ madhu-mādhavau BhP_11.16.027/3 māsānāṃ mārgaśīrṣo 'haṃ nakṣatrāṇāṃ tathābhijit BhP_11.16.028/1 ahaṃ yugānāṃ ca kṛtaṃ dhīrāṇāṃ devalo 'sitaḥ BhP_11.16.028/3 dvaipāyano 'smi vyāsānāṃ kavīnāṃ kāvya ātmavān BhP_11.16.029/1 vāsudevo bhagavatāṃ tvaṃ tu bhāgavateṣv aham BhP_11.16.029/3 kimpuruṣānāṃ hanumān vidyādhrāṇāṃ sudarśanaḥ BhP_11.16.030/1 ratnānāṃ padma-rāgo 'smi padma-kośaḥ su-peśasām BhP_11.16.030/3 kuśo 'smi darbha-jātīnāṃ gavyam ājyaṃ haviḥṣv aham BhP_11.16.031/1 vyavasāyinām ahaṃ lakṣmīḥ kitavānāṃ chala-grahaḥ BhP_11.16.031/3 titikṣāsmi titikṣūṇāṃ sattvaṃ sattvavatām aham BhP_11.16.032/1 ojaḥ saho balavatāṃ karmāhaṃ viddhi sātvatām BhP_11.16.032/3 sātvatāṃ nava-mūrtīnām ādi-mūrtir ahaṃ parā BhP_11.16.033/1 viśvāvasuḥ pūrvacittir gandharvāpsarasām aham BhP_11.16.033/3 bhūdharāṇām ahaṃ sthairyaṃ gandha-mātram ahaṃ bhuvaḥ BhP_11.16.034/1 apāṃ rasaś ca paramas tejiṣṭhānāṃ vibhāvasuḥ BhP_11.16.034/3 prabhā sūryendu-tārāṇāṃ śabdo 'haṃ nabhasaḥ paraḥ BhP_11.16.035/1 brahmaṇyānāṃ balir ahaṃ vīrāṇām aham arjunaḥ BhP_11.16.035/3 bhūtānāṃ sthitir utpattir ahaṃ vai pratisaṅkramaḥ BhP_11.16.036/1 gaty-ukty-utsargopādānam ānanda-sparśa-lakṣanam BhP_11.16.036/3 āsvāda-śruty-avaghrāṇam ahaṃ sarvendriyendriyam BhP_11.16.037/1 pṛthivī vāyur ākāśa āpo jyotir ahaṃ mahān BhP_11.16.037/3 vikāraḥ puruṣo 'vyaktaṃ rajaḥ sattvaṃ tamaḥ param BhP_11.16.037/5 aham etat prasaṅkhyānaṃ jñānaṃ tattva-viniścayaḥ BhP_11.16.038/1 mayeśvareṇa jīvena guṇena guṇinā vinā BhP_11.16.038/3 sarvātmanāpi sarveṇa na bhāvo vidyate kvacit BhP_11.16.039/1 saṅkhyānaṃ paramāṇūnāṃ kālena kriyate mayā BhP_11.16.039/3 na tathā me vibhūtīnāṃ sṛjato 'ṇḍāni koṭiśaḥ BhP_11.16.040/1 tejaḥ śrīḥ kīrtir aiśvaryaṃ hrīs tyāgaḥ saubhagaṃ bhagaḥ BhP_11.16.040/3 vīryaṃ titikṣā vijñānaṃ yatra yatra sa me 'ṃśakaḥ BhP_11.16.041/1 etās te kīrtitāḥ sarvāḥ saṅkṣepeṇa vibhūtayaḥ BhP_11.16.041/3 mano-vikārā evaite yathā vācābhidhīyate BhP_11.16.042/1 vācaṃ yaccha mano yaccha prāṇān yacchedriyāṇi ca BhP_11.16.042/3 ātmānam ātmanā yaccha na bhūyaḥ kalpase 'dhvane BhP_11.16.043/1 yo vai vāṅ-manasī saṃyag asaṃyacchan dhiyā yatiḥ BhP_11.16.043/3 tasya vrataṃ tapo dānaṃ sravaty āma-ghaṭāmbu-vat BhP_11.16.044/1 tasmād vaco manaḥ prāṇān niyacchen mat-parāyaṇaḥ BhP_11.16.044/3 mad-bhakti-yuktayā buddhyā tataḥ parisamāpyate BhP_11.17.001/0 śrī-uddhava uvāca BhP_11.17.001/1 yas tvayābhihitaḥ pūrvaṃ dharmas tvad-bhakti-lakṣaṇaḥ BhP_11.17.001/3 varṇāśamācāravatāṃ sarveṣāṃ dvi-padām api BhP_11.17.002/1 yathānuṣṭhīyamānena tvayi bhaktir nṛṇāṃ bhavet BhP_11.17.002/3 sva-dharmeṇāravindākṣa tan mamākhyātum arhasi BhP_11.17.003/1 purā kila mahā-bāho dharmaṃ paramakaṃ prabho BhP_11.17.003/3 yat tena haṃsa-rūpeṇa brahmaṇe 'bhyāttha mādhava BhP_11.17.004/1 sa idānīṃ su-mahatā kālenāmitra-karśana BhP_11.17.004/3 na prāyo bhavitā martya- loke prāg anuśāsitaḥ BhP_11.17.005/1 vaktā kartāvitā nānyo dharmasyācyuta te bhuvi BhP_11.17.005/3 sabhāyām api vairiñcyāṃ yatra mūrti-dharāḥ kalāḥ BhP_11.17.006/1 kartrāvitrā pravaktrā ca bhavatā madhusūdana BhP_11.17.006/3 tyakte mahī-tale deva vinaṣṭaṃ kaḥ pravakṣyati BhP_11.17.007/1 tat tvaṃ naḥ sarva-dharma-jña dharmas tvad-bhakti-lakṣaṇaḥ BhP_11.17.007/3 yathā yasya vidhīyeta tathā varṇaya me prabho BhP_11.17.008/0 śrī-śuka uvāca BhP_11.17.008/1 itthaṃ sva-bhṛtya-mukhyena pṛṣṭaḥ sa bhagavān hariḥ BhP_11.17.008/3 prītaḥ kṣemāya martyānāṃ dharmān āha sanātanān BhP_11.17.009/0 śrī-bhagavān uvāca BhP_11.17.009/1 dharmya eṣa tava praśno naiḥśreyasa-karo nṛṇām BhP_11.17.009/3 varṇāśramācāravatāṃ tam uddhava nibodha me BhP_11.17.010/1 ādau kṛta-yuge varṇo nṛṇāṃ haṃsa iti smṛtaḥ BhP_11.17.010/3 kṛta-kṛtyāḥ prajā jātyā tasmāt kṛta-yugaṃ viduḥ BhP_11.17.011/1 vedaḥ praṇava evāgre dharmo 'haṃ vṛṣa-rūpa-dhṛk BhP_11.17.011/3 upāsate tapo-niṣṭhā haṃsaṃ māṃ mukta-kilbiṣāḥ BhP_11.17.012/1 tretā-mukhe mahā-bhāga prāṇān me hṛdayāt trayī BhP_11.17.012/3 vidyā prādurabhūt tasyā aham āsaṃ tri-vṛn makhaḥ BhP_11.17.013/1 vipra-kṣatriya-viṭ-śūdrā mukha-bāhūru-pāda-jāḥ BhP_11.17.013/3 vairājāt puruṣāj jātā ya ātmācāra-lakṣaṇāḥ BhP_11.17.014/1 gṛhāśramo jaghanato brahmacaryaṃ hṛdo mama BhP_11.17.014/3 vakṣaḥ-sthalād vane-vāsaḥ sannyāsaḥ śirasi sthitaḥ BhP_11.17.015/1 varṇānām āśramāṇāṃ ca janma-bhūmy-anusāriṇīḥ BhP_11.17.015/3 āsan prakṛtayo nṝnāṃ nīcair nīcottamottamāḥ BhP_11.17.016/1 śamo damas tapaḥ śaucaṃ santoṣaḥ kṣāntir ārjavam BhP_11.17.016/3 mad-bhaktiś ca dayā satyaṃ brahma-prakṛtayas tv imāḥ BhP_11.17.017/1 tejo balaṃ dhṛtiḥ śauryaṃ titikṣaudāryam udyamaḥ BhP_11.17.017/3 sthairyaṃ brahmanyam aiśvaryaṃ kṣatra-prakṛtayas tv imāḥ BhP_11.17.018/1 āstikyaṃ dāna-niṣṭhā ca adambho brahma-sevanam BhP_11.17.018/3 atuṣṭir arthopacayair vaiśya-prakṛtayas tv imāḥ BhP_11.17.019/1 śuśrūṣaṇaṃ dvija-gavāṃ devānāṃ cāpy amāyayā BhP_11.17.019/3 tatra labdhena santoṣaḥ śūdra-prakṛtayas tv imāḥ BhP_11.17.020/1 aśaucam anṛtaṃ steyaṃ nāstikyaṃ śuṣka-vigrahaḥ BhP_11.17.020/3 kāmaḥ krodhaś ca tarṣaś ca sa bhāvo 'ntyāvasāyinām BhP_11.17.021/1 ahiṃsā satyam asteyam akāma-krodha-lobhatā BhP_11.17.021/3 bhūta-priya-hitehā ca dharmo 'yaṃ sārva-varṇikaḥ BhP_11.17.022/1 dvitīyaṃ prāpyānupūrvyāj janmopanayanaṃ dvijaḥ BhP_11.17.022/3 vasan guru-kule dānto brahmādhīyīta cāhūtaḥ BhP_11.17.023/1 mekhalājina-daṇḍākṣa- brahma-sūtra-kamaṇḍalūn BhP_11.17.023/3 jaṭilo 'dhauta-dad-vāso 'rakta-pīṭhaḥ kuśān dadhat BhP_11.17.024/1 snāna-bhojana-homeṣu japoccāre ca vāg-yataḥ BhP_11.17.024/3 na cchindyān nakha-romāṇi kakṣopastha-gatāny api BhP_11.17.025/1 reto nāvakirej jātu brahma-vrata-dharaḥ svayam BhP_11.17.025/3 avakīrṇe 'vagāhyāpsu yatāsus tri-padāṃ japet BhP_11.17.026/1 agny-arkācārya-go-vipra- guru-vṛddha-surāñ śuciḥ BhP_11.17.026/3 samāhita upāsīta sandhye dve yata-vāg japan BhP_11.17.027/1 ācāryaṃ māṃ vijānīyān nāvanmanyeta karhicit BhP_11.17.027/3 na martya-buddhyāsūyeta sarva-deva-mayo guruḥ BhP_11.17.028/1 sāyaṃ prātar upānīya bhaikṣyaṃ tasmai nivedayet BhP_11.17.028/3 yac cānyad apy anujñātam upayuñjīta saṃyataḥ BhP_11.17.029/1 śuśrūṣamāṇa ācāryaṃ sadopāsīta nīca-vat BhP_11.17.029/3 yāna-śayyāsana-sthānair nāti-dūre kṛtāñjaliḥ BhP_11.17.030/1 evaṃ-vṛtto guru-kule vased bhoga-vivarjitaḥ BhP_11.17.030/3 vidyā samāpyate yāvad bibhrad vratam akhaṇḍitam BhP_11.17.031/1 yady asau chandasāṃ lokam ārokṣyan brahma-viṣṭapam BhP_11.17.031/3 gurave vinyased dehaṃ svādhyāyārthaṃ bṛhad-vrataḥ BhP_11.17.032/1 agnau gurāv ātmani ca sarva-bhūteṣu māṃ param BhP_11.17.032/3 apṛthag-dhīr upasīta brahma-varcasvy akalmaṣaḥ BhP_11.17.033/1 strīṇāṃ nirīkṣaṇa-sparśa- saṃlāpa-kṣvelanādikam BhP_11.17.033/3 prāṇino mithunī-bhūtān agṛhastho 'gratas tyajet BhP_11.17.034/1 śaucam ācamanaṃ snānaṃ sandhyopāstir mamārcanam BhP_11.17.034/3 tīrtha-sevā japo 'spṛśyā- bhakṣyāsambhāṣya-varjanam BhP_11.17.035/1 sarvāśrama-prayukto 'yaṃ niyamaḥ kula-nandana BhP_11.17.035/3 mad-bhāvaḥ sarva-bhūteṣu mano-vāk-kāya-saṃyamaḥ BhP_11.17.036/1 evaṃ bṛhad-vrata-dharo brāhmaṇo 'gnir iva jvalan BhP_11.17.036/3 mad-bhaktas tīvra-tapasā dagdha-karmāśayo 'malaḥ BhP_11.17.037/1 athānantaram āvekṣyan yathā-jijñāsitāgamaḥ BhP_11.17.037/3 gurave dakṣiṇāṃ dattvā snāyād gurv-anumoditaḥ BhP_11.17.038/1 gṛhaṃ vanaṃ vopaviśet pravrajed vā dvijottamaḥ BhP_11.17.038/3 āśramād āśramaṃ gacchen nānyathāmat-paraś caret BhP_11.17.039/1 gṛhārthī sadṛśīṃ bhāryām udvahed ajugupsitām BhP_11.17.039/3 yavīyasīṃ tu vayasā yaṃ sa-varṇām anu kramāt BhP_11.17.040/1 ijyādhyayana-dānāni sarveṣāṃ ca dvi-janmanām BhP_11.17.040/3 pratigraho 'dhyāpanaṃ ca brāhmaṇasyaiva yājanam BhP_11.17.041/1 pratigrahaṃ manyamānas tapas-tejo-yaśo-nudam BhP_11.17.041/3 anyābhyām eva jīveta śilair vā doṣa-dṛk tayoḥ BhP_11.17.042/1 brāhmaṇasya hi deho 'yaṃ kṣudra-kāmāya neṣyate BhP_11.17.042/3 kṛcchrāya tapase ceha pretyānanta-sukhāya ca BhP_11.17.043/1 śiloñcha-vṛttyā parituṣṭa-citto dharmaṃ mahāntaṃ virajaṃ juṣāṇaḥ BhP_11.17.043/3 mayy arpitātmā gṛha eva tiṣṭhan nāti-prasaktaḥ samupaiti śāntim BhP_11.17.044/1 samuddharanti ye vipraṃ sīdantaṃ mat-parāyaṇam BhP_11.17.044/3 tān uddhariṣye na cirād āpadbhyo naur ivārṇavāt BhP_11.17.045/1 sarvāḥ samuddhared rājā piteva vyasanāt prajāḥ BhP_11.17.045/3 ātmānam ātmanā dhīro yathā gaja-patir gajān BhP_11.17.046/1 evaṃ-vidho nara-patir vimānenārka-varcasā BhP_11.17.046/3 vidhūyehāśubhaṃ kṛtsnam indreṇa saha modate BhP_11.17.047/1 sīdan vipro vaṇig-vṛttyā paṇyair evāpadaṃ taret BhP_11.17.047/3 khaḍgena vāpadākrānto na śva-vṛttyā kathañcana BhP_11.17.048/1 vaiśya-vṛttyā tu rājanyo jīven mṛgayayāpadi BhP_11.17.048/3 cared vā vipra-rūpeṇa na śva-vṛttyā kathañcana BhP_11.17.049/1 śūdra-vṛttiṃ bhajed vaiśyaḥ śūdraḥ kāru-kaṭa-kriyām BhP_11.17.049/3 kṛcchrān mukto na garhyeṇa vṛttiṃ lipseta karmaṇā BhP_11.17.050/1 vedādhyāya-svadhā-svāhā- baly-annādyair yathodayam BhP_11.17.050/3 devarṣi-pitṛ-bhūtāni mad-rūpāṇy anv-ahaṃ yajet BhP_11.17.051/1 yadṛcchayopapannena śuklenopārjitena vā BhP_11.17.051/3 dhanenāpīḍayan bhṛtyān nyāyenaivāharet kratūn BhP_11.17.052/1 kuṭumbeṣu na sajjeta na pramādyet kuṭumby api BhP_11.17.052/3 vipaścin naśvaraṃ paśyed adṛṣṭam api dṛṣṭa-vat BhP_11.17.053/1 putra-dārāpta-bandhūnāṃ saṅgamaḥ pāntha-saṅgamaḥ BhP_11.17.053/3 anu-dehaṃ viyanty ete svapno nidrānugo yathā BhP_11.17.054/1 itthaṃ parimṛśan mukto gṛheṣv atithi-vad vasan BhP_11.17.054/3 na gṛhair anubadhyeta nirmamo nirahaṅkṛtaḥ BhP_11.17.055/1 karmabhir gṛha-medhīyair iṣṭvā mām eva bhaktimān BhP_11.17.055/3 tiṣṭhed vanaṃ vopaviśet prajāvān vā parivrajet BhP_11.17.056/1 yas tv āsakta-matir gehe putra-vittaiṣaṇāturaḥ BhP_11.17.056/3 straiṇaḥ kṛpaṇa-dhīr mūḍho mamāham iti badhyate BhP_11.17.057/1 aho me pitarau vṛddhau bhāryā bālātmajātmajāḥ BhP_11.17.057/3 anāthā mām ṛte dīnāḥ kathaṃ jīvanti duḥkhitāḥ BhP_11.17.058/1 evaṃ gṛhāśayākṣipta- hṛdayo mūḍha-dhīr ayam BhP_11.17.058/3 atṛptas tān anudhyāyan mṛto 'ndhaṃ viśate tamaḥ BhP_11.18.001/0 śrī-bhagavān uvāca BhP_11.18.001/1 vanaṃ vivikṣuḥ putreṣu bhāryāṃ nyasya sahaiva vā BhP_11.18.001/3 vana eva vasec chāntas tṛtīyaṃ bhāgam āyuṣaḥ BhP_11.18.002/1 kanda-mūla-phalair vanyair medhyair vṛttiṃ prakalpayet BhP_11.18.002/3 vasīta valkalaṃ vāsas tṛṇa-parṇājināni vā BhP_11.18.003/1 keśa-roma-nakha-śmaśru- malāni bibhṛyād dataḥ BhP_11.18.003/3 na dhāved apsu majjeta tri kālaṃ sthaṇḍile-śayaḥ BhP_11.18.004/1 grīṣme tapyeta pañcāgnīn varṣāsv āsāra-ṣāḍ jale BhP_11.18.004/3 ākaṇtha-magnaḥ śiśira evaṃ vṛttas tapaś caret BhP_11.18.005/1 agni-pakvaṃ samaśnīyāt kāla-pakvam athāpi vā BhP_11.18.005/3 ulūkhalāśma-kuṭṭo vā dantolūkhala eva vā BhP_11.18.006/1 svayaṃ sañcinuyāt sarvam ātmano vṛtti-kāraṇam BhP_11.18.006/3 deśa-kāla-balābhijño nādadītānyadāhṛtam BhP_11.18.007/1 vanyaiś caru-puroḍāśair nirvapet kāla-coditān BhP_11.18.007/3 na tu śrautena paśunā māṃ yajeta vanāśramī BhP_11.18.008/1 agnihotraṃ ca darśaś ca paurṇamāsaś ca pūrva-vat BhP_11.18.008/3 cāturmāsyāni ca muner āmnātāni ca naigamaiḥ BhP_11.18.009/1 evaṃ cīrṇena tapasā munir dhamani-santataḥ BhP_11.18.009/3 māṃ tapo-mayam ārādhya ṛṣi-lokād upaiti mām BhP_11.18.010/1 yas tv etat kṛcchrataś cīrṇaṃ tapo niḥśreyasaṃ mahat BhP_11.18.010/3 kāmāyālpīyase yuñjyād bāliśaḥ ko 'paras tataḥ BhP_11.18.011/1 yadāsau niyame 'kalpo jarayā jāta-vepathuḥ BhP_11.18.011/3 ātmany agnīn samāropya mac-citto 'gniṃ samāviśet BhP_11.18.012/1 yadā karma-vipākeṣu lokeṣu nirayātmasu BhP_11.18.012/3 virāgo jāyate samyaṅ nyastāgniḥ pravrajet tataḥ BhP_11.18.013/1 iṣṭvā yathopadeśaṃ māṃ dattvā sarva-svam ṛtvije BhP_11.18.013/3 agnīn sva-prāṇa āveśya nirapekṣaḥ parivrajet BhP_11.18.014/1 viprasya vai sannyasato devā dārādi-rūpiṇaḥ BhP_11.18.014/3 vighnān kurvanty ayaṃ hy asmān ākramya samiyāt param BhP_11.18.015/1 bibhṛyāc cen munir vāsaḥ kaupīnācchādanaṃ param BhP_11.18.015/3 tyaktaṃ na daṇḍa-pātrābhyām anyat kiñcid anāpadi BhP_11.18.016/1 dṛṣṭi-pūtaṃ nyaset pādaṃ vastra-pūtaṃ pibej jalam BhP_11.18.016/3 satya-pūtāṃ vaded vācaṃ manaḥ-pūtaṃ samācaret BhP_11.18.017/1 maunānīhānilāyāmā daṇḍā vāg-deha-cetasām BhP_11.18.017/3 na hy ete yasya santy aṅga veṇubhir na bhaved yatiḥ BhP_11.18.018/1 bhikṣāṃ caturṣu varṇeṣu vigarhyān varjayaṃś caret BhP_11.18.018/3 saptāgārān asaṅkḷptāṃs tuṣyel labdhena tāvatā BhP_11.18.019/1 bahir jalāśayaṃ gatvā tatropaspṛśya vāg-yataḥ BhP_11.18.019/3 vibhajya pāvitaṃ śeṣaṃ bhuñjītāśeṣam āhṛtam BhP_11.18.020/1 ekaś caren mahīm etāṃ niḥsaṅgaḥ saṃyatendriyaḥ BhP_11.18.020/3 ātma-krīḍa ātma-rata ātma-vān sama-darśanaḥ BhP_11.18.021/1 vivikta-kṣema-śaraṇo mad-bhāva-vimalāśayaḥ BhP_11.18.021/3 ātmānaṃ cintayed ekam abhedena mayā muniḥ BhP_11.18.022/1 anvīkṣetātmano bandhaṃ mokṣaṃ ca jñāna-niṣṭhayā BhP_11.18.022/3 bandha indriya-vikṣepo mokṣa eṣāṃ ca saṃyamaḥ BhP_11.18.023/1 tasmān niyamya ṣaḍ-vargaṃ mad-bhāvena caren muniḥ BhP_11.18.023/3 viraktaḥ kṣudra-kāmebhyo labdhvātmani sukhaṃ mahat BhP_11.18.024/1 pura-grāma-vrajān sārthān bhikṣārthaṃ praviśaṃś caret BhP_11.18.024/3 puṇya-deśa-saric-chaila- vanāśrama-vatīṃ mahīm BhP_11.18.025/1 vānaprasthāśrama-padeṣv abhīkṣṇaṃ bhaikṣyam ācaret BhP_11.18.025/3 saṃsidhyaty āśv asammohaḥ śuddha-sattvaḥ śilāndhasā BhP_11.18.026/1 naitad vastutayā paśyed dṛśyamānaṃ vinaśyati BhP_11.18.026/3 asakta-citto viramed ihāmutra-cikīrṣitāt BhP_11.18.027/1 yad etad ātmani jagan mano-vāk-prāṇa-saṃhatam BhP_11.18.027/3 sarvaṃ māyeti tarkeṇa sva-sthas tyaktvā na tat smaret BhP_11.18.028/1 jñāna-niṣṭho virakto vā mad-bhakto vānapekṣakaḥ BhP_11.18.028/3 sa-liṅgān āśramāṃs tyaktvā cared avidhi-gocaraḥ BhP_11.18.029/1 budho bālaka-vat krīḍet kuśalo jaḍa-vac caret BhP_11.18.029/3 vaded unmatta-vad vidvān go-caryāṃ naigamaś caret BhP_11.18.030/1 veda-vāda-rato na syān na pāṣaṇḍī na haitukaḥ BhP_11.18.030/3 śuṣka-vāda-vivāde na kañcit pakṣaṃ samāśrayet BhP_11.18.031/1 nodvijeta janād dhīro janaṃ codvejayen na tu BhP_11.18.031/3 ati-vādāṃs titikṣeta nāvamanyeta kañcana BhP_11.18.031/5 deham uddiśya paśu-vad vairaṃ kuryān na kenacit BhP_11.18.032/1 eka eva paro hy ātmā bhūteṣv ātmany avasthitaḥ BhP_11.18.032/3 yathendur uda-pātreṣu bhūtāny ekātmakāni ca BhP_11.18.033/1 alabdhvā na viṣīdeta kāle kāle 'śanaṃ kvacit BhP_11.18.033/3 labdhvā na hṛṣyed dhṛtimān ubhayaṃ daiva-tantritam BhP_11.18.034/1 āhārārthaṃ samīheta yuktaṃ tat-prāṇa-dhāraṇam BhP_11.18.034/3 tattvaṃ vimṛśyate tena tad vijñāya vimucyate BhP_11.18.035/1 yadṛcchayopapannānnam adyāc chreṣṭham utāparam BhP_11.18.035/3 tathā vāsas tathā śayyāṃ prāptaṃ prāptaṃ bhajen muniḥ BhP_11.18.036/1 śaucam ācamanaṃ snānaṃ na tu codanayā caret BhP_11.18.036/3 anyāṃś ca niyamāñ jñānī yathāhaṃ līlayeśvaraḥ BhP_11.18.037/1 na hi tasya vikalpākhyā yā ca mad-vīkṣayā hatā BhP_11.18.037/3 ā-dehāntāt kvacit khyātis tataḥ sampadyate mayā BhP_11.18.038/1 duḥkhodarkeṣu kāmeṣu jāta-nirveda ātmavān BhP_11.18.038/3 ajjñāsita-mad-dharmo muniṃ gurum upavrajet BhP_11.18.039/1 tāvat paricared bhaktaḥ śraddhāvān anasūyakaḥ BhP_11.18.039/3 yāvad brahma vijānīyān mām eva gurum ādṛtaḥ BhP_11.18.040/1 yas tv asaṃyata-ṣaḍ-vargaḥ pracaṇḍendriya-sārathiḥ BhP_11.18.040/3 jñāna-vairāgya-rahitas tri-daṇḍam upajīvati BhP_11.18.041/1 surān ātmānam ātma-sthaṃ nihnute māṃ ca dharma-hā BhP_11.18.041/3 avipakva-kaṣāyo 'smād amuṣmāc ca vihīyate BhP_11.18.042/1 bhikṣor dharmaḥ śamo 'hiṃsā tapa īkṣā vanaukasaḥ BhP_11.18.042/3 gṛhiṇo bhūta-rakṣejyā dvijasyācārya-sevanam BhP_11.18.043/1 brahmacaryaṃ tapaḥ śaucaṃ santoṣo bhūta-sauhṛdam BhP_11.18.043/3 gṛhasthasyāpy ṛtau gantuḥ sarveṣāṃ mad-upāsanam BhP_11.18.044/1 iti māṃ yaḥ sva-dharmeṇa bhajen nityam ananya-bhāk BhP_11.18.044/3 sarva-bhūteṣu mad-bhāvo mad-bhaktiṃ vindate dṛḍhām BhP_11.18.045/1 bhaktyoddhavānapāyinyā sarva-loka-maheśvaram BhP_11.18.045/3 sarvotpatty-apyayaṃ brahma kāraṇaṃ mopayāti saḥ BhP_11.18.046/1 iti sva-dharma-nirṇikta- sattvo nirjñāta-mad-gatiḥ BhP_11.18.046/3 jñāna-vijñāna-sampanno na cirāt samupaiti mām BhP_11.18.047/1 varṇāśramavatāṃ dharma eṣa ācāra-lakṣaṇaḥ BhP_11.18.047/3 sa eva mad-bhakti-yuto niḥśreyasa-karaḥ paraḥ BhP_11.18.048/1 etat te 'bhihitaṃ sādho bhavān pṛcchati yac ca mām BhP_11.18.048/3 yathā sva-dharma-saṃyukto bhakto māṃ samiyāt param BhP_11.19.001/0 śrī-bhagavān uvāca BhP_11.19.001/1 yo vidyā-śruta-sampannaḥ ātmavān nānumānikaḥ BhP_11.19.001/3 mayā-mātram idaṃ jñātvā jñānaṃ ca mayi sannyaset BhP_11.19.002/1 jñāninas tv aham eveṣṭaḥ svārtho hetuś ca sammataḥ BhP_11.19.002/3 svargaś caivāpavargaś ca nānyo 'rtho mad-ṛte priyaḥ BhP_11.19.003/1 jñāna-vijñāna-saṃsiddhāḥ padaṃ śreṣṭhaṃ vidur mama BhP_11.19.003/3 jñānī priyatamo 'to me jñānenāsau bibharti mām BhP_11.19.004/1 tapas tīrthaṃ japo dānaṃ pavitrāṇītarāṇi ca BhP_11.19.004/3 nālaṃ kurvanti tāṃ siddhiṃ yā jñāna-kalayā kṛtā BhP_11.19.005/1 tasmāj jñānena sahitaṃ jñātvā svātmānam uddhava BhP_11.19.005/3 jñāna-vijñāna-sampanno bhaja māṃ bhakti-bhāvataḥ BhP_11.19.006/1 jñāna-vijñāna-yajñena mām iṣṭvātmānam ātmani BhP_11.19.006/3 sarva-yajña-patiṃ māṃ vai saṃsiddhiṃ munayo 'gaman BhP_11.19.007/1 tvayy uddhavāśrayati yas tri-vidho vikāro BhP_11.19.007/2 māyāntarāpatati nādy-apavargayor yat BhP_11.19.007/3 janmādayo 'sya yad amī tava tasya kiṃ syur BhP_11.19.007/4 ādy-antayor yad asato 'sti tad eva madhye BhP_11.19.008/0 śrī-uddhava uvāca BhP_11.19.008/1 jñānaṃ viśuddhaṃ vipulaṃ yathaitad vairāgya-vijñāna-yutaṃ purāṇam BhP_11.19.008/3 ākhyāhi viśveśvara viśva-mūrte tvad-bhakti-yogaṃ ca mahad-vimṛgyam BhP_11.19.009/1 tāpa-trayeṇābhihatasya ghore santapyamānasya bhavādhvanīśa BhP_11.19.009/3 paśyāmi nānyac charaṇaṃ tavāṅghri- dvandvātapatrād amṛtābhivarṣāt BhP_11.19.010/1 daṣṭaṃ janaṃ sampatitaṃ bile 'smin kālāhinā kṣudra-sukhoru-tarṣam BhP_11.19.010/3 samuddharainaṃ kṛpayāpavargyair vacobhir āsiñca mahānubhāva BhP_11.19.011/0 śrī-bhagavān uvāca BhP_11.19.011/1 ittham etat purā rājā bhīṣmaṃ dharma-bhṛtāṃ varam BhP_11.19.011/3 ajāta-śatruḥ papraccha sarveṣāṃ no 'nuśṛṇvatām BhP_11.19.012/1 nivṛtte bhārate yuddhe suhṛn-nidhana-vihvalaḥ BhP_11.19.012/3 śrutvā dharmān bahūn paścān mokṣa-dharmān apṛcchata BhP_11.19.013/1 tān ahaṃ te 'bhidhāsyāmi deva-vrata-makhāc chrutān BhP_11.19.013/3 jñāna-vairāgya-vijñāna- śraddhā-bhakty-upabṛṃhitān BhP_11.19.014/1 navaikādaśa pañca trīn bhāvān bhūteṣu yena vai BhP_11.19.014/3 īkṣetāthāikam apy eṣu taj jñānaṃ mama niścitam BhP_11.19.015/1 etad eva hi vijñānaṃ na tathaikena yena yat BhP_11.19.015/3 sthity-utpatty-apyayān paśyed bhāvānāṃ tri-guṇātmanām BhP_11.19.016/1 ādāv ante ca madhye ca sṛjyāt sṛjyaṃ yad anviyāt BhP_11.19.016/3 punas tat-pratisaṅkrāme yac chiṣyeta tad eva sat BhP_11.19.017/1 śrutiḥ pratyakṣam aitihyam anumānaṃ catuṣṭayam BhP_11.19.017/3 pramāṇeṣv anavasthānād vikalpāt sa virajyate BhP_11.19.018/1 karmaṇāṃ pariṇāmitvād ā-viriñcyād amaṅgalam BhP_11.19.018/3 vipaścin naśvaraṃ paśyed adṛṣṭam api dṛṣṭa-vat BhP_11.19.019/1 bhakti-yogaḥ puraivoktaḥ prīyamāṇāya te 'nagha BhP_11.19.019/3 punaś ca kathayiṣyāmi mad-bhakteḥ kāraṇaṃ paraṃ BhP_11.19.020/1 śraddhāmṛta-kathāyāṃ me śaśvan mad-anukīrtanam BhP_11.19.020/3 pariniṣṭhā ca pūjāyāṃ stutibhiḥ stavanaṃ mama BhP_11.19.021/1 ādaraḥ paricaryāyāṃ sarvāṅgair abhivandanam BhP_11.19.021/3 mad-bhakta-pūjābhyadhikā sarva-bhūteṣu man-matiḥ BhP_11.19.022/1 mad-artheṣv aṅga-ceṣṭā ca vacasā mad-guṇeraṇam BhP_11.19.022/3 mayy arpaṇaṃ ca manasaḥ sarva-kāma-vivarjanam BhP_11.19.023/1 mad-arthe 'rtha-parityāgo bhogasya ca sukhasya ca BhP_11.19.023/3 iṣṭaṃ dattaṃ hutaṃ japtaṃ mad-arthaṃ yad vrataṃ tapaḥ BhP_11.19.024/1 evaṃ dharmair manuṣyāṇām uddhavātma-nivedinām BhP_11.19.024/3 mayi sañjāyate bhaktiḥ ko 'nyo 'rtho 'syāvaśiṣyate BhP_11.19.025/1 yadātmany arpitaṃ cittaṃ śāntaṃ sattvopabṛṃhitam BhP_11.19.025/3 dharmaṃ jñānaṃ sa vairāgyam aiśvaryaṃ cābhipadyate BhP_11.19.026/1 yad arpitaṃ tad vikalpe indriyaiḥ paridhāvati BhP_11.19.026/3 rajas-valaṃ cāsan-niṣṭhaṃ cittaṃ viddhi viparyayam BhP_11.19.027/1 dharmo mad-bhakti-kṛt prokto jñānaṃ caikātmya-darśanam BhP_11.19.027/3 guṇesv asaṅgo vairāgyam aiśvaryaṃ cāṇimādayaḥ BhP_11.19.028/1 śrī-uddhava uvāca yamaḥ kati-vidhaḥ prokto BhP_11.19.028/3 niyamo vāri-karṣaṇa kaḥ śamaḥ ko damaḥ kṛṣṇa BhP_11.19.029/1 kā titikṣā dhṛtiḥ prabho kiṃ dānaṃ kiṃ tapaḥ śauryaṃ BhP_11.19.029/3 kim satyam ṛtam ucyate kas tyāgaḥ kiṃ dhanaṃ ceṣṭaṃ BhP_11.19.030/1 ko yajñaḥ kā ca dakṣiṇā puṃsaḥ kiṃ svid balaṃ śrīman BhP_11.19.030/3 bhago lābhaś ca keśava kā vidyā hrīḥ parā kā śrīḥ BhP_11.19.031/1 kiṃ sukhaṃ duḥkham eva ca kaḥ paṇḍitaḥ kaś ca mūrkhaḥ BhP_11.19.031/3 kaḥ panthā utpathaś ca kaḥ kaḥ svargo narakaḥ kaḥ svit BhP_11.19.032/1 ko bandhur uta kiṃ gṛham ka āḍhyaḥ ko daridro vā BhP_11.19.032/3 kṛpaṇaḥ kaḥ ka īśvaraḥ etān praśnān mama brūhi BhP_11.19.032/5 viparītāṃś ca sat-pate śrī-bhagavān uvāca BhP_11.19.033/1 ahiṃsā satyam asteyam asaṅgo hrīr asañcayaḥ BhP_11.19.033/3 āstikyaṃ brahmacaryaṃ ca maunaṃ sthairyaṃ kṣamābhayam BhP_11.19.034/1 śaucaṃ japas tapo homaḥ śraddhātithyaṃ mad-arcanam BhP_11.19.034/3 tīrthāṭanaṃ parārthehā tuṣṭir ācārya-sevanam BhP_11.19.035/1 ete yamāḥ sa-niyamā ubhayor dvādaśa smṛtāḥ BhP_11.19.035/3 puṃsām upāsitās tāta yathā-kāmaṃ duhanti hi BhP_11.19.036/1 śamo man-niṣṭhatā buddher dama indriya-saṃyamaḥ BhP_11.19.036/3 titikṣā duḥkha-sammarṣo jihvopastha-jayo dhṛtiḥ BhP_11.19.037/1 daṇḍa-nyāsaḥ paraṃ dānaṃ kāma-tyāgas tapaḥ smṛtam BhP_11.19.037/3 svabhāva-vijayaḥ śauryaṃ satyaṃ ca sama-darśanam BhP_11.19.038/1 anyac ca sunṛtā vāṇī kavibhiḥ parikīrtitā BhP_11.19.038/3 karmasv asaṅgamaḥ śaucaṃ tyāgaḥ sannyāsa ucyate BhP_11.19.039/1 dharma iṣṭaṃ dhanaṃ nṝṇāṃ yajño 'haṃ bhagavattamaḥ BhP_11.19.039/3 dakṣiṇā jñāna-sandeśaḥ prāṇāyāmaḥ paraṃ balam BhP_11.19.040/1 bhago ma aiśvaro bhāvo lābho mad-bhaktir uttamaḥ BhP_11.19.040/3 vidyātmani bhidā-bādho jugupsā hrīr akarmasu BhP_11.19.041/1 śrīr guṇā nairapekṣyādyāḥ sukhaṃ duḥkha-sukhātyayaḥ BhP_11.19.041/3 duḥkhaṃ kāma-sukhāpekṣā paṇḍito bandha-mokṣa-vit BhP_11.19.042/1 mūrkho dehādy-ahaṃ-buddhiḥ panthā man-nigamaḥ smṛtaḥ BhP_11.19.042/3 utpathaś citta-vikṣepaḥ svargaḥ sattva-guṇodayaḥ BhP_11.19.043/1 narakas tama-unnāho bandhur gurur ahaṃ sakhe BhP_11.19.043/3 gṛhaṃ śarīraṃ mānuṣyaṃ guṇāḍhyo hy āḍhya ucyate BhP_11.19.044/1 daridro yas tv asantuṣṭaḥ kṛpaṇo yo 'jitendriyaḥ BhP_11.19.044/3 guṇeṣv asakta-dhīr īśo guṇa-saṅgo viparyayaḥ BhP_11.19.045/1 eta uddhava te praśnāḥ sarve sādhu nirūpitāḥ BhP_11.19.045/3 kiṃ varṇitena bahunā lakṣaṇaṃ guṇa-doṣayoḥ BhP_11.19.045/5 guṇa-doṣa-dṛśir doṣo guṇas tūbhaya-varjitaḥ BhP_11.20.001/0 śrī-uddhava uvāca BhP_11.20.001/1 vidhiś ca pratiṣedhaś ca nigamo hīśvarasya te BhP_11.20.001/3 avekṣate 'raviṇḍākṣa guṇaṃ doṣaṃ ca karmaṇām BhP_11.20.002/1 varṇāśrama-vikalpaṃ ca pratilomānulomajam BhP_11.20.002/3 dravya-deśa-vayaḥ-kālān svargaṃ narakam eva ca BhP_11.20.003/1 guṇa-doṣa-bhidā-dṛṣṭim antareṇa vacas tava BhP_11.20.003/3 niḥśreyasaṃ kathaṃ nṝṇāṃ niṣedha-vidhi-lakṣaṇam BhP_11.20.004/1 pitṛ-deva-manuṣyānāṃ vedaś cakṣus taveśvara BhP_11.20.004/3 śreyas tv anupalabdhe 'rthe sādhya-sādhanayor api BhP_11.20.005/1 guṇa-doṣa-bhidā-dṛṣṭir nigamāt te na hi svataḥ BhP_11.20.005/3 nigamenāpavādaś ca bhidāyā iti ha bhramaḥ BhP_11.20.006/0 śrī-bhagavān uvāca BhP_11.20.006/1 yogās trayo mayā proktā nṝṇāṃ śreyo-vidhitsayā BhP_11.20.006/3 jñānaṃ karma ca bhaktiś ca nopāyo 'nyo 'sti kutracit BhP_11.20.007/1 nirviṇṇānāṃ jñāna-yogo nyāsinām iha karmasu BhP_11.20.007/3 teṣv anirviṇṇa-cittānāṃ karma-yogas tu kāminām BhP_11.20.008/1 yadṛcchayā mat-kathādau jāta-śraddhas tu yaḥ pumān BhP_11.20.008/3 na nirviṇṇo nāti-sakto bhakti-yogo 'sya siddhi-daḥ BhP_11.20.009/1 tāvat karmāṇi kurvīta na nirvidyeta yāvatā BhP_11.20.009/3 mat-kathā-śravaṇādau vā śraddhā yāvan na jāyate BhP_11.20.010/1 sva-dharma-stho yajan yajñair anāśīḥ-kāma uddhava BhP_11.20.010/3 na yāti svarga-narakau yady anyan na samācaret BhP_11.20.011/1 asmiṃl loke vartamānaḥ sva-dharma-stho 'naghaḥ śuciḥ BhP_11.20.011/3 jñānaṃ viśuddham āpnoti mad-bhaktiṃ vā yadṛcchayā BhP_11.20.012/1 svargiṇo 'py etam icchanti lokaṃ nirayiṇas tathā BhP_11.20.012/3 sādhakaṃ jñāna-bhaktibhyām ubhayaṃ tad-asādhakam BhP_11.20.013/1 na naraḥ svar-gatiṃ kāṅkṣen nārakīṃ vā vicakṣaṇaḥ BhP_11.20.013/3 nemaṃ lokaṃ ca kāṅkṣeta dehāveśāt pramādyati BhP_11.20.014/1 etad vidvān purā mṛtyor abhavāya ghaṭeta saḥ BhP_11.20.014/3 apramatta idaṃ jñātvā martyam apy artha-siddhi-dam BhP_11.20.015/1 chidyamānaṃ yamair etaiḥ kṛta-nīḍaṃ vanaspatim BhP_11.20.015/3 khagaḥ sva-ketam utsṛjya kṣemaṃ yāti hy alampaṭaḥ BhP_11.20.016/1 aho-rātraiś chidyamānaṃ buddhvāyur bhaya-vepathuḥ BhP_11.20.016/3 mukta-saṅgaḥ paraṃ buddhvā nirīha upaśāmyati BhP_11.20.017/1 nṛ-deham ādyaṃ su-labhaṃ su-durlabhaṃ BhP_11.20.017/2 plavaṃ su-kalpaṃ guru-karṇadhāram BhP_11.20.017/3 mayānukūlena nabhasvateritaṃ BhP_11.20.017/4 pumān bhavābdhiṃ na taret sa ātma-hā BhP_11.20.018/1 yadārambheṣu nirviṇṇo viraktaḥ saṃyatendriyaḥ BhP_11.20.018/3 abhyāsenātmano yogī dhārayed acalaṃ manaḥ BhP_11.20.019/1 dhāryamāṇaṃ mano yarhi bhrāmyad aśv anavasthitam BhP_11.20.019/3 atandrito 'nurodhena mārgeṇātma-vaśaṃ nayet BhP_11.20.020/1 mano-gatiṃ na visṛjej jita-prāṇo jitendriyaḥ BhP_11.20.020/3 sattva-sampannayā buddhyā mana ātma-vaśaṃ nayet BhP_11.20.021/1 eṣa vai paramo yogo manasaḥ saṅgrahaḥ smṛtaḥ BhP_11.20.021/3 hṛdaya-jñatvam anvicchan damyasyevārvato muhuḥ BhP_11.20.022/1 sāṅkhyena sarva-bhāvānāṃ pratilomānulomataḥ BhP_11.20.022/3 bhavāpyayāv anudhyāyen mano yāvat prasīdati BhP_11.20.023/1 nirviṇṇasya viraktasya puruṣasyokta-vedinaḥ BhP_11.20.023/3 manas tyajati daurātmyaṃ cintitasyānucintayā BhP_11.20.024/1 yamādibhir yoga-pathair ānvīkṣikyā ca vidyayā BhP_11.20.024/3 mamārcopāsanābhir vā nānyair yogyaṃ smaren manaḥ BhP_11.20.025/1 yadi kuryāt pramādena yogī karma vigarhitam BhP_11.20.025/3 yogenaiva dahed aṃho nānyat tatra kadācana BhP_11.20.026/1 sve sve 'dhikāre yā niṣṭhā sa guṇaḥ parikīrtitaḥ BhP_11.20.026/3 karmaṇāṃ jāty-aśuddhānām anena niyamaḥ kṛtaḥ BhP_11.20.026/5 guṇa-doṣa-vidhānena saṅgānāṃ tyājanecchayā BhP_11.20.027/1 jāta-śraddho mat-kathāsu nirviṇṇaḥ sarva-karmasu BhP_11.20.027/3 veda duḥkhātmakān kāmān parityāge 'py anīśvaraḥ BhP_11.20.028/1 tato bhajeta māṃ prītaḥ śraddhālur dṛḍha-niścayaḥ BhP_11.20.028/3 juṣamāṇaś ca tān kāmān duḥkhodarkāṃś ca garhayan BhP_11.20.029/1 proktena bhakti-yogena bhajato māsakṛn muneḥ BhP_11.20.029/3 kāmā hṛdayyā naśyanti sarve mayi hṛdi sthite BhP_11.20.030/1 bhidyate hṛdaya-granthiś chidyante sarva-saṃśayāḥ BhP_11.20.030/3 kṣīyante cāsya karmāṇi mayi dṛṣṭe 'khilātmani BhP_11.20.031/1 tasmān mad-bhakti-yuktasya yogino vai mad-ātmanaḥ BhP_11.20.031/3 na jñānaṃ na ca vairāgyaṃ prāyaḥ śreyo bhaved iha BhP_11.20.032/1 yat karmabhir yat tapasā jñāna-vairāgyataś ca yat BhP_11.20.032/3 yogena dāna-dharmeṇa śreyobhir itarair api BhP_11.20.033/1 sarvaṃ mad-bhakti-yogena mad-bhakto labhate 'ñjasā BhP_11.20.033/3 svargāpavargaṃ mad-dhāma kathañcid yadi vāñchati BhP_11.20.034/1 na kiñcit sādhavo dhīrā bhaktā hy ekāntino mama BhP_11.20.034/3 vāñchanty api mayā dattaṃ kaivalyam apunar-bhavam BhP_11.20.035/1 nairapekṣyaṃ paraṃ prāhur niḥśreyasam analpakam BhP_11.20.035/3 tasmān nirāśiṣo bhaktir nirapekṣasya me bhavet BhP_11.20.036/1 na mayy ekānta-bhaktānāṃ guṇa-doṣodbhavā guṇāḥ BhP_11.20.036/3 sādhūnāṃ sama-cittānāṃ buddheḥ param upeyuṣām BhP_11.20.037/1 evam etān mayā diṣṭān anutiṣṭhanti me pathaḥ BhP_11.20.037/3 kṣemaṃ vindanti mat-sthānaṃ yad brahma paramaṃ viduḥ BhP_11.21.001/0 śrī-bhagavān uvāca BhP_11.21.001/1 ya etān mat-patho hitvā bhakti-jñāna-kriyātmakān BhP_11.21.001/3 kṣudrān kāmāṃś calaiḥ prāṇair juṣantaḥ saṃsaranti te BhP_11.21.002/1 sve sve 'dhikāre yā niṣṭhā sa guṇaḥ parikīrtitaḥ BhP_11.21.002/3 viparyayas tu doṣaḥ syād ubhayor eṣa niścayaḥ BhP_11.21.003/1 śuddhy-aśuddhī vidhīyete samāneṣv api vastuṣu BhP_11.21.003/3 dravyasya vicikitsārthaṃ guṇa-doṣau śubhāśubhau BhP_11.21.003/5 dharmārthaṃ vyavahārārthaṃ yātrārtham iti cānagha BhP_11.21.004/1 darśito 'yaṃ mayācāro BhP_11.21.004/2 dharmam udvahatāṃ dhuram BhP_11.21.005/1 bhūmy-ambv-agny-anilākāśā bhūtānāṃ pañca-dhātavaḥ BhP_11.21.005/3 ā-brahma-sthāvarādīnāṃ śārīrā ātma-saṃyutāḥ BhP_11.21.006/1 vedena nāma-rūpāṇi viṣamāṇi sameṣv api BhP_11.21.006/3 dhātuṣūddhava kalpyanta eteṣāṃ svārtha-siddhaye BhP_11.21.007/1 deśa-kālādi-bhāvānāṃ vastūnāṃ mama sattama BhP_11.21.007/3 guṇa-doṣau vidhīyete niyamārthaṃ hi karmaṇām BhP_11.21.008/1 akṛṣṇa-sāro deśānām abrahmaṇyo 'sucir bhavet BhP_11.21.008/3 kṛṣṇa-sāro 'py asauvīra- kīkaṭāsaṃskṛteriṇam BhP_11.21.009/1 karmaṇyo guṇavān kālo dravyataḥ svata eva vā BhP_11.21.009/3 yato nivartate karma sa doṣo 'karmakaḥ smṛtaḥ BhP_11.21.010/1 dravyasya śuddhy-aśuddhī ca dravyeṇa vacanena ca BhP_11.21.010/3 saṃskāreṇātha kālena mahatvālpatayātha vā BhP_11.21.011/1 śaktyāśaktyātha vā buddhyā samṛddhyā ca yad ātmane BhP_11.21.011/3 aghaṃ kurvanti hi yathā deśāvasthānusārataḥ BhP_11.21.012/1 dhānya-dārv-asthi-tantūnāṃ rasa-taijasa-carmaṇām BhP_11.21.012/3 kāla-vāyv-agni-mṛt-toyaiḥ pārthivānāṃ yutāyutaiḥ BhP_11.21.013/1 amedhya-liptaṃ yad yena gandha-lepaṃ vyapohati BhP_11.21.013/3 bhajate prakṛtiṃ tasya tac chaucaṃ tāvad iṣyate BhP_11.21.014/1 snāna-dāna-tapo-'vasthā- vīrya-saṃskāra-karmabhiḥ BhP_11.21.014/3 mat-smṛtyā cātmanaḥ śaucaṃ śuddhaḥ karmācared dvijaḥ BhP_11.21.015/1 mantrasya ca parijñānaṃ karma-śuddhir mad-arpaṇam BhP_11.21.015/3 dharmaḥ sampadyate ṣaḍbhir adharmas tu viparyayaḥ BhP_11.21.016/1 kvacid guṇo 'pi doṣaḥ syād doṣo 'pi vidhinā guṇaḥ BhP_11.21.016/3 guṇa-doṣārtha-niyamas tad-bhidām eva bādhate BhP_11.21.017/1 samāna-karmācaraṇaṃ patitānāṃ na pātakam BhP_11.21.017/3 autpattiko guṇaḥ saṅgo na śayānaḥ pataty adhaḥ BhP_11.21.018/1 yato yato nivarteta vimucyeta tatas tataḥ BhP_11.21.018/3 eṣa dharmo nṛṇāṃ kṣemaḥ śoka-moha-bhayāpahaḥ BhP_11.21.019/1 viṣayeṣu guṇādhyāsāt puṃsaḥ saṅgas tato bhavet BhP_11.21.019/3 saṅgāt tatra bhavet kāmaḥ kāmād eva kalir nṛṇām BhP_11.21.020/1 kaler durviṣahaḥ krodhas tamas tam anuvartate BhP_11.21.020/3 tamasā grasyate puṃsaś cetanā vyāpinī drutam BhP_11.21.021/1 tayā virahitaḥ sādho jantuḥ śūnyāya kalpate BhP_11.21.021/3 tato 'sya svārtha-vibhraṃśo mūrcchitasya mṛtasya ca BhP_11.21.022/1 viṣayābhiniveśena nātmānaṃ veda nāparam BhP_11.21.022/3 vṛkṣa jīvikayā jīvan vyarthaṃ bhastreva yaḥ śvasan BhP_11.21.023/1 phala-śrutir iyaṃ nṝṇāṃ na śreyo rocanaṃ param BhP_11.21.023/3 śreyo-vivakṣayā proktaṃ yathā bhaiṣajya-rocanam BhP_11.21.024/1 utpattyaiva hi kāmeṣu prāṇeṣu sva-janeṣu ca BhP_11.21.024/3 āsakta-manaso martyā ātmano 'nartha-hetuṣu BhP_11.21.025/1 natān aviduṣaḥ svārthaṃ bhrāmyato vṛjinādhvani BhP_11.21.025/3 kathaṃ yuñjyāt punas teṣu tāṃs tamo viśato budhaḥ BhP_11.21.026/1 evaṃ vyavasitaṃ kecid avijñāya kubuddhayaḥ BhP_11.21.026/3 phala-śrutiṃ kusumitāṃ na veda-jñā vadanti hi BhP_11.21.027/1 kāminaḥ kṛpaṇā lubdhāḥ puṣpeṣu phala-buddhayaḥ BhP_11.21.027/3 agni-mugdhā dhūma-tāntāḥ svaṃ lokaṃ na vidanti te BhP_11.21.028/1 na te mām aṅga jānanti hṛdi-sthaṃ ya idaṃ yataḥ BhP_11.21.028/3 uktha-śastrā hy asu-tṛpo yathā nīhāra-cakṣuṣaḥ BhP_11.21.029/1 te me matam avijñāya parokṣaṃ viṣayātmakāḥ BhP_11.21.029/3 hiṃsāyāṃ yadi rāgaḥ syād yajña eva na codanā BhP_11.21.030/1 hiṃsā-vihārā hy ālabdhaiḥ paśubhiḥ sva-sukhecchayā BhP_11.21.030/3 yajante devatā yajñaiḥ pitṛ-bhūta-patīn khalāḥ BhP_11.21.031/1 svapnopamam amuṃ lokam asantaṃ śravaṇa-priyam BhP_11.21.031/3 āśiṣo hṛdi saṅkalpya tyajanty arthān yathā vaṇik BhP_11.21.032/1 rajaḥ-sattva-tamo-niṣṭhā rajaḥ-sattva-tamo-juṣaḥ BhP_11.21.032/3 upāsata indra-mukhyān devādīn na yathaiva mām BhP_11.21.033/1 iṣṭveha devatā yajñair gatvā raṃsyāmahe divi BhP_11.21.033/3 tasyānta iha bhūyāsma mahā-śālā mahā-kulāḥ BhP_11.21.034/1 evaṃ puṣpitayā vācā vyākṣipta-manasāṃ nṛṇām BhP_11.21.034/3 mānināṃ cāti-lubdhānāṃ mad-vārtāpi na rocate BhP_11.21.035/1 vedā brahmātma-viṣayās tri-kāṇḍa-viṣayā ime BhP_11.21.035/3 parokṣa-vādā ṛṣayaḥ parokṣaṃ mama ca priyam BhP_11.21.036/1 śabda-brahma su-durbodhaṃ prāṇendriya-mano-mayam BhP_11.21.036/3 ananta-pāraṃ gambhīraṃ durvigāhyaṃ samudra-vat BhP_11.21.037/1 mayopabṛṃhitaṃ bhūmnā brahmaṇānanta-śaktinā BhP_11.21.037/3 bhūteṣu ghoṣa-rūpeṇa viseṣūrṇeva lakṣyate BhP_11.21.038/1 yathorṇanābhir hṛdayād ūrṇām udvamate mukhāt BhP_11.21.038/3 ākāśād ghoṣavān prāṇo manasā sparśa-rūpiṇā BhP_11.21.039/1 chando-mayo 'mṛta-mayaḥ sahasra-padavīṃ prabhuḥ BhP_11.21.039/3 oṃkārād vyañjita-sparśa- svaroṣmāntastha-bhūṣitām BhP_11.21.040/1 vicitra-bhāṣā-vitatāṃ chandobhiś catur-uttaraiḥ BhP_11.21.040/3 ananta-pārāṃ bṛhatīṃ sṛjaty ākṣipate svayam BhP_11.21.041/1 gāyatry uṣṇig anuṣṭup ca bṛhatī paṅktir eva ca BhP_11.21.041/3 triṣṭub jagaty aticchando hy atyaṣṭy-atijagad-virāṭ BhP_11.21.042/1 kiṃ vidhatte kim ācaṣṭe kim anūdya vikalpayet BhP_11.21.042/3 ity asyā hṛdayaṃ loke nānyo mad veda kaścana BhP_11.21.043/1 māṃ vidhatte 'bhidhatte māṃ vikalpyāpohyate tv aham BhP_11.21.043/3 etāvān sarva-vedārthaḥ śabda āsthāya māṃ bhidām BhP_11.21.043/5 māyā-mātram anūdyānte pratiṣidhya prasīdati BhP_11.22.001/0 śrī-uddhava uvāca BhP_11.22.001/1 kati tattvāni viśveśa saṅkhyātāny ṛṣibhiḥ prabho BhP_11.22.001/3 navaikādaśa pañca trīṇy āttha tvam iha śuśruma BhP_11.22.002/1 kecit ṣaḍ-viṃśatiṃ prāhur apare pañca-viṃśatiṃ BhP_11.22.002/3 saptaike nava ṣaṭ kecic catvāry ekādaśāpare BhP_11.22.002/5 kecit saptadaśa prāhuḥ ṣoḍaśaike trayodaśa BhP_11.22.003/1 etāvattvaṃ hi saṅkhyānām ṛṣayo yad-vivakṣayā BhP_11.22.003/3 gāyanti pṛthag āyuṣmann idaṃ no vaktum arhasi BhP_11.22.004/0 śrī-bhagavān uvāca BhP_11.22.004/1 yuktaṃ ca santi sarvatra bhāṣante brāhmaṇā yathā BhP_11.22.004/3 māyāṃ madīyām udgṛhya vadatāṃ kiṃ nu durghaṭam BhP_11.22.005/1 naitad evaṃ yathāttha tvaṃ yad ahaṃ vacmi tat tathā BhP_11.22.005/3 evaṃ vivadatāṃ hetuṃ śaktayo me duratyayāḥ BhP_11.22.006/1 yāsāṃ vyatikarād āsīd vikalpo vadatāṃ padam BhP_11.22.006/3 prāpte śama-dame 'pyeti vādas tam anu śāmyati BhP_11.22.007/1 parasparānupraveśāt tattvānāṃ puruṣarṣabha BhP_11.22.007/3 paurvāparya-prasaṅkhyānaṃ yathā vaktur vivakṣitam BhP_11.22.008/1 ekasminn api dṛśyante praviṣṭānītarāṇi ca BhP_11.22.008/3 pūrvasmin vā parasmin vā tattve tattvāni sarvaśaḥ BhP_11.22.009/1 paurvāparyam ato 'mīṣāṃ prasaṅkhyānam abhīpsatām BhP_11.22.009/3 yathā viviktaṃ yad-vaktraṃ gṛhṇīmo yukti-sambhavāt BhP_11.22.010/1 anādy-avidyā-yuktasya puruṣasyātma-vedanam BhP_11.22.010/3 svato na sambhavād anyas tattva-jño jñāna-do bhavet BhP_11.22.011/1 puruṣeśvarayor atra na vailakṣaṇyam aṇv api BhP_11.22.011/3 tad-anya-kalpanāpārthā jñānaṃ ca prakṛter guṇaḥ BhP_11.22.012/1 prakṛtir guṇa-sāmyaṃ vai prakṛter nātmano guṇāḥ BhP_11.22.012/3 sattvaṃ rajas tama iti sthity-utpatty-anta-hetavaḥ BhP_11.22.013/1 sattvaṃ jñānaṃ rajaḥ karma tamo 'jñānam ihocyate BhP_11.22.013/3 guṇa-vyatikaraḥ kālaḥ svabhāvaḥ sūtram eva ca BhP_11.22.014/1 puruṣaḥ prakṛtir vyaktam ahaṅkāro nabho 'nilaḥ BhP_11.22.014/3 jyotir āpaḥ kṣitir iti tattvāny uktāni me nava BhP_11.22.015/1 śrotraṃ tvag darśanaṃ ghrāṇo jihveti jñāna-śaktayaḥ BhP_11.22.015/3 vāk-pāṇy-upastha-pāyv-aṅghriḥ karmāṇy aṅgobhayaṃ manaḥ BhP_11.22.016/1 śabdaḥ sparśo raso gandho rūpaṃ cety artha-jātayaḥ BhP_11.22.016/3 gaty-ukty-utsarga-śilpāni karmāyatana-siddhayaḥ BhP_11.22.017/1 sargādau prakṛtir hy asya kārya-kāraṇa-rūpiṇī BhP_11.22.017/3 sattvādibhir guṇair dhatte puruṣo 'vyakta īkṣate BhP_11.22.018/1 vyaktādāyo vikurvāṇā dhātavaḥ puruṣekṣayā BhP_11.22.018/3 labdha-vīryāḥ sṛjanty aṇḍaṃ saṃhatāḥ prakṛter balāt BhP_11.22.019/1 saptaiva dhātava iti tatrārthāḥ pañca khādayaḥ BhP_11.22.019/3 jñānam ātmobhayādhāras tato dehendriyāsavaḥ BhP_11.22.020/1 ṣaḍ ity atrāpi bhūtāni pañca ṣaṣṭhaḥ paraḥ pumān BhP_11.22.020/3 tair yuita ātma-sambhūtaiḥ sṛṣṭvedaṃ samapāviśat BhP_11.22.021/1 catvāry eveti tatrāpi teja āpo 'nnam ātmanaḥ BhP_11.22.021/3 jātāni tair idaṃ jātaṃ janmāvayavinaḥ khalu BhP_11.22.022/1 saṅkhyāne saptadaśake bhūta-mātrendriyāṇi ca BhP_11.22.022/3 pañca pañcaika-manasā ātmā saptadaśaḥ smṛtaḥ BhP_11.22.023/1 tadvat ṣoḍaśa-saṅkhyāne ātmaiva mana ucyate BhP_11.22.023/3 bhūtendriyāṇi pañcaiva mana ātmā trayodaśa BhP_11.22.024/1 ekādaśatva ātmāsau mahā-bhūtendriyāṇi ca BhP_11.22.024/3 aṣṭau prakṛtayaś caiva puruṣaś ca navety atha BhP_11.22.025/1 iti nānā-prasaṅkhyānaṃ tattvānām ṛṣibhiḥ kṛtam BhP_11.22.025/3 sarvaṃ nyāyyaṃ yuktimattvād viduṣāṃ kim aśobhanam BhP_11.22.026/0 śrī-uddhava uvāca BhP_11.22.026/1 prakṛtiḥ puruṣaś cobhau yady apy ātma-vilakṣaṇau BhP_11.22.026/3 anyonyāpāśrayāt kṛṣṇa dṛśyate na bhidā tayoḥ BhP_11.22.026/5 prakṛtau lakṣyate hy ātmā prakṛtiś ca tathātmani BhP_11.22.027/1 evaṃ me puṇḍarīkākṣa mahāntaṃ saṃśayaṃ hṛdi BhP_11.22.027/3 chettum arhasi sarva-jña vacobhir naya-naipuṇaiḥ BhP_11.22.028/1 tvatto jñānaṃ hi jīvānāṃ pramoṣas te 'tra śaktitaḥ BhP_11.22.028/3 tvam eva hy ātma-māyāyā gatiṃ vettha na cāparaḥ BhP_11.22.029/0 śrī-bhagavān uvāca BhP_11.22.029/1 prakṛtiḥ puruṣaś ceti vikalpaḥ puruṣarṣabha BhP_11.22.029/3 eṣa vaikārikaḥ sargo guṇa-vyatikarātmakaḥ BhP_11.22.030/1 mamāṅga māyā guṇa-mayy anekadhā vikalpa-buddhīś ca guṇair vidhatte BhP_11.22.030/3 vaikārikas tri-vidho 'dhyātmam ekam athādhidaivam adhibhūtam anyat BhP_11.22.031/1 dṛg rūpam ārkaṃ vapur atra randhre parasparaṃ sidhyati yaḥ svataḥ khe BhP_11.22.031/3 ātmā yad eṣām aparo ya ādyaḥ svayānubhūtyākhila-siddha-siddhiḥ BhP_11.22.032/1 evaṃ tvag-ādi śravaṇādi cakṣur BhP_11.22.032/2 jihvādi nāsādi ca citta-yuktam BhP_11.22.033/1 yo 'sau guṇa-kṣobha-kṛto vikāraḥ pradhāna-mūlān mahataḥ prasūtaḥ BhP_11.22.033/3 ahaṃ tri-vṛn moha-vikalpa-hetur vaikārikas tāmasa aindriyaś ca BhP_11.22.034/1 ātmāparijñāna-mayo vivādo hy astīti nāstīti bhidārtha-niṣṭhaḥ BhP_11.22.034/3 vyartho 'pi naivoparameta puṃsāṃ mattaḥ parāvṛtta-dhiyāṃ sva-lokāt BhP_11.22.035/0 śrī-uddhava uvāca BhP_11.22.035/1 tvattaḥ parāvṛtta-dhiyaḥ sva-kṛtaiḥ karmabhiḥ prabho BhP_11.22.035/3 uccāvacān yathā dehān gṛhṇanti visṛjanti ca BhP_11.22.036/1 tan mamākhyāhi govinda durvibhāvyam anātmabhiḥ BhP_11.22.036/3 na hy etat prāyaśo loke vidvāṃsaḥ santi vañcitāḥ BhP_11.22.037/0 śrī-bhagavān uvāca BhP_11.22.037/1 manaḥ karma-mayaṃ ṇṝṇām indriyaiḥ pañcabhir yutam BhP_11.22.037/3 lokāl lokaṃ prayāty anya ātmā tad anuvartate BhP_11.22.038/1 dhyāyan mano 'nu viṣayān dṛṣṭān vānuśrutān atha BhP_11.22.038/3 udyat sīdat karma-tantraṃ smṛtis tad anu śāmyati BhP_11.22.039/1 viṣayābhiniveśena nātmānaṃ yat smaret punaḥ BhP_11.22.039/3 jantor vai kasyacid dhetor mṛtyur atyanta-vismṛtiḥ BhP_11.22.040/1 janma tv ātmatayā puṃsaḥ sarva-bhāvena bhūri-da BhP_11.22.040/3 viṣaya-svīkṛtiṃ prāhur yathā svapna-manorathaḥ BhP_11.22.041/1 svapnaṃ manorathaṃ cetthaṃ prāktanaṃ na smaraty asau BhP_11.22.041/3 tatra pūrvam ivātmānam apūrvam cānupaśyati BhP_11.22.042/1 indriyāyana-sṛṣṭyedaṃ trai-vidhyaṃ bhāti vastuni BhP_11.22.042/3 bahir-antar-bhidā-hetur jano 'saj-jana-kṛd yathā BhP_11.22.043/1 nityadā hy aṅga bhūtāni bhavanti na bhavanti ca BhP_11.22.043/3 kālenālakṣya-vegena sūkṣmatvāt tan na dṛśyate BhP_11.22.044/1 yathārciṣāṃ srotasāṃ ca phalānāṃ vā vanaspateḥ BhP_11.22.044/3 tathaiva sarva-bhūtānāṃ vayo-'vasthādayaḥ kṛtāḥ BhP_11.22.045/1 so 'yaṃ dīpo 'rciṣāṃ yadvat srotasāṃ tad idaṃ jalam BhP_11.22.045/3 so 'yaṃ pumān iti nṛṇāṃ mṛṣā gīr dhīr mṛṣāyuṣām BhP_11.22.046/1 mā svasya karma-bījena jāyate so 'py ayaṃ pumān BhP_11.22.046/3 mriyate vāmaro bhrāntyā yathāgnir dāru-saṃyutaḥ BhP_11.22.047/1 niṣeka-garbha-janmāni bālya-kaumāra-yauvanam BhP_11.22.047/3 vayo-madhyaṃ jarā mṛtyur ity avasthās tanor nava BhP_11.22.048/1 etā manoratha-mayīr hānyasyoccāvacās tanūḥ BhP_11.22.048/3 guṇa-saṅgād upādatte kvacit kaścij jahāti ca BhP_11.22.049/1 ātmanaḥ pitṛ-putrābhyām anumeyau bhavāpyayau BhP_11.22.049/3 na bhavāpyaya-vastūnām abhijño dvaya-lakṣaṇaḥ BhP_11.22.050/1 taror bīja-vipākābhyāṃ yo vidvāñ janma-saṃyamau BhP_11.22.050/3 taror vilakṣaṇo draṣṭā evaṃ draṣṭā tanoḥ pṛthak BhP_11.22.051/1 prakṛter evam ātmānam avivicyābudhaḥ pumān BhP_11.22.051/3 tattvena sparśa-sammūḍhaḥ saṃsāraṃ pratipadyate BhP_11.22.052/1 sattva-saṅgād ṛṣīn devān rajasāsura-mānuṣān BhP_11.22.052/3 tamasā bhūta-tiryaktvaṃ bhrāmito yāti karmabhiḥ BhP_11.22.053/1 nṛtyato gāyataḥ paśyan yathaivānukaroti tān BhP_11.22.053/3 evaṃ buddhi-guṇān paśyann anīho 'py anukāryate BhP_11.22.054/1 yathāmbhasā pracalatā taravo 'pi calā iva BhP_11.22.054/3 cakṣusā bhrāmyamāṇena dṛśyate bhramatīva bhūḥ BhP_11.22.055/1 yathā manoratha-dhiyo viṣayṣānubhavo mṛṣā BhP_11.22.055/3 svapna-dṛṣṭāś ca dāśārha tathā saṃsāra ātmanaḥ BhP_11.22.056/1 arthe hy avidyamāne 'pi saṃsṛtir na nivartate BhP_11.22.056/3 dhyāyato viṣayān asya svapne 'narthāgamo yathā BhP_11.22.057/1 tasmād uddhava mā bhuṅkṣva viṣayān asad-indriyaiḥ BhP_11.22.057/3 ātmāgrahaṇa-nirbhātaṃ paśya vaikalpikaṃ bhramam BhP_11.22.058/1 kṣipto 'vamānito 'sadbhiḥ pralabdho 'sūyito 'tha vā BhP_11.22.058/3 tāḍitaḥ sanniruddho vā vṛttyā vā parihāpitaḥ BhP_11.22.059/1 niṣṭhyuto mūtrito vājñair bahudhaivaṃ prakampitaḥ BhP_11.22.059/3 śreyas-kāmaḥ kṛcchra-gata ātmanātmānam uddharet BhP_11.22.060/0 śrī-uddhava uvāca BhP_11.22.060/1 yathaivam anubudhyeyaṃ BhP_11.22.060/2 vada no vadatāṃ vara BhP_11.22.061/1 su-duḥṣaham imaṃ manya ātmany asad-atikramam BhP_11.22.061/3 viduṣām api viśvātman prakṛtir hi balīyasī BhP_11.22.061/5 ṛte tvad-dharma-niratān śāntāṃs te caraṇālayān BhP_11.23.001/0 śrī-bādarāyaṇir uvāca BhP_11.23.001/1 sa evam āśaṃsita uddhavena bhāgavata-mukhyena dāśārha-mukhyaḥ BhP_11.23.001/3 sabhājayan bhṛtya-vaco mukundas tam ābabhāṣe śravaṇīya-vīryaḥ BhP_11.23.002/0 śrī-bhagavān uvāca BhP_11.23.002/1 bārhaspatya sa nāsty atra sādhur vai durjaneritaiḥ BhP_11.23.002/3 duraktair bhinnam ātmānaṃ yaḥ samādhātum īśvaraḥ BhP_11.23.003/1 na tathā tapyate viddhaḥ pumān bāṇais tu marma-gaiḥ BhP_11.23.003/3 yathā tudanti marma-sthā hy asatāṃ paruṣeṣavaḥ BhP_11.23.004/1 kathayanti mahat puṇyam itihāsam ihoddhava BhP_11.23.004/3 tam ahaṃ varṇayiṣyāmi nibodha su-samāhitaḥ BhP_11.23.005/1 kenacid bhikṣuṇā gītaṃ paribhūtena durjanaiḥ BhP_11.23.005/3 smaratā dhṛti-yuktena vipākaṃ nija-karmaṇām BhP_11.23.006/1 avantiṣu dvijaḥ kaścid āsīd āḍhyatamaḥ śriyā BhP_11.23.006/3 vārtā-vṛttiḥ kadaryas tu kāmī lubdho 'ti-kopanaḥ BhP_11.23.007/1 jñātayo 'tithayas tasya vāṅ-mātreṇāpi nārcitāḥ BhP_11.23.007/3 śūnyāvasatha ātmāpi kāle kāmair anarcitaḥ BhP_11.23.008/1 duhśīlasya kadaryasya druhyante putra-bāndhavāḥ BhP_11.23.008/3 dārā duhitaro bhṛtyā viṣaṇṇā nācaran priyam BhP_11.23.009/1 tasyaivaṃ yakṣa-vittasya cyutasyobhaya-lokataḥ BhP_11.23.009/3 dharma-kāma-vihīnasya cukrudhuḥ pañca-bhāginaḥ BhP_11.23.010/1 tad-avadhyāna-visrasta- puṇya-skandhasya bhūri-da BhP_11.23.010/3 artho 'py agacchan nidhanaṃ bahv-āyāsa-pariśramaḥ BhP_11.23.011/1 jñātyo jagṛhuḥ kiñcit kiñcid dasyava uddhava BhP_11.23.011/3 daivataḥ kālataḥ kiñcid brahma-bandhor nṛ-pārthivāt BhP_11.23.012/1 sa evaṃ draviṇe naṣṭe dharma-kāma-vivarjitaḥ BhP_11.23.012/3 upekṣitaś ca sva-janaiś cintām āpa duratyayām BhP_11.23.013/1 tasyaivaṃ dhyāyato dīrghaṃ naṣṭa-rāyas tapasvinaḥ BhP_11.23.013/3 khidyato bāṣpa-kaṇṭhasya nirvedaḥ su-mahān abhūt BhP_11.23.014/1 sa cāhedam aho kaṣṭaṃ vṛthātmā me 'nutāpitaḥ BhP_11.23.014/3 na dharmāya na kāmāya yasyārthāyāsa īdṛśaḥ BhP_11.23.015/1 prāyeṇāthāḥ kadaryāṇāṃ na sukhāya kadācana BhP_11.23.015/3 iha cātmopatāpāya mṛtasya narakāya ca BhP_11.23.016/1 yaśo yaśasvināṃ śuddhaṃ ślāghyā ye guṇināṃ guṇāḥ BhP_11.23.016/3 lobhaḥ sv-alpo 'pi tān hanti śvitro rūpam ivepsitam BhP_11.23.017/1 arthasya sādhane siddhe utkarṣe rakṣaṇe vyaye BhP_11.23.017/3 nāśopabhoga āyāsas trāsaś cintā bhramo nṛṇām BhP_11.23.018/1 steyaṃ hiṃsānṛtaṃ dambhaḥ kāmaḥ krodhaḥ smayo madaḥ BhP_11.23.018/3 bhedo vairam aviśvāsaḥ saṃspardhā vyasanāni ca BhP_11.23.019/1 ete pañcadaśānarthā hy artha-mūlā matā nṛṇām BhP_11.23.019/3 tasmād anartham arthākhyaṃ śreyo-'rthī dūratas tyajet BhP_11.23.020/1 bhidyante bhrātaro dārāḥ pitaraḥ suhṛdas tathā BhP_11.23.020/3 ekāsnigdhāḥ kākiṇinā sadyaḥ sarve 'rayaḥ kṛtāḥ BhP_11.23.021/1 arthenālpīyasā hy ete saṃrabdhā dīpta-manyavaḥ BhP_11.23.021/3 tyajanty āśu spṛdho ghnanti sahasotsṛjya sauhṛdam BhP_11.23.022/1 labdhvā janmāmara-prārthyaṃ mānuṣyaṃ tad dvijāgryatām BhP_11.23.022/3 tad anādṛtya ye svārthaṃ ghnanti yānty aśubhāṃ gatim BhP_11.23.023/1 svargāpavargayor dvāraṃ prāpya lokam imaṃ pumān BhP_11.23.023/3 draviṇe ko 'nuṣajjeta martyo 'narthasya dhāmani BhP_11.23.024/1 devarṣi-pitṛ-bhūtāni jñātīn bandhūṃś ca bhāginaḥ BhP_11.23.024/3 asaṃvibhajya cātmānaṃ yakṣa-vittaḥ pataty adhaḥ BhP_11.23.025/1 vyarthayārthehayā vittaṃ pramattasya vayo balam BhP_11.23.025/3 kuśalā yena sidhyanti jaraṭhaḥ kiṃ nu sādhaye BhP_11.23.026/1 kasmāt saṅkliśyate vidvān vyarthayārthehayāsakṛt BhP_11.23.026/3 kasyacin māyayā nūnaṃ loko 'yaṃ su-vimohitaḥ BhP_11.23.027/1 kiṃ dhanair dhana-dair vā kiṃ kāmair vā kāma-dair uta BhP_11.23.027/3 mṛtyunā grasyamānasya karmabhir vota janma-daiḥ BhP_11.23.028/1 nūnaṃ me bhagavāṃs tuṣṭaḥ sarva-deva-mayo hariḥ BhP_11.23.028/3 yena nīto daśām etāṃ nirvedaś cātmanaḥ plavaḥ BhP_11.23.029/1 so 'haṃ kālāvaśeṣeṇa śoṣayiṣye 'ṅgam ātmanaḥ BhP_11.23.029/3 apramatto 'khila-svārthe yadi syāt siddha ātmani BhP_11.23.030/1 tatra mām anumoderan devās tri-bhuvaneśvarāḥ BhP_11.23.030/3 muhūrtena brahma-lokaṃ khaṭvāṅgaḥ samasādhayat BhP_11.23.031/0 śrī-bhagavān uvāca BhP_11.23.031/1 ity abhipretya manasā hy āvantyo dvija-sattamaḥ BhP_11.23.031/3 unmucya hṛdaya-granthīn śānto bhikṣur abhūn muniḥ BhP_11.23.032/1 sa cacāra mahīm etāṃ saṃyatātmendriyānilaḥ BhP_11.23.032/3 bhikṣārthaṃ nagara-grāmān asaṅgo 'lakṣito 'viśat BhP_11.23.033/1 taṃ vai pravayasaṃ bhikṣum avadhūtam asaj-janāḥ BhP_11.23.033/3 dṛṣṭvā paryabhavan bhadra bahvībhiḥ paribhūtibhiḥ BhP_11.23.034/1 kecit tri-veṇuṃ jagṛhur eke pātraṃ kamaṇḍalum BhP_11.23.034/3 pīṭhaṃ caike 'kṣa-sūtraṃ ca kanthāṃ cīrāṇi kecana BhP_11.23.034/5 pradāya ca punas tāni darśitāny ādadur muneḥ BhP_11.23.035/1 annaṃ ca bhaikṣya-sampannaṃ bhuñjānasya sarit-taṭe BhP_11.23.035/3 mūtrayanti ca pāpiṣṭhāḥ ṣṭhīvanty asya ca mūrdhani BhP_11.23.036/1 yata-vācaṃ vācayanti tāḍayanti na vakti cet BhP_11.23.036/3 tarjayanty apare vāgbhiḥ steno 'yam iti vādinaḥ BhP_11.23.036/5 badhnanti rajjvā taṃ kecid badhyatāṃ badhyatām iti BhP_11.23.037/1 kṣipanty eke 'vajānanta eṣa dharma-dhvajaḥ śaṭhaḥ BhP_11.23.037/3 kṣīṇa-vitta imāṃ vṛttim agrahīt sva-janojjhitaḥ BhP_11.23.038/1 aho eṣa mahā-sāro dhṛtimān giri-rāḍ iva BhP_11.23.038/3 maunena sādhayaty arthaṃ baka-vad dṛḍha-niścayaḥ BhP_11.23.039/1 ity eke vihasanty enam eke durvātayanti ca BhP_11.23.039/3 taṃ babandhur nirurudhur yathā krīḍanakaṃ dvijam BhP_11.23.040/1 evaṃ sa bhautikaṃ duḥkhaṃ daivikaṃ daihikaṃ ca yat BhP_11.23.040/3 bhoktavyam ātmano diṣṭaṃ prāptaṃ prāptam abudhyata BhP_11.23.041/1 paribhūta imāṃ gāthām agāyata narādhamaiḥ BhP_11.23.041/3 pātayadbhiḥ sva dharma-stho dhṛtim āsthāya sāttvikīm BhP_11.23.042/0 dvija uvāca BhP_11.23.042/1 nāyaṃ jano me sukha-duḥkha-hetur na devatātmā graha-karma-kālāḥ BhP_11.23.042/3 manaḥ paraṃ kāraṇam āmananti saṃsāra-cakraṃ parivartayed yat BhP_11.23.043/1 mano guṇān vai sṛjate balīyas tataś ca karmāṇi vilakṣaṇāni BhP_11.23.043/3 śuklāni kṛṣṇāny atha lohitāni tebhyaḥ sa-varṇāḥ sṛtayo bhavanti BhP_11.23.044/1 anīha ātmā manasā samīhatā hiraṇ-mayo mat-sakha udvicaṣṭe BhP_11.23.044/3 manaḥ sva-liṅgaṃ parigṛhya kāmān juṣan nibaddho guṇa-saṅgato 'sau BhP_11.23.045/1 dānaṃ sva-dharmo niyamo yamaś ca śrutaṃ ca karmāṇi ca sad-vratāni BhP_11.23.045/3 sarve mano-nigraha-lakṣaṇāntāḥ paro hi yogo manasaḥ samādhiḥ BhP_11.23.046/1 samāhitaṃ yasya manaḥ praśāntaṃ dānādibhiḥ kiṃ vada tasya kṛtyam BhP_11.23.046/3 asaṃyataṃ yasya mano vinaśyad dānādibhiś ced aparaṃ kim ebhiḥ BhP_11.23.047/1 mano-vaśe 'nye hy abhavan sma devā manaś ca nānyasya vaśaṃ sameti BhP_11.23.047/3 bhīṣmo hi devaḥ sahasaḥ sahīyān yuñjyād vaśe taṃ sa hi deva-devaḥ BhP_11.23.048/1 tam durjayaṃ śatrum asahya-vegam arun-tudaṃ tan na vijitya kecit BhP_11.23.048/3 kurvanty asad-vigraham atra martyair mitrāṇy udāsīna-ripūn vimūḍhāḥ BhP_11.23.049/1 dehaṃ mano-mātram imaṃ gṛhītvā mamāham ity andha-dhiyo manuṣyāḥ BhP_11.23.049/3 eṣo 'ham anyo 'yam iti bhrameṇa duranta-pāre tamasi bhramanti BhP_11.23.050/1 janas tu hetuḥ sukha-duḥkhayoś cet kim ātmanaś cātra hi bhaumayos tat BhP_11.23.050/3 jihvāṃ kvacit sandaśati sva-dadbhis tad-vedanāyāṃ katamāya kupyet BhP_11.23.051/1 duḥkhasya hetur yadi devatās tu kim ātmanas tatra vikārayos tat BhP_11.23.051/3 yad aṅgam aṅgena nihanyate kvacit krudhyeta kasmai puruṣaḥ sva-dehe BhP_11.23.052/1 ātmā yadi syāt sukha-duḥkha-hetuḥ kim anyatas tatra nija-svabhāvaḥ BhP_11.23.052/3 na hy ātmano 'nyad yadi tan mṛṣā syāt krudhyeta kasmān na sukhaṃ na duḥkham BhP_11.23.053/1 grahā nimittaṃ sukha-duḥkhayoś cet kim ātmano 'jasya janasya te vai BhP_11.23.053/3 grahair grahasyaiva vadanti pīḍāṃ krudhyeta kasmai puruṣas tato 'nyaḥ BhP_11.23.054/1 karmāstu hetuḥ sukha-duḥkhayoś cet kim ātmanas tad dhi jaḍājaḍatve BhP_11.23.054/3 dehas tv acit puruṣo 'yaṃ suparṇaḥ krudhyeta kasmai na hi karma mūlam BhP_11.23.055/1 kālas tu hetuḥ sukha-duḥkhayoś cet kim ātmanas tatra tad-ātmako 'sau BhP_11.23.055/3 nāgner hi tāpo na himasya tat syāt krudhyeta kasmai na parasya dvandvam BhP_11.23.056/1 na kenacit kvāpi kathañcanāsya dvandvoparāgaḥ parataḥ parasya BhP_11.23.056/3 yathāhamaḥ saṃsṛti-rūpiṇaḥ syād evaṃ prabuddho na bibheti bhūtaiḥ BhP_11.23.057/1 etāṃ sa āsthāya parātma-niṣṭhām adhyāsitāṃ pūrvatamair maharṣibhiḥ BhP_11.23.057/3 ahaṃ tariṣyāmi duranta-pāraṃ tamo mukundāṅghri-niṣevayaiva BhP_11.23.058/0 śrī-bhagavān uvāca BhP_11.23.058/1 nirvidya naṣṭa-draviṇe gata-klamaḥ pravrajya gāṃ paryaṭamāna ittham BhP_11.23.058/3 nirākṛto 'sadbhir api sva-dharmād akampito 'mūṃ munir āha gāthām BhP_11.23.059/1 sukha-duḥkha-prado nānyaḥ puruṣasyātma-vibhramaḥ BhP_11.23.059/3 mitrodāsīna-ripavaḥ saṃsāras tamasaḥ kṛtaḥ BhP_11.23.060/1 tasmāt sarvātmanā tāta nigṛhāṇa mano dhiyā BhP_11.23.060/3 mayy āveśitayā yukta etāvān yoga-saṅgrahaḥ BhP_11.23.061/1 ya etāṃ bhikṣuṇā gītāṃ brahma-niṣṭhāṃ samāhitaḥ BhP_11.23.061/3 dhārayañ chrāvayañ chṛṇvan dvandvair naivābhibhūyate BhP_11.24.001/0 śrī-bhagavān uvāca BhP_11.24.001/1 atha te sampravakṣyāmi sāṅkhyaṃ pūrvair viniścitam BhP_11.24.001/3 yad vijñāya pumān sadyo jahyād vaikalpikaṃ bhramam BhP_11.24.002/1 āsīj jñānam atho artha ekam evāvikalpitam BhP_11.24.002/3 yadā viveka-nipuṇā ādau kṛta-yuge 'yuge BhP_11.24.003/1 tan māyā-phala-rūpeṇa kevalaṃ nirvikalpitam BhP_11.24.003/3 vāṅ-mano-'gocaraṃ satyaṃ dvidhā samabhavad bṛhat BhP_11.24.004/1 tayor ekataro hy arthaḥ prakṛtiḥ sobhayātmikā BhP_11.24.004/3 jñānaṃ tv anyatamo bhāvaḥ puruṣaḥ so 'bhidhīyate BhP_11.24.005/1 tamo rajaḥ sattvam iti prakṛter abhavan guṇāḥ BhP_11.24.005/3 mayā prakṣobhyamāṇāyāḥ puruṣānumatena ca BhP_11.24.006/1 tebhyaḥ samabhavat sūtraṃ mahān sūtreṇa saṃyutaḥ BhP_11.24.006/3 tato vikurvato jāto yo 'haṅkāro vimohanaḥ BhP_11.24.007/1 vaikārikas taijasaś ca tāmasaś cety ahaṃ tri-vṛt BhP_11.24.007/3 tan-mātrendriya-manasāṃ kāraṇaṃ cid-acin-mayaḥ BhP_11.24.008/1 arthas tan-mātrikāj jajñe tāmasād indriyāṇi ca BhP_11.24.008/3 taijasād devatā āsann ekādaśa ca vaikṛtāt BhP_11.24.009/1 mayā sañcoditā bhāvāḥ sarve saṃhatya-kāriṇaḥ BhP_11.24.009/3 aṇḍam utpādayām āsur mamāyatanam uttamam BhP_11.24.010/1 tasminn ahaṃ samabhavam aṇḍe salila-saṃsthitau BhP_11.24.010/3 mama nābhyām abhūt padmaṃ viśvākhyaṃ tatra cātma-bhūḥ BhP_11.24.011/1 so 'sṛjat tapasā yukto rajasā mad-anugrahāt BhP_11.24.011/3 lokān sa-pālān viśvātmā bhūr bhuvaḥ svar iti tridhā BhP_11.24.012/1 devānām oka āsīt svar bhūtānāṃ ca bhuvaḥ padam BhP_11.24.012/3 martyādīnāṃ ca bhūr lokaḥ siddhānāṃ tritayāt param BhP_11.24.013/1 adho 'surāṇāṃ nāgānāṃ bhūmer oko 'sṛjat prabhuḥ BhP_11.24.013/3 tri-lokyāṃ gatayaḥ sarvāḥ karmaṇāṃ tri-guṇātmanām BhP_11.24.014/1 yogasya tapasaś caiva nyāsasya gatayo 'malāḥ BhP_11.24.014/3 mahar janas tapaḥ satyaṃ bhakti-yogasya mad-gatiḥ BhP_11.24.015/1 mayā kālātmanā dhātrā karma-yuktam idaṃ jagat BhP_11.24.015/3 guṇa-pravāha etasminn unmajjati nimajjati BhP_11.24.016/1 aṇur bṛhat kṛśaḥ sthūlo yo yo bhāvaḥ prasidhyati BhP_11.24.016/3 sarvo 'py ubhaya-saṃyuktaḥ prakṛtyā puruṣeṇa ca BhP_11.24.017/1 yas tu yasyādir antaś ca sa vai madhyaṃ ca tasya san BhP_11.24.017/3 vikāro vyavahārārtho yathā taijasa-pārthivāḥ BhP_11.24.018/1 yad upādāya pūrvas tu bhāvo vikurute 'param BhP_11.24.018/3 ādir anto yadā yasya tat satyam abhidhīyate BhP_11.24.019/1 prakṛtir yasyopādānam ādhāraḥ puruṣaḥ paraḥ BhP_11.24.019/3 sato 'bhivyañjakaḥ kālo brahma tat tritayaṃ tv aham BhP_11.24.020/1 sargaḥ pravartate tāvat paurvāparyeṇa nityaśaḥ BhP_11.24.020/3 mahān guṇa-visargārthaḥ sthity-anto yāvad īkṣaṇam BhP_11.24.021/1 virāṇ mayāsādyamāno loka-kalpa-vikalpakaḥ BhP_11.24.021/3 pañcatvāya viśeṣāya kalpate bhuvanaiḥ saha BhP_11.24.022/1 anne pralīyate martyam annaṃ dhānāsu līyate BhP_11.24.022/3 dhānā bhūmau pralīyante bhūmir gandhe pralīyate BhP_11.24.023/1 apsu pralīyate gandha āpaś ca sva-guṇe rase BhP_11.24.023/3 līyate jyotiṣi raso jyotī rūpe pralīyate BhP_11.24.024/1 rūpaṃ vāyau sa ca sparśe līyate so 'pi cāmbare BhP_11.24.024/3 ambaraṃ śabda-tan-mātra indriyāṇi sva-yoniṣu BhP_11.24.025/1 yonir vaikārike saumya līyate manasīśvare BhP_11.24.025/3 śabdo bhūtādim apyeti bhūtādir mahati prabhuḥ BhP_11.24.026/1 sa līyate mahān sveṣu guṇesu guṇa-vattamaḥ BhP_11.24.026/3 te 'vyakte sampralīyante tat kāle līyate 'vyaye BhP_11.24.027/1 kālo māyā-maye jīve jīva ātmani mayy aje BhP_11.24.027/3 ātmā kevala ātma-stho vikalpāpāya-lakṣaṇaḥ BhP_11.24.028/1 evam anvīkṣamāṇasya kathaṃ vaikalpiko bhramaḥ BhP_11.24.028/3 manaso hṛdi tiṣṭheta vyomnīvārkodaye tamaḥ BhP_11.24.029/1 eṣa sāṅkhya-vidhiḥ proktaḥ saṃśaya-granthi-bhedanaḥ BhP_11.24.029/3 pratilomānulomābhyāṃ parāvara-dṛśa mayā BhP_11.25.001/0 śrī-bhagavān uvāca BhP_11.25.001/1 guṇānām asammiśrāṇāṃ pumān yena yathā bhavet BhP_11.25.001/3 tan me puruṣa-varyedam upadhāraya śaṃsataḥ BhP_11.25.002/1 śamo damas titikṣekṣā tapaḥ satyaṃ dayā smṛtiḥ BhP_11.25.002/3 tuṣṭis tyāgo 'spṛhā śraddhā hrīr dayādiḥ sva-nirvṛtiḥ BhP_11.25.003/1 kāma īhā madas tṛṣṇā stambha āśīr bhidā sukham BhP_11.25.003/3 madotsāho yaśaḥ-prītir hāsyaṃ vīryaṃ balodyamaḥ BhP_11.25.004/1 krodho lobho 'nṛtaṃ hiṃsā yācñā dambhaḥ klamaḥ kaliḥ BhP_11.25.004/3 śoka-mohau viṣādārtī nidrāśā bhīr anudyamaḥ BhP_11.25.005/1 sattvasya rajasaś caitās tamasaś cānupūrvaśaḥ BhP_11.25.005/3 vṛttayo varṇita-prāyāḥ sannipātam atho śṛṇu BhP_11.25.006/1 sannipātas tv aham iti mamety uddhava yā matiḥ BhP_11.25.006/3 vyavahāraḥ sannipāto mano-mātrendriyāsubhiḥ BhP_11.25.007/1 dharme cārthe ca kāme ca yadāsau pariniṣṭhitaḥ BhP_11.25.007/3 guṇānāṃ sannikarṣo 'yaṃ śraddhā-rati-dhanāvahaḥ BhP_11.25.008/1 pravṛtti-lakṣaṇe niṣṭhā pumān yarhi gṛhāśrame BhP_11.25.008/3 sva-dharme cānu tiṣṭheta guṇānāṃ samitir hi sā BhP_11.25.009/1 puruṣaṃ sattva-saṃyuktam anumīyāc chamādibhiḥ BhP_11.25.009/3 kāmādibhī rajo-yuktaṃ krodhādyais tamasā yutam BhP_11.25.010/1 yadā bhajati māṃ bhaktyā nirapekṣaḥ sva-karmabhiḥ BhP_11.25.010/3 taṃ sattva-prakṛtiṃ vidyāt puruṣaṃ striyam eva vā BhP_11.25.011/1 yadā āśiṣa āśāsya māṃ bhajeta sva-karmabhiḥ BhP_11.25.011/3 taṃ rajaḥ-prakṛtiṃ vidyāt hiṃsām āśāsya tāmasam BhP_11.25.012/1 sattvaṃ rajas tama iti guṇā jīvasya naiva me BhP_11.25.012/3 citta-jā yais tu bhūtānāṃ sajjamāno nibadhyate BhP_11.25.013/1 yadetarau jayet sattvaṃ bhāsvaraṃ viśadaṃ śivam BhP_11.25.013/3 tadā sukhena yujyeta dharma-jñānādibhiḥ pumān BhP_11.25.014/1 yadā jayet tamaḥ sattvaṃ rajaḥ saṅgaṃ bhidā calam BhP_11.25.014/3 tadā duḥkhena yujyeta karmaṇā yaśasā śriyā BhP_11.25.015/1 yadā jayed rajaḥ sattvaṃ tamo mūḍhaṃ layaṃ jaḍam BhP_11.25.015/3 yujyeta śoka-mohābhyāṃ nidrayā hiṃsayāśayā BhP_11.25.016/1 yadā cittaṃ prasīdeta indriyāṇāṃ ca nirvṛtiḥ BhP_11.25.016/3 dehe 'bhayaṃ mano-'saṅgaṃ tat sattvaṃ viddhi mat-padam BhP_11.25.017/1 vikurvan kriyayā cā-dhīr anivṛttiś ca cetasām BhP_11.25.017/3 gātrāsvāsthyaṃ mano bhrāntaṃ raja etair niśāmaya BhP_11.25.018/1 sīdac cittaṃ vilīyeta cetaso grahaṇe 'kṣamam BhP_11.25.018/3 mano naṣṭaṃ tamo glānis tamas tad upadhāraya BhP_11.25.019/1 edhamāne guṇe sattve devānāṃ balam edhate BhP_11.25.019/3 asurāṇāṃ ca rajasi tamasy uddhava rakṣasām BhP_11.25.020/1 sattvāj jāgaraṇaṃ vidyād rajasā svapnam ādiśet BhP_11.25.020/3 prasvāpaṃ tamasā jantos turīyaṃ triṣu santatam BhP_11.25.021/1 upary upari gacchanti sattvena brāhmaṇā janāḥ BhP_11.25.021/3 tamasādho 'dha ā-mukhyād rajasāntara-cāriṇaḥ BhP_11.25.022/1 sattve pralīnāḥ svar yānti nara-lokaṃ rajo-layāḥ BhP_11.25.022/3 tamo-layās tu nirayaṃ yānti mām eva nirguṇāḥ BhP_11.25.023/1 mad-arpaṇaṃ niṣphalaṃ vā sāttvikaṃ nija-karma tat BhP_11.25.023/3 rājasaṃ phala-saṅkalpaṃ hiṃsā-prāyādi tāmasam BhP_11.25.024/1 kaivalyaṃ sāttvikaṃ jñānaṃ rajo vaikalpikaṃ ca yat BhP_11.25.024/3 prākṛtaṃ tāmasaṃ jñānaṃ man-niṣṭhaṃ nirguṇaṃ smṛtam BhP_11.25.025/1 vanaṃ tu sāttviko vāso grāmo rājasa ucyate BhP_11.25.025/3 tāmasaṃ dyūta-sadanaṃ man-niketaṃ tu nirguṇam BhP_11.25.026/1 sāttvikaḥ kārako 'saṅgī rāgāndho rājasaḥ smṛtaḥ BhP_11.25.026/3 tāmasaḥ smṛti-vibhraṣṭo nirguṇo mad-apāśrayaḥ BhP_11.25.027/1 sāttviky ādhyātmikī śraddhā karma-śraddhā tu rājasī BhP_11.25.027/3 tāmasy adharme yā śraddhā mat-sevāyāṃ tu nirguṇā BhP_11.25.028/1 pathyaṃ pūtam anāyastam āhāryaṃ sāttvikaṃ smṛtam BhP_11.25.028/3 rājasaṃ cendriya-preṣṭhaṃ tāmasaṃ cārti-dāśuci BhP_11.25.029/1 sāttvikaṃ sukham ātmotthaṃ viṣayotthaṃ tu rājasam BhP_11.25.029/3 tāmasaṃ moha-dainyotthaṃ nirguṇaṃ mad-apāśrayam BhP_11.25.030/1 dravyaṃ deśaḥ phalaṃ kālo jñānaṃ karma ca kārakaḥ BhP_11.25.030/3 śraddhāvasthākṛtir niṣṭhā trai-guṇyaḥ sarva eva hi BhP_11.25.031/1 sarve guṇa-mayā bhāvāḥ puruṣāvyakta-dhiṣṭhitāḥ BhP_11.25.031/3 dṛṣṭaṃ śrutaṃ anudhyātaṃ buddhyā vā puruṣarṣabha BhP_11.25.032/1 etāḥ saṃsṛtayaḥ puṃso guṇa-karma-nibandhanāḥ BhP_11.25.032/3 yeneme nirjitāḥ saumya guṇā jīvena citta-jāḥ BhP_11.25.032/5 bhakti-yogena man-niṣṭho mad-bhāvāya prapadyate BhP_11.25.033/1 tasmād deham imaṃ labdhvā jñāna-vijñāna-sambhavam BhP_11.25.033/3 guṇa-saṅgaṃ vinirdhūya māṃ bhajantu vicakṣaṇāḥ BhP_11.25.034/1 niḥsaṅgo māṃ bhajed vidvān apramatto jitendriyaḥ BhP_11.25.034/3 rajas tamaś cābhijayet sattva-saṃsevayā muniḥ BhP_11.25.035/1 sattvaṃ cābhijayed yukto nairapekṣyeṇa śānta-dhīḥ BhP_11.25.035/3 sampadyate guṇair mukto jīvo jīvaṃ vihāya mām BhP_11.25.036/1 jīvo jīva-vinirmukto guṇaiś cāśaya-sambhavaiḥ BhP_11.25.036/3 mayaiva brahmaṇā pūrṇo na bahir nāntaraś caret BhP_11.26.001/0 śrī-bhagavān uvāca BhP_11.26.001/1 mal-lakṣaṇam imaṃ kāyaṃ labdhvā mad-dharma āsthitaḥ BhP_11.26.001/3 ānandaṃ paramātmānam ātma-sthaṃ samupaiti mām BhP_11.26.002/1 guṇa-mayyā jīva-yonyā vimukto jñāna-niṣṭhayā BhP_11.26.002/3 guṇeṣu māyā-mātreṣu dṛśyamāneṣv avastutaḥ BhP_11.26.002/5 vartamāno 'pi na pumān yujyate 'vastubhir guṇaiḥ BhP_11.26.003/1 saṅgaṃ na kuryād asatāṃ śiśnodara-tṛpāṃ kvacit BhP_11.26.003/3 tasyānugas tamasy andhe pataty andhānugāndha-vat BhP_11.26.004/1 ailaḥ samrāḍ imāṃ gāthām agāyata bṛhac-chravāḥ BhP_11.26.004/3 urvaśī-virahān muhyan nirviṇṇaḥ śoka-saṃyame BhP_11.26.005/1 tyaktvātmānaṃ vrayantīṃ tāṃ nagna unmatta-van nṛpaḥ BhP_11.26.005/3 vilapann anvagāj jāye ghore tiṣṭheti viklavaḥ BhP_11.26.006/1 kāmān atṛpto 'nujuṣan kṣullakān varṣa-yāminīḥ BhP_11.26.006/3 na veda yāntīr nāyāntīr urvaśy-ākṛṣṭa-cetanaḥ BhP_11.26.007/0 aila uvāca BhP_11.26.007/1 aho me moha-vistāraḥ kāma-kaśmala-cetasaḥ BhP_11.26.007/3 devyā gṛhīta-kaṇṭhasya nāyuḥ-khaṇḍā ime smṛtāḥ BhP_11.26.008/1 nāhaṃ vedābhinirmuktaḥ sūryo vābhyudito 'muyā BhP_11.26.008/3 mūṣito varṣa-pūgānāṃ batāhāni gatāny uta BhP_11.26.009/1 aho me ātma-sammoho yenātmā yoṣitāṃ kṛtaḥ BhP_11.26.009/3 krīḍā-mṛgaś cakravartī naradeva-śikhāmaṇiḥ BhP_11.26.010/1 sa-paricchadam ātmānaṃ hitvā tṛṇam iveśvaram BhP_11.26.010/3 yāntīṃ striyaṃ cānvagamaṃ nagna unmatta-vad rudan BhP_11.26.011/1 kutas tasyānubhāvaḥ syāt teja īśatvam eva vā BhP_11.26.011/3 yo 'nvagacchaṃ striyaṃ yāntīṃ khara-vat pāda-tāḍitaḥ BhP_11.26.012/1 kiṃ vidyayā kiṃ tapasā kiṃ tyāgena śrutena vā BhP_11.26.012/3 kiṃ viviktena maunena strībhir yasya mano hṛtam BhP_11.26.013/1 svārthasyākovidaṃ dhiṅ māṃ mūrkhaṃ paṇḍita-māninam BhP_11.26.013/3 yo 'ham īśvaratāṃ prāpya strībhir go-khara-vaj jitaḥ BhP_11.26.014/1 sevato varṣa-pūgān me urvaśyā adharāsavam BhP_11.26.014/3 na tṛpyaty ātma-bhūḥ kāmo vahnir āhutibhir yathā BhP_11.26.015/1 puṃścalyāpahṛtaṃ cittaṃ ko nv anyo mocituṃ prabhuḥ BhP_11.26.015/3 ātmārāmeśvaram ṛte bhagavantam adhokṣajam BhP_11.26.016/1 bodhitasyāpi devyā me sūkta-vākyena durmateḥ BhP_11.26.016/3 mano-gato mahā-moho nāpayāty ajitātmanaḥ BhP_11.26.017/1 kim etayā no 'pakṛtaṃ rajjvā vā sarpa-cetasaḥ BhP_11.26.017/3 draṣṭuḥ svarūpāviduṣo yo 'haṃ yad ajitendriyaḥ BhP_11.26.018/1 kvāyaṃ malīmasaḥ kāyo daurgandhyādy-ātmako 'śuciḥ BhP_11.26.018/3 kva guṇāḥ saumanasyādyā hy adhyāso 'vidyayā kṛtaḥ BhP_11.26.019/1 pitroḥ kiṃ svaṃ nu bhāryāyāḥ svāmino 'gneḥ śva-gṛdhrayoḥ BhP_11.26.019/3 kim ātmanaḥ kiṃ suhṛdām iti yo nāvasīyate BhP_11.26.020/1 tasmin kalevare 'medhye tuccha-niṣṭhe viṣajjate BhP_11.26.020/3 aho su-bhadraṃ su-nasaṃ su-smitaṃ ca mukhaṃ striyaḥ BhP_11.26.021/1 tvaṅ-māṃsa-rudhira-snāyu- medo-majjāsthi-saṃhatau BhP_11.26.021/3 viṇ-mūtra-pūye ramatāṃ kṛmīṇāṃ kiyad antaram BhP_11.26.022/1 athāpi nopasajjeta strīṣu straiṇeṣu cārtha-vit BhP_11.26.022/3 viṣayendriya-saṃyogān manaḥ kṣubhyati nānyathā BhP_11.26.023/1 adṛṣṭād aśrutād bhāvān na bhāva upajāyate BhP_11.26.023/3 asamprayuñjataḥ prāṇān śāmyati stimitaṃ manaḥ BhP_11.26.024/1 tasmāt saṅgo na kartavyaḥ strīṣu straiṇeṣu cendriyaiḥ BhP_11.26.024/3 viduṣāṃ cāpy avisrabdhaḥ ṣaḍ-vargaḥ kim u mādṛśām BhP_11.26.025/0 śrī-bhagavān uvāca BhP_11.26.025/1 evaṃ pragāyan nṛpa-deva-devaḥ sa urvaśī-lokam atho vihāya BhP_11.26.025/3 ātmānam ātmany avagamya māṃ vai upāramaj jñāana-vidhūta-mohaḥ BhP_11.26.026/1 tato duḥsaṅgam utsṛjya satsu sajjeta buddhimān BhP_11.26.026/3 santa evāsya chindanti mano-vyāsaṅgam uktibhiḥ BhP_11.26.027/1 santo 'napekṣā mac-cittāḥ praśāntāḥ sama-darśinaḥ BhP_11.26.027/3 nirmamā nirahaṅkārā nirdvandvā niṣparigrahāḥ BhP_11.26.028/1 teṣu nityaṃ mahā-bhāga mahā-bhāgeṣu mat-kathāḥ BhP_11.26.028/3 sambhavanti hi tā nṝṇāṃ juṣatāṃ prapunanty agham BhP_11.26.029/1 tā ye śṛṇvanti gāyanti hy anumodanti cādṛtāḥ BhP_11.26.029/3 mat-parāḥ śraddadhānāś ca bhaktiṃ vindanti te mayi BhP_11.26.030/1 bhaktiṃ labdhavataḥ sādhoḥ kim anyad avaśiṣyate BhP_11.26.030/3 mayy ananta-guṇe brahmaṇy ānandānubhavātmani BhP_11.26.031/1 yathopaśrayamāṇasya bhagavantaṃ vibhāvasum BhP_11.26.031/3 śītaṃ bhayaṃ tamo 'pyeti sādhūn saṃsevatas tathā BhP_11.26.032/1 nimajjyonmajjatāṃ ghore bhavābdhau paramāyaṇam BhP_11.26.032/3 santo brahma-vidaḥ śāntā naur dṛḍhevāpsu majjatām BhP_11.26.033/1 annaṃ hi prāṇināṃ prāṇa ārtānāṃ śaraṇaṃ tv aham BhP_11.26.033/3 dharmo vittaṃ nṛṇāṃ pretya santo 'rvāg bibhyato 'raṇam BhP_11.26.034/1 santo diśanti cakṣūṃsi bahir arkaḥ samutthitaḥ BhP_11.26.034/3 devatā bāndhavāḥ santaḥ santa ātmāham eva ca BhP_11.26.035/1 vaitasenas tato 'py evam urvaśyā loka-niṣpṛhaḥ BhP_11.26.035/3 mukta-saṅgo mahīm etām ātmārāmaś cacāra ha BhP_11.27.001/0 śrī-uddhava uvāca BhP_11.27.001/1 kriyā-yogaṃ samācakṣva bhavad-ārādhanaṃ prabho BhP_11.27.001/3 yasmāt tvāṃ ye yathārcanti sātvatāḥ sātvatarṣabha BhP_11.27.002/1 etad vadanti munayo muhur niḥśreyasaṃ nṛṇām BhP_11.27.002/3 nārado bhagavān vyāsa ācāryo 'ṅgirasaḥ sutaḥ BhP_11.27.003/1 niḥsṛtaṃ te mukhāmbhojād yad āha bhagavān ajaḥ BhP_11.27.003/3 putrebhyo bhṛgu-mukhyebhyo devyai ca bhagavān bhavaḥ BhP_11.27.004/1 etad vai sarva-varṇānām āśramāṇāṃ ca sammatam BhP_11.27.004/3 śreyasām uttamaṃ manye strī-śūdrāṇāṃ ca māna-da BhP_11.27.005/1 etat kamala-patrākṣa karma-bandha-vimocanam BhP_11.27.005/3 bhaktāya cānuraktāya brūhi viśveśvareśvara BhP_11.27.006/0 śrī-bhagavān uvāca BhP_11.27.006/1 na hy anto 'nanta-pārasya karma-kāṇḍasya coddhava BhP_11.27.006/3 saṅkṣiptaṃ varṇayiṣyāmi yathāvad anupūrvaśaḥ BhP_11.27.007/1 vaidikas tāntriko miśra iti me tri-vidho makhaḥ BhP_11.27.007/3 trayāṇām īpsitenaiva vidhinā māṃ samarcaret BhP_11.27.008/1 yadā sva-nigamenoktaṃ dvijatvaṃ prāpya pūruṣaḥ BhP_11.27.008/3 yathā yajeta māṃ bhaktyā śraddhayā tan nibodha me BhP_11.27.009/1 arcāyāṃ sthaṇḍile 'gnau vā sūrye vāpsu hṛdi dvijaḥ BhP_11.27.009/3 dravyeṇa bhakti-yukto 'rcet sva-guruṃ mām amāyayā BhP_11.27.010/1 pūrvaṃ snānaṃ prakurvīta dhauta-danto 'ṅga-śuddhaye BhP_11.27.010/3 ubhayair api ca snānaṃ mantrair mṛd-grahaṇādinā BhP_11.27.011/1 sandhyopāstyādi-karmāṇi vedenācoditāni me BhP_11.27.011/3 pūjāṃ taiḥ kalpayet samyak- saṅkalpaḥ karma-pāvanīm BhP_11.27.012/1 śailī dāru-mayī lauhī lepyā lekhyā ca saikatī BhP_11.27.012/3 mano-mayī maṇi-mayī pratimāṣṭa-vidhā smṛtā BhP_11.27.013/1 calācaleti dvi-vidhā pratiṣṭhā jīva-mandiram BhP_11.27.013/3 udvāsāvāhane na staḥ sthirāyām uddhavārcane BhP_11.27.014/1 asthirāyāṃ vikalpaḥ syāt sthaṇḍile tu bhaved dvayam BhP_11.27.014/3 snapanaṃ tv avilepyāyām anyatra parimārjanam BhP_11.27.015/1 dravyaiḥ prasiddhair mad-yāgaḥ pratimādiṣv amāyinaḥ BhP_11.27.015/3 bhaktasya ca yathā-labdhair hṛdi bhāvena caiva hi BhP_11.27.016/1 snānālaṅkaraṇaṃ preṣṭham arcāyām eva tūddhava BhP_11.27.016/3 sthaṇḍile tattva-vinyāso vahnāv ājya-plutaṃ haviḥ BhP_11.27.017/1 sūrye cābhyarhaṇaṃ preṣṭhaṃ salile salilādibhiḥ BhP_11.27.017/3 śraddhayopāhṛtaṃ preṣṭhaṃ bhaktena mama vāry api BhP_11.27.018/1 bhūry apy abhaktopāhṛtaṃ na me toṣāya kalpate BhP_11.27.018/3 gandho dhūpaḥ sumanaso dīpo 'nnādyaṃ ca kiṃ punaḥ BhP_11.27.019/1 śuciḥ sambhṛta-sambhāraḥ prāg-darbhaiḥ kalpitāsanaḥ BhP_11.27.019/3 āsīnaḥ prāg udag vārced arcāyāṃ tv atha sammukhaḥ BhP_11.27.020/1 kṛta-nyāsaḥ kṛta-nyāsāṃ mad-arcāṃ pāṇināmṛjet BhP_11.27.020/3 kalaśaṃ prokṣaṇīyaṃ ca yathāvad upasādhayet BhP_11.27.021/1 tad-adbhir deva-yajanaṃ dravyāṇy ātmānam eva ca BhP_11.27.021/3 prokṣya pātrāṇi trīṇy adbhis tais tair dravyaiś ca sādhayet BhP_11.27.022/1 pādyārghyācamanīyārthaṃ trīṇi pātrāṇi deśikaḥ BhP_11.27.022/3 hṛdā śīrṣṇātha śikhayā gāyatryā cābhimantrayet BhP_11.27.023/1 piṇḍe vāyv-agni-saṃśuddhe hṛt-padma-sthāṃ parāṃ mama BhP_11.27.023/3 aṇvīṃ jīva-kalāṃ dhyāyen nādānte siddha-bhāvitām BhP_11.27.024/1 tayātma-bhūtayā piṇḍe vyāpte sampūjya tan-mayaḥ BhP_11.27.024/3 āvāhyārcādiṣu sthāpya nyastāṅgaṃ māṃ prapūjayet BhP_11.27.025/1 pādyopasparśārhaṇādīn upacārān prakalpayet BhP_11.27.025/3 dharmādibhiś ca navabhiḥ kalpayitvāsanaṃ mama BhP_11.27.026/1 padmam aṣṭa-dalaṃ tatra karṇikā-kesarojjvalam BhP_11.27.026/3 ubhābhyāṃ veda-tantrābhyāṃ mahyaṃ tūbhaya-siddhaye BhP_11.27.027/1 sudarśanaṃ pāñcajanyaṃ gadāsīṣu-dhanur-halān BhP_11.27.027/3 muṣalaṃ kaustubhaṃ mālāṃ śrīvatsaṃ cānupūjayet BhP_11.27.028/1 nandaṃ sunandaṃ garuḍaṃ pracaṇḍaṃ caṇḍaṃ eva ca BhP_11.27.028/3 mahābalaṃ balaṃ caiva kumudaṃ kamudekṣaṇam BhP_11.27.029/1 durgāṃ vināyakaṃ vyāsaṃ viṣvakṣenaṃ gurūn surān BhP_11.27.029/3 sve sve sthāne tv abhimukhān pūjayet prokṣaṇādibhiḥ BhP_11.27.030/1 candanośīra-karpūra- kuṅkumāguru-vāsitaiḥ BhP_11.27.030/3 salilaiḥ snāpayen mantrair nityadā vibhave sati BhP_11.27.031/1 svarṇa-gharmānuvākena mahāpuruṣa-vidyayā BhP_11.27.031/3 pauruṣeṇāpi sūktena sāmabhī rājanādibhiḥ BhP_11.27.032/1 vastropavītābharaṇa- patra-srag-gandha-lepanaiḥ BhP_11.27.032/3 alaṅkurvīta sa-prema mad-bhakto māṃ yathocitam BhP_11.27.033/1 pādyam ācamanīyaṃ ca gandhaṃ sumanaso 'kṣatān BhP_11.27.033/3 dhūpa-dīpopahāryāṇi dadyān me śraddhayārcakaḥ BhP_11.27.034/1 guḍa-pāyasa-sarpīṃṣi śaṣkuly-āpūpa-modakān BhP_11.27.034/3 saṃyāva-dadhi-sūpāṃś ca naivedyaṃ sati kalpayet BhP_11.27.035/1 abhyaṅgonmardanādarśa- danta-dhāvābhiṣecanam BhP_11.27.035/3 annādya-gīta-nṛtyāni parvaṇi syur utānv-aham BhP_11.27.036/1 vidhinā vihite kuṇḍe mekhalā-garta-vedibhiḥ BhP_11.27.036/3 agnim ādhāya paritaḥ samūhet pāṇinoditam BhP_11.27.037/1 paristīryātha paryukṣed anvādhāya yathā-vidhi BhP_11.27.037/3 prokṣaṇyāsādya dravyāṇi prokṣyāgnau bhāvayeta mām BhP_11.27.038/1 tapta-jāmbūnada-prakhyaṃ śaṅkha-cakra-gadāmbujaiḥ BhP_11.27.038/3 lasac-catur-bhujaṃ śāntaṃ padma-kiñjalka-vāsasam BhP_11.27.039/1 sphurat-kirīṭa-kaṭaka kaṭi-sūtra-varāṅgadam BhP_11.27.039/3 śrīvatsa-vakṣasaṃ bhrājat- kaustubhaṃ vana-mālinam BhP_11.27.040/1 dhyāyann abhyarcya dārūṇi haviṣābhighṛtāni ca BhP_11.27.041/3 prāsyājya-bhāgāv āghārau dattvā cājya-plutaṃ haviḥ BhP_11.27.041/1 juhuyān mūla-mantreṇa ṣoḍaśarcāvadānataḥ BhP_11.27.041/3 dharmādibhyo yathā-nyāyaṃ mantraiḥ sviṣṭi-kṛtaṃ budhaḥ BhP_11.27.042/1 abhyarcyātha namaskṛtya pārṣadebhyo baliṃ haret BhP_11.27.042/3 mūla-mantraṃ japed brahma smaran nārāyaṇātmakam BhP_11.27.043/1 dattvācamanam uccheṣaṃ viṣvakṣenāya kalpayet BhP_11.27.043/3 mukha-vāsaṃ surabhimat tāmbūlādyam athārhayet BhP_11.27.044/1 upagāyan gṛṇan nṛtyan karmāṇy abhinayan mama BhP_11.27.044/3 mat-kathāḥ śrāvayan śṛṇvan muhūrtaṃ kṣaṇiko bhavet BhP_11.27.045/1 stavair uccāvacaiḥ stotraiḥ paurāṇaiḥ prākṛtair api BhP_11.27.045/3 stutvā prasīda bhagavann iti vandeta daṇḍa-vat BhP_11.27.046/1 śiro mat-pādayoḥ kṛtvā bāhubhyāṃ ca parasparam BhP_11.27.046/3 prapannaṃ pāhi mām īśa bhītaṃ mṛtyu-grahārṇavāt BhP_11.27.047/1 iti śeṣāṃ mayā dattāṃ śirasy ādhāya sādaram BhP_11.27.047/3 udvāsayec ced udvāsyaṃ jyotir jyotiṣi tat punaḥ BhP_11.27.048/1 arcādiṣu yadā yatra śraddhā māṃ tatra cārcayet BhP_11.27.048/3 sarva-bhūteṣv ātmani ca sarvātmāham avasthitaḥ BhP_11.27.049/1 evaṃ kriyā-yoga-pathaiḥ pumān vaidika-tāntrikaiḥ BhP_11.27.049/3 arcann ubhayataḥ siddhiṃ matto vindaty abhīpsitām BhP_11.27.050/1 mad-arcāṃ sampratiṣṭhāpya mandiraṃ kārayed dṛḍham BhP_11.27.050/3 puṣpodyānāni ramyāṇi pūjā-yātrotsavāśritān BhP_11.27.051/1 pūjādīnāṃ pravāhārthaṃ mahā-parvasv athānv-aham BhP_11.27.051/3 kṣetrāpaṇa-pura-grāmān dattvā mat-sārṣṭitām iyāt BhP_11.27.052/1 pratiṣṭhayā sārvabhaumaṃ sadmanā bhuvana-trayam BhP_11.27.052/3 pūjādinā brahma-lokaṃ tribhir mat-sāmyatām iyāt BhP_11.27.053/1 mām eva nairapekṣyeṇa bhakti-yogena vindati BhP_11.27.053/3 bhakti-yogaṃ sa labhata evaṃ yaḥ pūjayeta mām BhP_11.27.054/1 yaḥ sva-dattāṃ parair dattāṃ hareta sura-viprayoḥ BhP_11.27.054/3 vṛttiṃ sa jāyate viḍ-bhug varṣāṇām ayutāyutam BhP_11.27.055/1 kartuś ca sārather hetor anumoditur eva ca BhP_11.27.055/3 karmaṇāṃ bhāginaḥ pretya bhūyo bhūyasi tat-phalam BhP_11.28.001/0 śrī-bhagavān uvāca BhP_11.28.001/1 para-svabhāva-karmāṇi na praśaṃsen na garhayet BhP_11.28.001/3 viśvam ekāmakaṃ paśyan prakṛtyā puruṣeṇa ca BhP_11.28.002/1 para-svabhāva-karmāṇi yaḥ praśaṃsati nindati BhP_11.28.002/3 sa āśu bhraśyate svārthād asaty abhiniveśataḥ BhP_11.28.003/1 taijase nidrayāpanne piṇḍa-stho naṣṭa-cetanaḥ BhP_11.28.003/3 māyāṃ prāpnoti mṛtyuṃ vā tadvan nānārtha-dṛk pumān BhP_11.28.004/1 kiṃ bhadraṃ kim abhadraṃ vā dvaitasyāvastunaḥ kiyat BhP_11.28.004/3 vācoditaṃ tad anṛtaṃ manasā dhyātam eva ca BhP_11.28.005/1 chāyā-pratyāhvayābhāsā hy asanto 'py artha-kāriṇaḥ BhP_11.28.005/3 evaṃ dehādayo bhāvā yacchanty ā-mṛtyuto bhayam BhP_11.28.006/1 ātmaiva tad idaṃ viśvaṃ sṛjyate sṛjati prabhuḥ BhP_11.28.006/3 trāyate trāti viśvātmā hriyate haratīśvaraḥ BhP_11.28.007/1 tasmān na hy ātmano 'nyasmād anyo bhāvo nirūpitaḥ BhP_11.28.007/3 nirūpite 'yaṃ tri-vidhā nirmūla bhātir ātmani BhP_11.28.007/5 idaṃ guṇa-mayaṃ viddhi tri-vidhaṃ māyayā kṛtam BhP_11.28.008/1 etad vidvān mad-uditaṃ jñāna-vijñāna-naipuṇam BhP_11.28.008/3 na nindati na ca stauti loke carati sūrya-vat BhP_11.28.009/1 pratyakṣeṇānumānena nigamenātma-saṃvidā BhP_11.28.009/3 ādy-antavad asaj jñātvā niḥsaṅgo vicared iha BhP_11.28.010/0 śrī-uddhava uvāca BhP_11.28.010/1 naivātmano na dehasya saṃsṛtir draṣṭṛ-dṛśyayoḥ BhP_11.28.010/3 anātma-sva-dṛśor īśa kasya syād upalabhyate BhP_11.28.011/1 ātmāvyayo 'guṇaḥ śuddhaḥ svayaṃ-jyotir anāvṛtaḥ BhP_11.28.011/3 agni-vad dāru-vad acid dehaḥ kasyeha saṃsṛtiḥ BhP_11.28.012/0 śrī-bhagavān uvāca BhP_11.28.012/1 yāvad dehendriya-prāṇair ātmanaḥ sannikarṣaṇam BhP_11.28.012/3 saṃsāraḥ phalavāṃs tāvad apārtho 'py avivekinaḥ BhP_11.28.013/1 arthe hy avidyamāne 'pi saṃsṛtir na nivartate BhP_11.28.013/3 dhyāyato viṣayān asya svapne 'narthāgamo yathā BhP_11.28.014/1 yathā hy apratibuddhasya prasvāpo bahv-anartha-bhṛt BhP_11.28.014/3 sa eva pratibuddhasya na vai mohāya kalpate BhP_11.28.015/1 śoka-harṣa-bhaya-krodha- lobha-moha-spṛhādayaḥ BhP_11.28.015/3 ahaṅkārasya dṛśyante janma-mṛtyuś ca nātmanaḥ BhP_11.28.016/1 dehendriya-prāṇa-mano-'bhimāno jīvo 'ntar-ātmā guṇa-karma-mūrtiḥ BhP_11.28.016/3 sūtraṃ mahān ity urudheva gītaḥ saṃsāra ādhāvati kāla-tantraḥ BhP_11.28.017/1 amūlam etad bahu-rūpa-rūpitaṃ mano-vacaḥ-prāṇa-śarīra-karma BhP_11.28.017/3 jñānāsinopāsanayā śitena cchittvā munir gāṃ vicaraty atṛṣṇaḥ BhP_11.28.018/1 jñānaṃ viveko nigamas tapaś ca pratyakṣam aitihyam athānumānam BhP_11.28.018/3 ādy-antayor asya yad eva kevalaṃ kālaś ca hetuś ca tad eva madhye BhP_11.28.019/1 yathā hiraṇyaṃ sv-akṛtaṃ purastāt paścāc ca sarvasya hiraṇ-mayasya BhP_11.28.019/3 tad eva madhye vyavahāryamāṇaṃ nānāpadeśair aham asya tadvat BhP_11.28.020/1 vijñānam etat triy-avastham aṅga guṇa-trayaṃ kāraṇa-karya-kartṛ BhP_11.28.020/3 samanvayena vyatirekataś ca yenaiva turyeṇa tad eva satyam BhP_11.28.021/1 na yat purastād uta yan na paścān madhye ca tan na vyapadeśa-mātram BhP_11.28.021/3 bhūtaṃ prasiddhaṃ ca pareṇa yad yat tad eva tat syād iti me manīṣā BhP_11.28.022/1 avidyamāno 'py avabhāsate yo vaikāriko rājasa-sarga esaḥ BhP_11.28.022/3 brahma svayaṃ jyotir ato vibhāti brahmendriyārthātma-vikāra-citram BhP_11.28.023/1 evaṃ sphutaṃ brahma-viveka-hetubhiḥ BhP_11.28.023/2 parāpavādena viśāradena BhP_11.28.023/3 chittvātma-sandeham upārameta BhP_11.28.023/4 svānanda-tuṣṭo 'khila-kāmukebhyaḥ BhP_11.28.024/1 nātmā vapuḥ pārthivam indriyāṇi devā hy asur vāyur jalam hutāśaḥ BhP_11.28.024/3 mano 'nna-mātraṃ dhiṣaṇā ca sattvam ahaṅkṛtiḥ khaṃ kṣitir artha-sāmyam BhP_11.28.025/1 samāhitaiḥ kaḥ karaṇair guṇātmabhir BhP_11.28.025/2 guṇo bhaven mat-suvivikta-dhāmnaḥ BhP_11.28.025/3 vikṣipyamāṇair uta kiṃ nu dūṣaṇaṃ BhP_11.28.025/4 ghanair upetair vigatai raveḥ kim BhP_11.28.026/1 yathā nabho vāyv-analāmbu-bhū-guṇair BhP_11.28.026/2 gatāgatair vartu-guṇair na sajjate BhP_11.28.026/3 tathākṣaraṃ sattva-rajas-tamo-malair BhP_11.28.026/4 ahaṃ-mateḥ saṃsṛti-hetubhiḥ param BhP_11.28.027/1 tathāpi saṅgaḥ parivarjanīyo guṇeṣu māyā-raciteṣu tāvat BhP_11.28.027/3 mad-bhakti-yogena dṛḍhena yāvad rajo nirasyeta manaḥ-kaṣāyaḥ BhP_11.28.028/1 yathāmayo 'sādhu cikitsito nṛṇāṃ punaḥ punaḥ santudati prarohan BhP_11.28.028/3 evaṃ mano 'pakva-kaṣāya-karma kuyoginaṃ vidhyati sarva-saṅgam BhP_11.28.029/1 kuyogino ye vihitāntarāyair manuṣya-bhūtais tridaśopasṛṣṭaiḥ BhP_11.28.029/3 te prāktanābhyāsa-balena bhūyo yuñjanti yogaṃ na tu karma-tantram BhP_11.28.030/1 karoti karma kriyate ca jantuḥ kenāpy asau codita ā-nipatāt BhP_11.28.030/3 na tatra vidvān prakṛtau sthito 'pi nivṛtta-tṛṣṇaḥ sva-sukhānubhūtyā BhP_11.28.031/1 tiṣṭhantam āsīnam uta vrajantaṃ śayānam ukṣantam adantam annam BhP_11.28.031/3 svabhāvam anyat kim apīhamānam ātmānam ātma-stha-matir na veda BhP_11.28.032/1 yadi sma paśyaty asad-indriyārthaṃ nānānumānena viruddham anyat BhP_11.28.032/3 na manyate vastutayā manīṣī svāpnaṃ yathotthāya tirodadhānam BhP_11.28.033/1 pūrvaṃ gṛhītaṃ guṇa-karma-citram ajñānam ātmany aviviktam aṅga BhP_11.28.033/3 nivartate tat punar īkṣayaiva na gṛhyate nāpi visṛyya ātmā BhP_11.28.034/1 yathā hi bhānor udayo nṛ-cakṣuṣāṃ tamo nihanyān na tu sad vidhatte BhP_11.28.034/3 evaṃ samīkṣā nipuṇā satī me hanyāt tamisraṃ puruṣasya buddheḥ BhP_11.28.035/1 eṣa svayaṃ-jyotir ajo 'prameyo mahānubhūtiḥ sakalānubhūtiḥ BhP_11.28.035/3 eko 'dvitīyo vacasāṃ virāme yeneṣitā vāg-asavaś caranti BhP_11.28.036/1 etāvān ātma-sammoho yad vikalpas tu kevale BhP_11.28.036/3 ātman ṛte svam ātmānam avalambo na yasya hi BhP_11.28.037/1 yan nāmākṛtibhir grāhyaṃ pañca-varṇam abādhitam BhP_11.28.037/3 vyarthenāpy artha-vādo 'yaṃ dvayaṃ paṇḍita-māninām BhP_11.28.038/1 yogino 'pakva-yogasya yuñjataḥ kāya utthitaiḥ BhP_11.28.038/3 upasargair vihanyeta tatrāyaṃ vihito vidhiḥ BhP_11.28.039/1 yoga-dhāraṇayā kāṃścid āsanair dhāraṇānvitaiḥ BhP_11.28.039/3 tapo-mantrauṣadhaiḥ kāṃścid upasargān vinirdahet BhP_11.28.040/1 kāṃścin mamānudhyānena nāma-saṅkīrtanādibhiḥ BhP_11.28.040/3 yogeśvarānuvṛttyā vā hanyād aśubha-dān śanaiḥ BhP_11.28.041/1 kecid deham imaṃ dhīrāḥ su-kalpaṃ vayasi sthiram BhP_11.28.041/3 vidhāya vividhopāyair atha yuñjanti siddhaye BhP_11.28.042/1 na hi tat kuśalādṛtyaṃ tad-āyāso hy apārthakaḥ BhP_11.28.042/3 antavattvāc charīrasya phalasyeva vanaspateḥ BhP_11.28.043/1 yogaṃ niṣevato nityaṃ kāyaś cet kalpatām iyāt BhP_11.28.043/3 tac chraddadhyān na matimān yogam utsṛjya mat-paraḥ BhP_11.28.044/1 yoga-caryām imāṃ yogī vicaran mad-apāśrayaḥ BhP_11.28.044/3 nāntarāyair vihanyeta niḥspṛhaḥ sva-sukhānubhūḥ BhP_11.29.001/0 śrī-uddhava uvāca BhP_11.29.001/1 su-dustarām imāṃ manye yoga-caryām anātmanaḥ BhP_11.29.001/3 yathāñjasā pumān siddhyet tan me brūhy añjasācyuta BhP_11.29.002/1 prāyaśaḥ puṇdarīkākṣa yuñyanto yogino manaḥ BhP_11.29.002/3 viṣīdanty asamādhānān mano-nigraha-karśitāḥ BhP_11.29.003/1 athāta ānanda-dughaṃ padāmbujaṃ haṃsāḥ śrayerann aravinda-locana BhP_11.29.003/3 sukhaṃ nu viśveśvara yoga-karmabhis tvan-māyayāmī vihatā na māninaḥ BhP_11.29.004/1 kiṃ citram acyuta tavaitad aśeṣa-bandho dāseṣv ananya-śaraṇesu yad ātma-sāttvam BhP_11.29.004/3 yo 'rocayat saha mṛgaiḥ svayam īśvarāṇāṃ śrīmat-kirīṭa-taṭa-pīḍita-pāda-pīṭhaḥ BhP_11.29.005/1 taṃ tvākhilātma-dayiteśvaram āśritānāṃ BhP_11.29.005/2 sarvārtha-daṃ sva-kṛta-vid visṛjeta ko nu BhP_11.29.005/3 ko vā bhajet kim api vismṛtaye 'nu bhūtyai BhP_11.29.005/4 kiṃ vā bhaven na tava pāda-rajo-juṣāṃ naḥ BhP_11.29.006/1 naivopayanty apacitiṃ kavayas taveśa BhP_11.29.006/2 brahmāyuṣāpi kṛtam ṛddha-mudaḥ smarantaḥ BhP_11.29.006/3 yo 'ntar bahis tanu-bhṛtām aśubhaṃ vidhunvann BhP_11.29.006/4 ācārya-caittya-vapuṣā sva-gatiṃ vyanakti BhP_11.29.007/0 śrī-śuka uvāca BhP_11.29.007/1 ity uddhavenāty-anurakta-cetasā pṛṣṭo jagat-krīḍanakaḥ sva-śaktibhiḥ BhP_11.29.007/3 gṛhīta-mūrti-traya īśvareśvaro jagāda sa-prema-manohara-smitaḥ BhP_11.29.008/0 śrī-bhagavān uvāca BhP_11.29.008/1 hanta te kathayiṣyāmi mama dharmān su-maṅgalān BhP_11.29.008/3 yān śraddhayācaran martyo mṛtyuṃ jayati durjayam BhP_11.29.009/1 kuryāt sarvāṇi karmāṇi mad-arthaṃ śanakaiḥ smaran BhP_11.29.009/3 mayy arpita-manaś-citto mad-dharmātma-mano-ratiḥ BhP_11.29.010/1 deśān puṇyān āśrayeta mad-bhaktaiḥ sādhubhiḥ śritān BhP_11.29.010/3 devāsura-manuṣyeṣu mad-bhaktācaritāni ca BhP_11.29.011/1 pṛthak satreṇa vā mahyaṃ parva-yātrā-mahotsavān BhP_11.29.011/3 kārayed gīta-nṛtyādyair mahārāja-vibhūtibhiḥ BhP_11.29.012/1 mām eva sarva-bhūteṣu bahir antar apāvṛtam BhP_11.29.012/3 īkṣetātmani cātmānaṃ yathā kham amalāśayaḥ BhP_11.29.013/1 iti sarvāṇi bhūtāni mad-bhāvena mahā-dyute BhP_11.29.013/3 sabhājayan manyamāno jñānaṃ kevalam āśritaḥ BhP_11.29.014/1 brāhmaṇe pukkase stene brahmaṇye 'rke sphuliṅgake BhP_11.29.014/3 akrūre krūrake caiva sama-dṛk paṇḍito mataḥ BhP_11.29.015/1 nareṣv abhīkṣṇaṃ mad-bhāvaṃ puṃso bhāvayato 'cirāt BhP_11.29.015/3 spardhāsūyā-tiraskārāḥ sāhaṅkārā viyanti hi BhP_11.29.016/1 visṛjya smayamānān svān dṛśaṃ vrīḍāṃ ca daihikīm BhP_11.29.016/3 praṇamed daṇḍa-vad bhūmāv ā-śva-cāṇḍāla-go-kharam BhP_11.29.017/1 yāvat sarveṣu bhūteṣu mad-bhāvo nopajāyate BhP_11.29.017/3 tāvad evam upāsīta vāṅ-manaḥ-kāya-vṛttibhiḥ BhP_11.29.018/1 sarvaṃ brahmātmakaṃ tasya vidyayātma-manīṣayā BhP_11.29.018/3 paripaśyann uparamet sarvato muita-saṃśayaḥ BhP_11.29.019/1 ayaṃ hi sarva-kalpānāṃ sadhrīcīno mato mama BhP_11.29.019/3 mad-bhāvaḥ sarva-bhūteṣu mano-vāk-kāya-vṛttibhiḥ BhP_11.29.020/1 na hy aṅgopakrame dhvaṃso mad-dharmasyoddhavāṇv api BhP_11.29.020/3 mayā vyavasitaḥ samyaṅ nirguṇatvād anāśiṣaḥ BhP_11.29.021/1 yo yo mayi pare dharmaḥ kalpyate niṣphalāya cet BhP_11.29.021/3 tad-āyāso nirarthaḥ syād bhayāder iva sattama BhP_11.29.022/1 eṣā buddhimatāṃ buddhir manīṣā ca manīṣiṇām BhP_11.29.022/3 yat satyam anṛteneha martyenāpnoti māmṛtam BhP_11.29.023/1 eṣa te 'bhihitaḥ kṛtsno brahma-vādasya saṅgrahaḥ BhP_11.29.023/3 samāsa-vyāsa-vidhinā devānām api durgamaḥ BhP_11.29.024/1 abhīkṣṇaśas te gaditaṃ jñānaṃ vispaṣṭa-yuktimat BhP_11.29.024/3 etad vijñāya mucyeta puruṣo naṣṭa-saṃśayaḥ BhP_11.29.025/1 su-viviktaṃ tava praśnaṃ mayaitad api dhārayet BhP_11.29.025/3 sanātanaṃ brahma-guhyaṃ paraṃ brahmādhigacchati BhP_11.29.026/1 ya etan mama bhakteṣu sampradadyāt su-puṣkalam BhP_11.29.026/3 tasyāhaṃ brahma-dāyasya dadāmy ātmānam ātmanā BhP_11.29.027/1 ya etat samadhīyīta pavitraṃ paramaṃ śuci BhP_11.29.027/3 sa pūyetāhar ahar māṃ jñāna-dīpena darśayan BhP_11.29.028/1 ya etac chraddhayā nityam avyagraḥ śṛṇuyān naraḥ BhP_11.29.028/3 mayi bhaktiṃ parāṃ kurvan karmabhir na sa badhyate BhP_11.29.029/1 apy uddhava tvayā brahma sakhe samavadhāritam BhP_11.29.029/3 api te vigato mohaḥ śokaś cāsau mano-bhavaḥ BhP_11.29.030/1 naitat tvayā dāmbhikāya nāstikāya śaṭhāya ca BhP_11.29.030/3 aśuśrūṣor abhaktāya durvinītāya dīyatām BhP_11.29.031/1 etair doṣair vihīnāya brahmaṇyāya priyāya ca BhP_11.29.031/3 sādhave śucaye brūyād bhaktiḥ syāc chūdra-yoṣitām BhP_11.29.032/1 naitad vijñāya jijñāsor jñātavyam avaśiṣyate BhP_11.29.032/3 pītvā pīyūṣam amṛtaṃ pātavyaṃ nāvaśiṣyate BhP_11.29.033/1 jñāne karmaṇi yoge ca vārtāyāṃ daṇḍa-dhāraṇe BhP_11.29.033/3 yāvān artho nṛṇāṃ tāta tāvāṃs te 'haṃ catur-vidhaḥ BhP_11.29.034/1 martyo yadā tyakta-samasta-karmā niveditātmā vicikīrṣito me BhP_11.29.034/3 tadāmṛtatvaṃ pratipadyamāno mayātma-bhūyāya ca kalpate vai BhP_11.29.035/0 śrī-śuka uvāca BhP_11.29.035/1 sa evam ādarśita-yoga-mārgas tadottamaḥśloka-vaco niśamya BhP_11.29.035/3 baddhāñjaliḥ prīty-uparuddha-kaṇṭho na kiñcid ūce 'śru-pariplutākṣaḥ BhP_11.29.036/1 viṣṭabhya cittaṃ praṇayāvaghūrṇaṃ dhairyeṇa rājan bahu-manyamānaḥ BhP_11.29.036/3 kṛtāñjaliḥ prāha yadu-pravīraṃ śīrṣṇā spṛśaṃs tac-caraṇāravindam BhP_11.29.037/0 śrī-uddhava uvāca BhP_11.29.037/1 vidrāvito moha-mahāndhakāro ya āśrito me tava sannidhānāt BhP_11.29.037/3 vibhāvasoḥ kiṃ nu samīpa-gasya śītaṃ tamo bhīḥ prabhavanty ajādya BhP_11.29.038/1 pratyarpito me bhavatānukampinā bhṛtyāya vijñāna-mayaḥ pradīpaḥ BhP_11.29.038/3 hitvā kṛta-jñas tava pāda-mūlaṃ ko 'nyaṃ samīyāc charaṇaṃ tvadīyam BhP_11.29.039/1 vṛkṇaś ca me su-dṛḍhaḥ sneha-pāśo dāśārha-vṛṣṇy-andhaka-sātvateṣu BhP_11.29.039/3 prasāritaḥ sṛṣṭi-vivṛddhaye tvayā sva-māyayā hy ātma-subodha-hetinā BhP_11.29.040/1 namo 'stu te mahā-yogin prapannam anuśādhi mām BhP_11.29.040/3 yathā tvac-caraṇāmbhoje ratiḥ syād anapāyinī BhP_11.29.041/0 śrī-bhagavān uvāca BhP_11.29.041/1 gacchoddhava mayādiṣṭo badary-ākhyaṃ mamāśramam BhP_11.29.041/3 tatra mat-pāda-tīrthode snānopasparśanaiḥ śuciḥ BhP_11.29.042/1 īkṣayālakanandāyā vidhūtāśeṣa-kalmaṣaḥ BhP_11.29.042/3 vasāno valkalāny aṅga vanya-bhuk sukha-niḥspṛhaḥ BhP_11.29.043/1 titikṣur dvandva-mātrāṇāṃ suśīlaḥ saṃyatendriyaḥ BhP_11.29.043/3 śāntaḥ samāhita-dhiyā jñāna-vijñāna-saṃyutaḥ BhP_11.29.044/1 matto 'nuśikṣitaṃ yat te viviktam anubhāvayan BhP_11.29.044/3 mayy āveśita-vāk-citto mad-dharma-nirato bhava BhP_11.29.044/5 ativrajya gatīs tisro mām eṣyasi tataḥ param BhP_11.29.045/0 śrī-śuka uvāca BhP_11.29.045/1 sa evam ukto hari-medhasoddhavaḥ pradakṣiṇaṃ taṃ parisṛtya pādayoḥ BhP_11.29.045/3 śiro nidhāyāśru-kalābhir ārdra-dhīr nyaṣiñcad advandva-paro 'py apakrame BhP_11.29.046/1 su-dustyaja-sneha-viyoga-kātaro na śaknuvaṃs taṃ parihātum āturaḥ BhP_11.29.046/3 kṛcchraṃ yayau mūrdhani bhartṛ-pāduke bibhran namaskṛtya yayau punaḥ punaḥ BhP_11.29.047/1 tatas tam antar hṛdi sanniveśya gato mahā-bhāgavato viśālām BhP_11.29.047/3 yathopadiṣṭāṃ jagad-eka-bandhunā tapaḥ samāsthāya harer agād gatim BhP_11.29.048/1 ya etad ānanda-samudra-sambhṛtaṃ jñānāmṛtaṃ bhāgavatāya bhāṣitam BhP_11.29.048/3 kṛṣṇena yogeśvara-sevitāṅghriṇā sac-chraddhayāsevya jagad vimucyate BhP_11.29.049/1 bhava-bhayam apahantuṃ jñāna-vijñāna-sāraṃ BhP_11.29.049/2 nigama-kṛd upajahre bhṛṅga-vad veda-sāram BhP_11.29.049/3 amṛtam udadhitaś cāpāyayad bhṛtya-vargān BhP_11.29.049/4 puruṣam ṛṣabham ādyaṃ kṛṣṇa-saṃjñaṃ nato 'smi